
Šiuo atžvilgiu šitas ciklas yra mažiau įdomus, negu abu pirmieji, nors prak- 
tiškai jis turėjo didelės reikšmės. — Žodžiu, trišakis žmonijos kelias kyla iš vieno 
kamieno, bet savo išsiskaldyme jo šakos yra nepriklausomos viena nuo kitos. Jos 


kiekviena kuria savotišką gyvenimą, savotiškai formuoja žmogų ir daro savotiškos 


įtakos ištisiems amžiams ir ištisoms tautoms. 

Totemistinės kultūros pavadinimas yra kilęs iš Odibwajų kalbos žodžio 
totam (dodam), kuris reiškia maždaug tą patį, kas šiandien etnologijoje yra 
vadinama Clantotem, vadinasi, daiktą (gyvulį, augmenį, arba kartais, ir negyvą 
daiktą), kuris turi ypatingų santykių su visa gimine (Clan). Totemizmas nėra kokia 
nors dalinė žmonijos istorijos apraiška, bet jis yra paplitęs visame pasaulyje. 
Australijoje totemizmą yra atradęs ir ištyręs bei aprašęs Fr. Graebner, Afrikoje 
— B. Ankermann, Pietų Amerikoje — W. Schmidt. Tuo būdu buvo konsta- 
tuota, kad žotemizmas yra visuotinės reikšmės veiksnys ir kad jo vaidmuo žmonijos 
istorijoje yra buvęs nepaprastai didelis. 

Totemizmo esmė yra ta, kad vienos giminės arba grupės žmonės jaučiasi esą 
ypatinguose santykiuose su tam tikros rūšies gyvuliu arba augmenimi. Šitas 
santykis visados esti išgyvenamas, kaip savotiška giminystė. Žmogus čia jaučiasi 
susidraugavęs su gyvuliu arba augmenimi arba bent susijęs su juo nenutraukia- 
mais ryšiais. Šitie ryšiai, manoma, esą užsimezgę tuo būdu, kad giminės ar grupės 
protėvis yra arba iš gyvulio kilęs arba neatmenamais laikais yra turėjęs su juo drau- 
gingų ar nedraugingų santykių. Vienose tautose vyrauja kilmės giminystė (Okea- 
nijoje), kitose — santykių giminystė (Indonezijoje). Šitas gyvulys, arba retkarčiais 
ir augmuo, yra vadinamas totemu. Totemo negalima užmušti ir negalima valgyti. 
Kai kurios tautos leidžia totemą žudyti, bet jis valgyti galima tik tiems, kuriems 
jis nėra totemas. Šitie savotiški žmogaus santykiai su gyvuliu yra charakteringiau- 
sia totemistinio kultūros ciklo žymė. Jie yra nulėmę ir šito ciklo pavadinimą. 

Charakteringiausias ir pagrindinis šito ciklo totemas yra gyvulys. Jis yra 
vyraująs ir senesnis. Augmens totemas yra kilęs iš totemistinio ciklo susilietimo 
su matriarchatiniu ciklu. Matriarchatinio ciklo gyvenime augmuo turi pirmacilės 
reikšmės (tik anaiptol ne toteminės!). Todėl totemistinis ciklas, susidūręs su ma- 
triarchatiniu ciklu, kaip tik ir pakeitė daug kur gyvulio totemą augmens totemu. 

„Visur, sako W. Schmidtas, kur tik pasitaiko augmenų totemizmas, totemas yra 
paveldimas iš motinos pusės arba kokiu nors kitokiu būdu pasirodo matriarchato 
įtaka. Todėl reikia sutikti, kad augmenų totemai yra kilę iš susimaišymo pirminio 
patriarchatinio totemizmo su matriarchatiniais augmenų augintojais...“2. Tuo 
būdu tikrasis šito kultūros ciklo totemas, kuris jam yra savas ir pirminis, yra ne 
augmuo, bet gyvulys. Augmuo totemu yra virtęs tik per analogiam. Šitoji išvada 
mums bus svarbi, aiškinant totemistinės kultūros pagrindus. 

Toteminis žmogaus santykis su gyvuliu anaiptol nėra gyvulių kultas. Gali- 
mas daiktas, kad gyvulių kultas yra toteminio nusiteikimo degeneracija. Bet pra- 
džioje jis toks nebuvo. Etnologijoje dar neseniai buvo pažiūra (Reuterskičld), 
kad žmogus jaučiąs gyvulyje magišką jėgą ir todėl jį savotiškai gerbiąs ir net gar- 
binąs. Bet B. Ankermannas teisingai yra apie šią pažiūrą pasakęs: „Pagrindinė to- 
temizmo mintis, vieningumo jausmas tarp Žmogaus ir totemo, nerodo jokio 
magiško pobūdžio. Tokiu atveju žmogus gyvulį laikytų aukštesniu už save, ir ši- 
tokia pažiūra turėtų vesti prie gyvulių kulto. Tuo tarpu totemizme Žmogus ir 
gyvulys yra laikomi lygiais, ir apie jokį gyvulių kultą čia negali būti kalbos““. 
Žmogaus santykiai su gyvuliu totemizme nėra religiniai. Gyvulys Čia nėra garbinz- 
mas. Jam nėra meldžiamasi arba aukojama. W. Schmidtas toteminius santy- 
kius teisingai vadina „eine Art reverentialer Scheu“* — tam tikros rūšies res- 
pektas. Šitoji pagarba yra lygaus pagarba lygiam, neturinti savyje religinių prad- 
menų. Ji yra kilusi iš to, kad Žmogus jaučia savotišką artimumą arba giminystę su 
gyvuliu ir todėl jam reiškia savotišką pagarbą, jo nežudydamas ir nevalgydamas. 
Taja prasme galima sutikti su B. Ankermanno žodžiais, kad „totemizmo atsi- 
radimas suponuoja tam tikrą dvasios nusiteikimą, kada nėra žinomas skirtumas 
tarp gyvulio ir žmogaus ir, gal būt, net tarp gyvo daikto ir negyvo“3. Vis dėlto 
šito skirtumo nežinojimas reikia imti tik labai siaura prasme. Būtų klaida manyti, 
kad pradžioje žmogus savęs neskyrė nuo gyvulio ir todėl laikė save gyvuliui artimu. 
Toks skirtumas jau aiškiai buvo žinomas pradinėje kultūroje, ir kamieno kultūros 
žmogus negalėjo jo pamiršti. Čia galima kalbėti tik apie tam tikrą bendro prado 
jautimą savyje tr gyvulyje. Kamieno kultūros žmogus jautė, kad jis atstovauja 
tokiam pat būties pradui, kaip ir gyvulys. Šiuo atžvilgiu — ir tik šiuo — tarp savęs 
ir gyvulio Žmogus nematė skirtumo. Kas buvo šitas bendras pradas Žmogui ir 
gyvuliui, matysime vėliau, kalbėdami apie totemistines kultūros pagrindus. 

Nors žmogaus ryšys su gyvūliu yra charakteringiausia totemistinės kultūros 
žymė, vis dėlto ir ji pati jau yra išvestinė. Totemistinė kultūra savo pagrinde sle- 
pia daug gilesnį principą, negu toteminis žmogaus santykiavimas su gyvuliu. 


„ Anthropos, 601 p. 1915—16. 
„ Anthropos, 585 p. 1915—16. 
.„ Plg. Anthropos, 602 p. 1915—16;Vėlker und Kulturen, 226 p. 
. Anthropos, 587 p. 1915—16. 

Pats Šitas santykiavimas ir yra viršinė šito principo apraiška. Todėl nors totemis- 
tinės kultūros vardas ir yra paimtas iš žmogaus santykių su gyvuliu, pati šitos 
kuliūros esmė nėra šituo santykiu pagrįsta. Net reikia pasakyti, kad žmogaus sa- 
votiškas. ryšys su gyvuliu šitai kultūrai nėra pzdaręs gilesnės įtakos. Įvairios kul- 
tūros sritys tiek dvasinėje, tiek materialinėje srityje formavosi ne pagal totemo 
reikalavimus, bet pagal žmogaus dvasios vidinę struktūrą. Net ir egzogamiškumas 
vedybų srityje čia yra apsprendžiamas ne tiek to, kad tos pačios grupės Žmonės 
turi bendrą totemą, kiek to, kad jie yra per totemą giminės. Giminystė yra egz0- 
gamiškumo pegrindas. O kad šitoji giminystė kyla iš bendro totemo, tai jau antra- 
cilis dalykas. Toteminis žmogaus santykis su gyvuliu šitame kultūros cikle yra tik 
viena gyvenimo apraiška šalia didelio komplekso kitų kultūrinių apraiškų. Jeigu 
šitos apraiškos vardu yra vadinamas visas ciklas, tai tik dėl to, kad totemizmo 
vardas yra patogus ir charakteringas. Bet tikrumoje W. Schmidto pavadinimas 
„€gzogaminės tėvo teisės kultūra“ geriau išreiškia šito ciklo prigimtį, nors prak- 
tiniam vartojimui šitas pavadinimas yra labai nepatogus. Todėl jis etnologijoje ir 
neprigijo. Vyriškosios dvasios primatas yra pagrindinė totemistinio kultūros ciklo 
žymė. Iš jos kyla visos kitos žymės. Iš jos yra kilę ir toteminiai žmogaus santykiai 
su gyvuliais. 


2. Materialiniai totemistinės kultūros bruožai 


Kaip pradinė, taip ir kamieno kultūra, yra daugiau vidinė, negu viršinė. 
Žmogaus dvasios pasikeitimas kamieno kultūros cikluose yra labiau žymus, negu 
šitos dvasios įsigalėjimas ją apsupančioje gamtoje. Visi trys pagrindiniai kultūros 
ciklai — totemistinis, matriarchatinis ir nomadinis — daugiau skiriasi nuo pra- 
dinės kultūros savo dvasiniu, negu materialiniu šonu. Tasai nepaprastos svarbos 
posūkis, įvykęs žmonijos istorijoje, kuris sukūrė kamieno kultūrą, savo esme buvo 
dvasinis posūkis. Tai nebuvo koks nors svarbus atradimas ar išradimas, bet ta? 
buvo gili revoliucija žmogaus dvasios viduje. Ir tik iš vidaus paskui ji išspinduliavo 
į paviršių ir padarė įtakos materialinei kultūrai. Todėl tarp materialinio šono 
pradinėje ir kamieninėje kultūroje nėra tokio didelio skirtumo, kokį mes rasime, 
nagrinėdami dvasinį šoną. Vis dėlto jau ir šioje srityje randame tam tikrų pasikei- 
timų, kurie rodo, kzd žmonija savo visu gyvenimu yra išėjusi iš vaikiško santy- 
kiavimo su gamta. Materialinės kultūros atžvilgiu kamieno kultūra reiškia neabejo- 
tiną pažangą. 

a. Ūkis 

Darbo pasidalinimas, įvykęs tarp lyčių pradinėje kultūroje, buvo tęsiamas 

toliau ir kamieno kultūroje. Vyro medžioklė totemistiniame cikle ypatingai buvo 


išvystyta, iš paprastos ie20 asmens medžioklės virsdama organizuota giminės 
arba grupės medžiokle, kuri nuo E. Grosse laikų etnologijoje yra vadinama „aukš- 

tesniąja medžiokle“. Aukštesnioji medžioklė yra pagrindinė ekonominės kultūros forma 
totemistiniame cikle. Paskiras, neplaningas, individualus gyvulių ieškojimas ir jų gau- 
dymas totemistinėje kultūroje jau yra paliktas. Čia mėsinio maisto ieškojimas 
virto organizuota giminės funkcija, kurioje dalyvavo visi giminės vyrai. Tiesa, 
šitoji aukštesnioji medžioklė taip pat dar yra savotiška pasisavinamojo ūkio for- 
ma. Menghino ,„„Wildbeutertum““ tinka ir totemistinės kultūros ūkiui. Totemisti- 
niame cikle pradinė medžioklė neišsivystė į gyvulių auginimą, kas įvyko noma- 
dinėje kultūroje. Čia ji tik buvo labiau sucementuota, sukolektivinta ir sumecha- 
ninta. Gyvuliams gaudyti žmogus čia panaudojo ne tik technines, bet net ir ma- 
gines priemones. Fr. Kern yra pastebėjęs, kad totemizme „maitinimosi dalykų 
priežiūra neturėjo jokio kultivuojančio, bet tik magišką pobūdį“. Žmogus 
griebėsi net burtų ir kerėjimų, kad padarytų sėkmingą savo medžioklę. Maginio 
pobūdžio atsiradimas totemistiniame cikle yra labai charakteringas dalykas. Gi- 
liausias jo priežastis mės patyrinėsime, kalbėdami apie šitos kultūros pagrindus. 

Kai kurių etnologų totemistai yra vadinami dar ir „Erntevėlker“, kas nurodo 
į žemės darbą. Vis dėlto žemės darbas totemistinėje kultūroje yra labai menkas ir 
tik atsitiktinis. Totemistiniam ciklui jis nėra charakteringas ir nesudaro savos. 
ekonominio jo gyvenimo lyties. „Žemės darbe, sako W. Koppers, totemistai 
yra, tarsi, ne namie; Čia jie yra paviršutiniški, nors kartais jie dirba, bet tik tiek, 
kiek būtinai yra reikalinga gyvybei palaikyti“7. Žemės darbas jau suponuoja kul- 
tivuojamąjį žmogaus santykį su savo mitybos šaltiniu. Tuo tarpu totemizme 
tokio kultivuojamojo charakterio kaip tik nėra. Aukštesnioji medžioklė yra pa- 
grindinė ir svarbiausia ekonominio gyvenimo apraiška totemistiniame cikle. 

Aukštesniosios medžioklės atsiradimas suponuoja tokias gyvenamas vietas, 
kuriose gyvulių yra daug ir kuriose jie pastoviai yra įsigyvenę. Šitas faktas turėjo 
labai didelės reikšmės visai totemistinei kultūrai. Visų pirma aukštesnioji me- 
džioklė yra totemistų sėslumo pagrindas. Kiek pradinės kultūros žmogus, individu- 
aliai medžiodamas, buvo priverstas kilnotis iš vietos į vietą, gyvendamas tuo būdu 
nomado gyvenimą, tiek kamieno kultūros totemistas yra sėslys. Gyvulių gausumas 
ir organizuota šitų gyvulių gaudymo forma pririšo žmogų prie tos pačios vietos 
ilgiems laikams. Kultūrinei kūrybai šitas dalykas buvo labai reikšmingas, nes 
viršiniais pavidalais kultūra gali pradėti vaisingai reikštis tik tada, kai Žmogus 
bent kiek gyvena pastoviau. Štai kodėl totemistinėje kultūroje mes ir randame 
pirmus šito sėslumo vaisius: industriją, darbo pasidalinimą, miestus, meną, ama- 
tus, prekybą ir kitus materialinės kultūros laimėjimus. Šita prasme galima visiš- 
kai sutikti su W. Kopperso pažiūra, kad „totemizmas, kaip toks, galutiniame 
pagrinde rymo ant ūkiškų santykių“* arba kad „visas totemizmo apsireiškimas visų 


5. Archiv fūr Kulturgeschichte, 169 p. 1932. 
+ 7. Volker und Kulturen, 479 p. 
Š. op. cit. 482 p. 

pirma ir iš esmės slepia savyje ūkiškus pagrindus“?. Aukštesniosios medžioklės, 
kuri sukūrė totemistinei kultūrai skleisti sąlygas, mes nelaikome šitos kultūros 
priežastimi. Ja nelaiko josios nė Koppers. Aukštesnioji medžioklė, jau kaip tokia, 
yra totemistinio žmogaus dvasios nusiteikimo ir savotiškos dvasinės struktūros 
padaras. Ji nėra atsitiktinis totemistiniam ciklui dalykas. Priežastinis totemistinės 
kultūros ciklo žymių susiejimas su ekonomine šito ciklo gyvenimo forma būtų 
istorinio materializmo klaida. Jos nėra padarę nei W. Koppers nei W. Schmidt. 
Teigu jie smarkiai akcentuoja ūkiškąjį kamieno kultūros gyvenimą, tai tik kaip sąly- 
gą, kuri padėjo skleistis ir išsivystyti tam, kas glūdėjo, kaip užuomazgos, pačioje 
žmogaus dvasioje. Totemistinio ciklo ekonominės formos taip pat turi ankšto 
ryšio su Žmogaus dvasios struktūra. Sėslumas nėra amatų, prekybos ar meno 
priežastis. Bet sėslumas buvo sąlyga ir palanki aplinkybė „visiems šitiems daly- 
kams apsireikšti ir susikristalizuoti. Šita prasme ir galima aukštesniojoje me- 
džioklėje matyti kerojančias totemistinio gyvenimo šaknis. 

Paprasta individuali medžioklė buvo vienintelė (šalia augmenų rinkimo) 
pradinės kultūros ekonominio gyvenimo forma. Tuo tarpu totemistinėje kultūroje 
šitų formų atsiranda ir daugiau. Aukštesnioji medžioklė yra pagrindinė ir ryškiausia 
forma. Bet šalia josios kyla dar dvi, kurios visai totemistinei kultūrai įspaudė sa- 
votiškų bruožų, būtent: amatai ir prekyba. Pradinėje kultūroje, kaip galima buvo 
pastebėti, amatų visiškai nebūta, o prekybos būta tik labai silpnų užuomazgų. 
Visai kitaip yra totemistinėje kultūroje. Totemistinė kultūra šiandien etnologijoje 
yra vadinama amatų ir prekybos kūrėja. Kamieno kultūros metu žmonijoje įvyko 
perėjimas iš šeimos ūkio prie giminės ūkio, kuris totemistinėje kultūroje yra ypa- 
tingai ryškus. Šitas giminės ūkis savaime reikalavo įvairių veikimų ir įvairių 
darbininkų. Tuo pačiu čia atsirado darbo specializacija, paskui kurią visai na- 
tūraliai ėjo amatų išsivystymzs. Atskiros grupės totemistinėje kultūroje paprastai 
pasižymi vienu arba kitu darbu, kurį jos arba labiau mėgsta arba labiau sugeba. 
Vienos, pav., moka ypatingai gerai pagaminti kardus, kitos — ietis, trečios — 
drabužius, ketvirtos — papuošalus ir tt. Savaime suprantama, kad ir toje pačioje 
grupėje nevisi asmens vienodai sugeba ką nors padaryti. Čia visados atsiranda ga- 
besniųjų, kurie jau ir totemistinėje kultūroje turi didelės reikšmės ir virsta tikrais 
amatininkais. Tokių amatininkų žmonių ir amatininkų šeimų totemistiniame 
cikle randama nemaža. Sėslus totemistų ikasiai pobūdis amatų išsivystymą 
gali tik skatinti. 

Sykiu su amatų išsivystymu eina ir prekyba. Amatininkas dirba daiktą me 
sau. Tuo totemistinis techninis veikimas ir skiriasi nuo pradinės kultūros veiki- 
kimo. Pradinėje kultūroje įrankio vartojimas buvo daugiau utilitaristinis: juo 
žmogus visų pirma siekė patenkinti savo paties reikalą. Tuo tarpu totemistas visų 
pirma įrankiu stengiasi patenkinti gaminamo daikto reikalą. Daiktas čia gamina- 


*. op. cit. 479 p. 

mas ne tiek tiesioginiam panaudojimui hic et nunc, kiek žiūrima jo paskyrimo in 
se. Gaminamos strėlės, ietys, kardai čia nėra imami tuojau į darbą, bzt jie kaliauja 
į kitas gimines, dažnai į kitus kraštus, kitiems žmonėms. Todėl juos dirbą žmo- 
nės paiso ne tiesioginio reikalo, bet paties daikto reikalavimų. Techninis amatinin- 
kiškasis veikimas čia įgyja didesnį objektivų pobūdį. Naudos momentas čia vis 12- 
biau traukiasi iš pirmutinių pozicijų. Žmogus pradeda žavėtis ne tiek tuo, kas bus 
daiktu padaryta, kiek pačiu daiktu, kaip tokiu. Čia todėl atsiranda ir estetinis 
momentas: įrankiai jau pradedami išgražinti, išpuošti, visa jų išvaizda darosi 
estetiškesnė, jų apdirbimas smulkmeniškesnis ir dailesnis. Šiuo atžvilgiu totemiz- 
mas yra ir meno kūrinių Žadintojas. 

Dirbdamas daiktus ne sau, totemistinis zmatininkas skiria juos kitieras žmo- 
nėms, kaip savotišką prekę, gaudamas už juos tai, ko jam pačiam reikia. Paskui 
amatus neišvengiamai eina prekyba. Be abejo, totemistinė prekyba yra mainų pre- 
kyba. Vis dėlto josios pobūdis yra labai ryškus. Etnologai pasakoja net apie tam 
tikrus prekybos centrus Australijoje. Dažniausiai mainų prekyba eidavo ten, kur 
totemistinė medžiotojų kultūra susidurdavo su matriarchatine žemės ūkio kultūra. 
Tuomet totemistai gaudavo iš matriarchatininkų žemės produktų, duodami jiems 
už tai ginklų, įrankių, drabužių ir apskritai techninių gaminių. 


b. Technika 


Ekonominio gyvenimo suorganizavimas, amatų ir prekybos išsivystymas 
savaime suponuoja techninio veikimo patobulėjimą. Totemistinio kuliūvos ciklo 
technika neabejotinai yra aukšiesnė už pradinės kultūros techniką. Gyvenamosios 
pelapinės čia virsta apvalomis trobelėmis (Kegeldachhūtte). Jų sienų ir stogo 
apvalumas yra charakteringa totemistinio ciklo kultūros žymė. Šitos trobelės yra 
telkiamos taip pat savotišku būdu. Jos nėra statomos vienoje eilėje, kaip matriar- 
chatiniame cikle, bet iš jų susidaro tarsi krūva (Haufendorf). Tai yra kažkas pana- 
šus į bažnytkaimį, o ne į pakelėje išsidriekusį kaimą. 

Totemistinėje kultūroje sandame jau akmens kultūros pradžią. Akmens ta- 
šymas ir poliravimas šiam ciklui jau buvęs žinomas. Iš akmens įrankių Čia pažy- 
mėtini: akmeninis peilis ir akmeninis kūjis, abu reikalingi įvairiems daiktams ap- 
dailinti. — Iš ginklų totemistai ypatingai vartoja ietį. Kardas taip pat vartojamas, 
Svaiginamųjų gėrimų ir narkotikų pasigaminimas taip pat yra žinomas. 

Drabužių srityje totemistinis kultūros ciklas yra charakteringas diržu, 3p- 
juosiamu per strėnas, ir phaluso maišeliu. Diržas, etnologų pažiūra, yra daugiau 
apsaugos priemonė, negu drabužis. Phaluso maišelis yra apipiaustymo rezultatas. 
Kad žaizda užgytų ir neužsiterštų, phalus turėjo būti apriš amas. Šitas apraišalas kaip 
tik ir liko phaluso maišelio pavidalu. Drabužių srityje jau išeina aikštėn specifiškai, 
vyriškos tendencijos ir seksualinių funkcijų bei organų pabrėžimas. Šito ciklo vyrai 
labai dažnai mėgsta vaikščioti visiškai pliki. Reikia taip pat pasakyti, kad nei dir- 

žas nei phaluso maišelis čia neturi tos prasmės, kokią turi pradinės kultūros pri- 
juostės. Ten jos yra dėvimos doriniais sumetimais. Tuo tarpu totemistiniamk 
cikle drabužiai jau įgyja apsaugos pobūdį, netekdami etinio charakterio, ką rodo 
palinkimas rodytis visiškai plikiems. 

Su drabužiais yra surištas ir totemistų palinkimas apskritai į kūno kultūrą, 
kuri apsireiškia kūno puošimu ir jo gražinimu. Gražios kūno formos, prie jo pri- 
jungti papuošalai, ant jo uždėtos spalvos — visa tai ypatingai džiugina totemistinio 
ciklo žmogų. Šito ciklo kultūroje pasirodo kūno dažymas ir papuošalų vartojimas. 
Tai galima išaiškinti iš vienos pusės totemistinio žmogaus bendru linkimu į kū- 
niškumą, ypač seksualinėje srityje, iš kitos pusės — jo paaštrėjusiu estetiniu jaus- 
mu. Kūno puošime ir gražinime kyšo žemesnio kūniškumo mintis tarp kito ko 
ir dėl to, kad totemistinio ciklo žmonės labai saugo mergaičių grožį prieš vedybas, 
neleisdami joms dirbti sunkesnių darbų, kad nesugadintų jaunų kūno formų. Tuo 
tarpu ištekėjusi moteris, kai šitų formų ji nustoja, netenka jokios vyro globos ir 
virsta darbiniu gyvuliu (Lasttier). Seksualinis momentas kūno kultūroje yra sun“ 
kiai paslepiamas. 

Iš kitos pusės, totemistai turi gerą estetinį jausmą. Toiemistiniai žmonės yra 
pirmieji menų kūrėjai. „„Vaizduojamojo ir žodinio meno išsivystymas, sako W. 
Schmidtas, totemistinėse giminėse labai krinta į akį..., kaip ir kūno puošimas 
ir dramatinio meno pradžia“?0, Formos apdirbimą ir grožio ugdymą ir W. Kop- 
pers laiko totemistinio ciklo ženklu. Tomteistinio meno pradmens yra labai sa= 
votiški. Šio ciklo menas yra savotiškas natūralizmas. Čia ypatingai jaučiamas yra 
linkimas pamėgdžioti gamtą. Stilizavimas ir ornamentika yra žymiai retesni dalykai. 
Ornamentikoje vyrauja tiesi linija. Gyvulių motyvai žymiai persveria augmenų 
arba daiktų motyvus. 

Visi šitie pavyzdžiai parodo, kad: 

1. totemistinis ūkis yra giminės ūkis, kurio pagrindinė forma yra aukštesnioji 

medžioklė, pagrindusi totemistinio kultūros ciklo sėslumą, o su juo 
amatus ir prekybą; 

2, įrankio vartojimas naudos momentą pamažu keičia objektiviniu kūrybos 

momentu; 

3. žmogaus apsirengime pasirodo seksualinis ir estetinis motyvas, abu pa- 

grįsti totemistinio žmogaus dvasios struktūra; 

4, estetinis totemistinio žmogaus jausmas eina gamtos pamėgdžiojimo keliu, 

savo ženklu pasirinkdamas veiklumo simbolį — tiesią liniją. 

Kultūros filosofijos atžvilgiu šitos išvados yra svarbios dėl to, kad jos parodo, 
jog totemistinis ciklas materialinės kultūros šviesoje nėra palaidų ir savarankiškų 
žymių suma, bet tam tikras atbaigtas organiškas kultūros tipas. Visos šitos žymės 
yra tarp savęs susinarsčiusios, susijusios, vienos iš kitų kylančios ir vienos kitas 


, 

paremiančios. Jeigu ieškotume šitam kultūros tipui vardo, nerastume geresnio, 
kaip miesto kultūra. Totemizmo kultūra materialiniu atžvilgiu yra miesto kultūros 
pagrindas. Visas tas žymes, kurias mes šiandien randame miestinėje kultūroje, 
užuomazgoje jau galime rasti ir totemistinėje kultūroje. Ekonominio gyvenimo 
formos: amatai ir prekyba, darbo specializacija, gyvenamų trobesių sutelkimas 
krūvos pavidalu, galop kūno kultūros pabrėžimas — visa tai, paėmus kartu, kaip 
tik ir rodo, kad totemistiniame cikle iš pačios pradžios vyravo miesto dvasia. Tote- 
mistai buvo pirmieji miestų statytojai. Ir šitas dalykas jiems buvo ne atsitiktinis, 
bet einąs iš pačios jų dvasios struktūros. Šiuo atžvilgiu labai didelės prasmės įgyja 
ir Genezės pasakojamas žmonių persiskyrimas į gyvulių augintojus bei prižiūrė- 
tojus ir amatų, muzikos ir miestų kūrėjus. Toks persiskyrimas yra iš tikro įvykęs 
faktas, kurį patvirtina visas modernusis etnologijos mokslas. Šito persiskyrimo 
priežastis ir giliausius miestinės kultūros ryšius su totemistine dvasia mes nagri- 
nėsime toliau. Čia tuo tarpu tik konstatuojame, kad miesto gyvenimas ir miesto 
dvasia yra natūrali totemistinės dvasios apraiška ir vegima josios konkretizacija 
materialinės kultūros lytimis. 


3. Totemistinės kultūros dvasinės žymės 


Kiekvienoje materialinės kultūros srityje matome, kad kamieno kultūra yra 
toli pralenkusi pradinę kultūrą. Paprasta individuali medžioklė, vykdoma be jo- 
kio plano, be iš anksto pasirengimo, čia yra pakeista organizuota grupės medžiokle, 
kurios vaisingumas, be abejo, yra kur kas didesnis. Amatų ir prekybos pradmenys 
taip pat rodo, kad ekonominis veikimas jau yra išėjęs iš, Menghino žodžiais 
tariant, parazitizmo. Žmogus čia iš gamtos ima ne tik tai, ką ji duoda, bet jau pra- 
deda planingai įdėti į gamtinius dalykus ir savo triūso. Gamtos teikiamų dalykų 
organizavimas ir ieškojimas čia vyksta organizuotu būdu: mainų prekyba. Tai 
yra didelis žingsnis priekin pragyvenimo srityje. Bet kai tik žengiame į dvasinę 
sritį, turime iš pat pradžios pripažinti, kad kamieno kultūra padarė didelį šuolį 
aigal. Dvasinės kultūros atžvilgiu totemistinis ciklas nerodo jokios pažangos. 
Atvirkščiai, blogio šėlimas atrodo, vis labiau įtraukia į save žmogaus prigimtį, 
vis labiau atpalaiduoja ją nuo vienijančio centro ir tuo būdu gyvenimą palenkia 
šitokios atpalaiduotos prigimties netvarkingam šėlimui. Kamieno kultūroje toks 
prigimties atpalaidavimas yra labai ryškus. Jau pačiuose žmogaus santykiuose 
su kūnu pasirodo prigimties atsipalaidavimas ir josios nuosmūkis. Drabužiai nu- 
stoja etinės prasmės ir virsta apsaugos priemone. Kūno pagražinimas šalia este- 
tinės pusės iškelia aikštėn ir grynai seksualinę pusę. Net gamtos pamėgdžiojimas 
mene nerodo savarankiško dvasios viešpatavimo pasaulyje, bet greičiau dvasios 
nusilenkimą gamtos galioms. Ir juo labiau žengiame į aukštesnes dvasios sritis, 
tuo šitas gamtinio principo atsipalaidavimas darosi ryškesnis ir tuo jo padarai 
darosi blogesni. Žmogiškumo diferenciacija čia eina labai vienašališka kryptimi. 

a. Šeima 


Žmogiškosios dvasios diferenciacija pagal lytiškumo principą visų pirma 
apsireiškia šeimoje. Šeima, pačia savo prigimtimi būdama dviejų lyčių sąjungos 
rezultatas, geriausiai parodo lyčių vieningumą, jų skirtingumą ir nesantaiką. 
Todėl ir totemistinio kultūros ciklo šeima yra pirmoji gyvenimo sritis, kurioje ly- 
čių principo išsiskaldymas visų pirma yra jaučiamas ir kur šitas išsiskaldymas 
yra palikęs žymiausių ir — reikia pripažinti — nelemtų vaisių. 

Pirmas totemistinės šeimos bruožas yra vyro emancipacija iš namų gyvenimo. 
Totemizmas, kaip netrukus matysime, yra labai daug padaręs valstybinės kultū- 
tūros pažangai. Tai kaip tik ir buvo vyro dvasios veiklumo rezultatas. Vyras 
pačia savo prigimtimi yra visuomerinis padaras ta prasme, kad jo veikimo tikrasis 
laukas yra ne namai, bet pasaulis. Juo tad vyriškasis principas labiau įsigali, tuo 
labiau vyras išeina iš namų į pasaulį. Totemistiniame kultūros cikle šitas išėjimas 
yra labai žymus. Vyro ryšys su moterimi, vyro pareigos namuose čia yra laikomi 
antraciliu, tik atsitiktiniu vyrui dalyku. Tikrasis vyro veikimas čia pasirodo ne 
santykiuose su moterimis, bet santykiuose su vyrais, vadinamose amžiaus klasėse 
(Altersklassen). Moteris čia yra palikta namuose. Tuo tarpu vyras yra išėjęs į pa- 
saulį ir kuria ten viešąjį gyvenimą. Šiuo atžvilgiu yra labai charakteringas ir Iš- 
minties knygos aprašymas apie pavyzdingą moteriškę: ,,Ji parūpina vilnų ir linų 
ir darbuojasi savo sumaningomis rankomis. Ti, kaip pirklio laivas, kurs iš toli g2- 
benas sau duonos. Ji keliasi anksti rytą, duoda maisto savo namiškiams ir pieno 
savo tarnaitėms. Ji apžiūri dirvą ir ją perka; savo rankų pelnu ji įsiveisia vynuo- 
gyną... Ji daro sau antklodžių: plona drobė ir purpuras jos apvalkalas... Ji daro 
ploną drobę ir parduoda, ir duoda kananiečiui juostą... Ji apžiūri savo namų ta- 
kus ir nevalgo savo duonos dykinėdama“. Tuo tarpu apie tokios žmonos vyrą 
Išminties knyga taip pat labai charakteringai sako: „„Jos vyras garbingas vartuose, 
kai sėdi su šalies vyresniaisiais“ (Išm. 31). Moters palikimas namuose ir vyro 
išėjimas į viešąjį gyvenimą vargiai gali būti gražiau pavaizduotas. Šitie žodžiai 
yra kiekvieno vyriškojo gyvenimo simbolis. Kur tik lytys persiskiria, ten visados 
moteris esti uždaroma šeimoje, o vyras garbingai sėdi vartuose. Kamieno kultūra, 
kuri yra pagrįsta lyčių persisky:imu, kaip tik geriausiai šitą vyro emancipaciją ir 
parodo. 

Antras totemistinės šeimos bruožas yra ypatingas seksualinio momento pabrė- 
žimas. Žmogaus atsiradimas visais laikais buvo slaptingas ir sykiu garbingas da- 
lykas. Bet kiek pradinėje kultūroje jis yra dar apsuptas dvasinėmis formomis, tiek 
totemistiniame cikle jis jau yra išvilktas iš visų dvasinių formų ir, kaip fizinis aktas, 
pastatytas žmogaus dėmesio centre. Generacinis aktas vyrauja totemistinio ciklo 
mąstyme, mituose, papročiuose ir net religijoje!!. Tuo yra pagrįstas vyro santy- 

kiavimas su moterimi; jis sudaro pamatus jaunimo iniciacijoms; ant jo rymo vyro 
primatas totemistinėje šeimoje. Būdamas aktivus przdas žmogaus atsiradimo ak- 
te, vyras lengvai sau priskyrė visą vaidmenį, moteriai palikdamas tik palaikytojos 
ir augintojos pareigas. Vyriškoji biologija, kurią susistemino ir išvystė Aristotelis 
ir šv. Tomas, savo šaknis turi jau totemistinės kultūros ciklo gyvenime. 

Vyro išėjimas iš namų į pasaulį ir generacijos akto fizinės pusės pabrėžimas 
padarė didelės skrizudos moteriai, ją pažemindzmas ir nustumdamas į antrą vietą. 
Totemistiniame cikle moteris neturėjo nieko, kuo ji galėtų atsverti vyriškosios 1y- 
ties vicnašališką įsigalėjimą. Ypatingas josios 1yšys su augmenimis: jų rinkimu ir 
paruošimu maistui čia buvo nebetekęs pirmykštės reikšmės. Ekonominis pagrin- 
das moters atsvarai totemizme buvo išgriautas. Tuo tarpu dvasinis gyvenimas pra- 
dėjo eiti išsiskyrimo linkme. Kol vyras savo gyvenimo centrą matė namuose, tol 
moteris dar galėjo savo dvasia persunkti ir patį vyrą ir juodu abu supančią aplinką. 
Vyro išėjimas į pasaulį padaro vyro aplinką moterisi nebepricinamą. Ji todėl ne- 
turėjo šitai aplinkai beveik jokios įtakos. Viešasis gyvenimas buvo kuriamas 
be moteriškojo principo. Moters vertingumas totemistiniame kultūros cikle buvo 
labai menkas, nes jis neturėjo galimybių apsireikšti regimais darbais. Šeimos — 
namų gyvenimas vyro buvo mažai paisomas ir dar mažiau vertinamas. Dvasinė 
-mistinė gimdymo pusė taip pat buvo paneigta arba nustumia į paskutinę vietą. 
Vadinasi, visa, su kuo moteris yra susijusi pačia savo prigimtimi, čia atsipalaida- 
vusio vyriškojo principo buvo paneigta arba mažiausiai nepaisoma. Savaime supran- 
tama, kad ir pati moteris, kaip namų dvasios ir mistinės gimdymo pusės atstovė, 
nebeteko reikšmės ir virto vyro verge, tarnaite ir net darbiniu gyvuliu (Lasttier). 
Schurtz'* labai teisingai yra pasakęs, kad kur tik lyčių priešingumai yra pa- 
brėžiami, ten moteris visados labiausiai nukenčia. "Tai aiškiai matyti totemizme, 
kuris vyriškąjį principą pastatė gyvenimo centre ir jį ypatingai pabrėžė, kaip prie- 
šingą moteriškajam principui. Dėl to moteris šitame kultūros cikle yra labiausia 
pažeminta. Totemistinis gyvenimas buvo kuriamas be moters ir šalia moters. 

Tai, be abejo, negalėjo pasilikti be skriaudos ir vyrui ir visai totemistinei kul- 
tūrai. Moters išstūmimas iš kultūrinės kūrybos pakenkė ne tik pačiai moteriai, 
bet ir vyrui. W. Schmidtas?š visai pagrįstai teigia, kad pradinės kultūros žmo- 
gaus vertingumas, jo vidaus turtingumas ir simpatiškas jo gyvenimas kilo iš to, 
kad ten lytys nebuvo perskirtos, kad ten jos ankštai viena su antra bendravo ir 
keitėsi savomis vertybėmis. Malonus šeimos gyvenimas, lygiavertis lyčių trakta- 
vimas visuomenėje, sveikas jaunimo auginimas buvo aiškūs šito lyčių bendravimo 
rezultatai. Tuo tarpu, pasak Schmidto, yra visai tikra, kad totemistiniame kul- 
tūros cikle, žlugus šitam vyro ir moters bendravimui, nukentėjo ne tik šeimos 
gyvenimas, bet ir pati vyro siela patyrė didelės skriaudos, turėjusios didelės įta- 

kos visai kultūrinei šio ciklo krypčiai. Vyriškojo aš teigimas, nuolatinis ir sąmo- 
ningzs jo nustatymas prieš moteriškąją lytį sužiaurino vyro sielą, padarė ją šiurkš- 
čią, negailestingą ir siaurą. Vyro santykiai su moterimis užsidarė tik oficialaus 
formalumo ribose, atskleisdzmi visišką instinktų šėlimą tada, kai šitas oficialumas 
jų nevaržo. Kai kurie etnologai buvo nustebinti totemistinio ciklo vyrų nepapras- 
tai mandagiu ir kukliu elgesiu su mergaitėmis viešumoje. Atrodė, kad tai yra tiesiog 
riteriškas elgesys. Bet ištyrus giliau, pasirodė, kad tai yra tik paprasta oficiali ma- 
niera. Tikrumoje seksualinis palaidumas totemistiniame cikle yra toks didelis, 
jog kai kuriose giminėse (Oraon) nė viena mergaitė neišteka nekalta!4, Kai kur vėl 
net formaliai reikalaujama tam tikro palaidumo seksualinėje srityje!5, Moderniš- 
kas reikalavimas jaunimui laisvai pagyventi totemistiniame cikle kaip tik yra 
įvykdytas. Todėl poligamija ir prostitucija čia yra jau ne išimtys, bet kasdieniniai 
dalykai. Toiemistinė šeima jau nebėra sintetinė pradinės kultūros šeima, bet vyriškojo 
principo persunkta ir šito principo iškrypimais pažymėta, kuri nėra gyvenimo pa- 
grindinis narvelis, bet esanti šalia gyvenimo, nes tikrasis gyvenimas Čia eina ne 
namuose, tik pasaulyje. 


6. Ugdymas 


Totemistinio kultūros ciklo ugdymas prieš jaunimo subrendimą maža kuo 
skiriasi nuo pradinės kultūros ugdymo. Ir vienur ir kitur vyrauja asimiliacija, ir 
vienur ir kitur lavinimo momentas yra antroje vietoje, pirmąją užleisdamas augi- 
nimui. Bet kai jaunimas pasiekia tokį amžių, kada jis turi pereiti į suaugusiųjų žmo- 
nių tarpą, ugdymo praktikos žymizi pasikeičia. Atbaigiamasis ugdymo momentas 
pradinėje kultūroje iv totermistiniame cikle yra iš esmės skirtingas. Vis turi tik tiek 
bendro, kad įveda jaunimą į suaugusiųjų klasę. B:t ir pats šito įvedimo būdas ir 
šito įvedimo prasmė totemistiniame cikle yra visiškai kitokia, negu pradinėje kul- 
tūroje. Totemizmo iniciacijos yva sbecifiška vyriškojo principo apraiška. 

Totemistinio kultūros ciklo iniciacijos liečia pirmoje eilėje berniukus. M:rgai- 
čių iniciacijos yra skoliniai arba iš matriarchatinio ciklo arba iš tų giminių, kuriose 
iniciacijos yra taikomos zbiem lytims. Šitose berniukų iniciacijose vyrauja jau ne 
dorinis ar asketinis momentas, kaip pradinėje kultūroje, bet seksualinis. „„Tote- 
mistinio kultūros ciklo iniciacijos, sako W. Schmidtas, yra ypatingai 
charakteringos dviem momentais: nelygstamu seksualinio momento pabrė- 
žimu ir iškėlimu vyro vaidmens gimdyme““9. Aplinkui šituos du imo- 
mentus sukasi visos iniciacijų ceremonijos ir pamokymai, Čia jaunimas yra įve- 
damas į giminės paslaptis, kurios dažniausiai esti gimdymo paslaptys. Čia taip 
jaunimas yra sąmoningai įteigiamas, kad, būdamas vyriškojo principo atsto- 


4, plg. W. Schmidt, Volker und Kulturen, 250 p. 
25. op. cit. ibd. 
16. op. cit. 238 p. 


124 A. Maceina, Pirminės kultūros pagrindai 


vas, esąs aukštesnis už moteris ir todėl turįs jas valdyti. Kafrų giminėje net aiškiai 
iniciacijų metu jaunimui yra pasakoma, kad nuo šiol jis neturįs klausyti savo mo- 
tinos!". Seksualinio momento iškėlimas apsireiškia ir tuo, kad daugumoje totc- 
mistinio ciklo giminių jaunimui po iniciacijų laisvai leidžiama turėti santykių su 
visomis neištekėjusiomis mergaitėmis, o kai kur ir su visomis moterimis, net ne- 
paisant egzogamiškumo įstatymų. 


Pagrindinė totemistinių iniciacijų forma yra apipiaustymas. Jis yra specifiška 
totemistinio ciklo apraiška, kurios nerandame nė viename kitame kultūros cikle. 
Kai kurių nomadinio ciklo giminių apipiaustymo praktikos (pav., žyduose) yra 
skoliniai iš totemistinio ciklo. Iš kitos pusės, apipiaustymo neturi tik tos žotemisii- 
nės tautos, kurios yra patekusios matriarchatinio kultūros ciklo įtakon. Apipiaus- 
tymo tikslas yra aiškinamas labai įvairiai. Čia nurodoma ir higiena, ir ištvermės 
bandymas, ir lytinio prado paaukojimas religiniais sumetimais, ir tikėjimas į atgi- 
mimą, ir seksualinio smagumo padidinimas. Bet daugumas tyrinėtojų yra linkę 
manyti, kad apipiaustymo pagrindinis uždavinys yra įvesti jaunimą į seksualinio 
gyvenimo paslaptis ir sykiu palengvinti seksualinį aktą. Šiai pažiūrai pritaria ir 
W. Schmidtas**. Kad iš tikro apipiaustymas turi šitą grynai seksualinį pobūdį, 
tai rodo tarp kito ko ir mergaičių apipiaustymo kai kuriose giminėse būdai, kurie 
specialiai yra taikomi vyriškojo principo vaidmeniui gimdyme palengvinti (extir- 
patio clitoridis arba labia minora). — Apipiaustymo ceremonijos yra atliekamos 
miško vienumoje, specialiai šiam reikalui pastatytoje trobelėje, kurioje kandidatai 
į suaugusius gyvena ir mokosi giminės tradicijų, papročių ir paslapčių. Su moteri- 
mis šiuo metu jiems griežtai draudžiama susitikti ir kalbėtis. Įvairiais ženklais 
(barškinimu, švilpimu, būgnavimu) yra įspėjamos moterys nesiartinti prie šios 
vietos. Kai žcizda užgyja, jaunimas tuojau palieka šią vienatvę ir išcina į suaugu- 
siųjų gyvenimą. Tam tikrą laiką apipiaustytam jaunimui daug kur leidžiama viską 
daryti: viską pasisavinti, visur eiti, santykiauti su moterimis ir tt. Šitas lytinis pz- 
laidumas, tiesiog einąs po apipiaustymo, tik dar labiau parodo seksualinį api- 
piaustymo pobūdį. 


Apipiaustymas yra svarbus įvykis jaunuolio gyvenime. Ligi šio įvykio gimi- 
nės akyse jis buvo beveik niekas. Totemistinio kultūros ciklo žmonės labai griežtai 
skiria apipiaustytuosius ir neapipiaustytuosius. Pirmieji yra pilnateisiai, antrieji 
yra beteisiai arba mažateisiai. Neapipiaustytas jaunuolis negali paliesti ginklų, ne- 
gali nešioti ilgų plaukų, net savo išvaizda negali būti išdidus. Jis taip pat negali 
paliesti apipiaustyto žmogaus valgio. Žodžiu, neapipiaustytas jaunuolis yra laiko- 
mas dar nesubrendusiu žmogumi, dar ne vyru, kuris negali turėti įtakos viešajam 
gyvenimui ir dalyvauti svarbesniuose jo įvykiuose. Neapipiaustytieji totemisti- 

“". plg. W. Schmidt, op. cit. 248 p. 

9. op. cit. 240 p. 

niame cikle sudaro savotišką klasę, skirtingą nuo kitų ir savo teisėmis ir savo gy- 
venimo būdu. 

Čia mes paliečiame vad. amžiaus klasių (Altersklassen) klausimą totemizme. 
Šalia minėtos neapipiaustytųjų klasės, kurią sudaro paprastai vaikai, eina apipiaus- 
tytųjų vyrų klasė, kuriai priklauso vedę ir jau suaugę vyrai. Bet labai dažnai api- 
piaustytieji jaunuoliai dar ilgoką laiką neveda. Todėl vedusiųjų vyrų klasei priklau- 
syti jie negali. Iš kitos pusės, jie jau yra atsiskyrę ir nuo vaikų klasės. Tuo būdu jie 
kaip tik ir sudaro trečiąją jaunimo klasę. Tokie apipiaustyti jaunuoliai totemistinio 
ciklo papročiu negali gyventi savo tėvų namuose. Jiems yra pastatomi specialūs 
namai, savotiški jaunwolių bendrabučiai (Junggesellenhūuser). Šituose namuose 
paprastai renkasi ir kiti vyrai. Tai yra savotiški vyrų klubai arba užeigos namai. 
Kai kuriose giminėse mergaitėms ir moterims yra uždrausta į tokius namus įžengti. 
Bet daugumoje šituose jaunimo bendrabučiuose esti keliamos tikros orgijos. Kai 
kur net laikomos specialios moterys jaunimo reikalui. Kai kur vėl net vedę vyrai 
ir ištekėjusios moterys dalyvauja šitose jaunimo orgijose.??. 

Visa tai rodo. kad jaunimo paruošimas gyvenimui totemistinėje kultūroje jau 
yra netekęs to dorinio pobūdžio, kurį randame pradinėje kultūroje. Čia jaunimas 
yra įvedamas ne į bendrą žmogiškąjį pasaulį, kuriame viešpatauja doriniai dėsniai, 

et į specifiškai vyriškąjį gyvenimą, pagrįstą vyriškosios lyties primatu. 


c. Visuomeninis gyvenimas 


Pradinėje kultūroje visuomeninis gyvenimas daugiausia koncentravosi šei- 
mose arba rečiau šeimų sambūriuose. Tuo tarpu totemistiniame kultūros cikle 
išeina aikštėn giminė, kaip stipriai suorganizuotas ir sucementuotas vienetas. Vi- 
suomeninio gyvenimo santvarka, palyginta su pradinės kultūros visuomeniniu 
gyvenimu, rodo aiškią pažangą. Visų pirma kiekviena totemizmo giminė turi savo 
vadą, kuris sykiu yra ir burtininkas. Taip pat kiekviena giminė yra susiskirsčius į 
minėtas amžiaus klases: vaikų, jaunuolių ir suaugusiųjų. Šitos klasės iš sykio 
apėmė tik vyrus. Bei tolimesnėje totemizmo išsivystymo eigoje analogiškai buvo 
sudarytos ir moterų klasės. Iš kitos pusės, giminė totemizme yra ne tik palaidų 
individų sambūris, bet jau turinti ir savo, kaip giminės, sąmonę, kas taip pat yra 
išsivysčiusio visuomeninio gyvenimo ir visuomeninės pažangos ženklas. Taikus 
šeimų ir jų sambūrių sugyvenimas pradinėje kultūroje buvo aiškus faktas. Tuo 
tarpu totemizme karas vis labiau pradeda pasirodyti ne tik kaip apsigynimo, bet 
ir kaip pavergimo būdas. Didelis metamųjų ir duriamųjų ginklų išsivystymas ši- 
tame kultūros cikle rodo, kad jie turi jau praktinės reikšmės. Skydas taip pat yra 
charakteringa totemistinio ciklo žymė. Vadinasi, karingas nusiteikimas jau yra 
apsireiškęs žmonių sąmonėje ir jau randa realaus pritaikymo praktiniame gyvenime. 

Galima karą vertinti labai įvairiai, bet jo buvimas yra ženklas, kad kariauti pasi- 
ryžusi giminė arba tauta yra gerai organizuota savo viduje. Šitų visuomeninio gy- 
venimo žymių — vzdo, zmžiaus klasių, karo — buvimas rodo didelę totemistinio 
ciklo pažangą visucmeninėje srityje. Etnologai net konstatuoja, kad atskirų gimi- 
nių visuomeninis gyvenimas yra apipintas painiais įstatymais ir smulkmeniškai 
išdirbtomis savotiškomis konstitucijomis. Totemizmas žmonijos istorijoje pasirodė, 
kaip didelė organizuojanti jėga. 

Šitoji jėga kilo iš pačios totemizmo prigimties. Pradinėje kultūroje žmones 
jungė tik krzujo giminystė. Tuo tarpu totemistinizme cikle šalia kraujo giminystės 
atsirado savotiška giminystė, kurią sudarė totemo bendrumas. Žmonės, kurie tu- 
rėjo tą patį totemą, jautėsi tarp savęs giminės, sujungti bendrais įstatymais, bend- 
rais peprcčiais ir taisyklėmis. Giminių vardai buvo jų totemų vardzi. Neretci šitų 
totemų vardais buvo pažymimi visi giminės individai. Čia buvo vilkų giminė, 
lokių giminė, sakalų giminė ir tt. Savaime suprantama, kad tokios bendrybės 
turėjo labai smarkiai suartinti giminės individus ir iš jų sukurti stiprią sąjungą. 
Totemo ženklas taip pat buvo paišomas ant namų, ani ginklų, ant drabužių, ir 
visi, kurie turėjo tą patį ženklą jautėsi esą vienas kitam artimi, vienas kitam turį 
savotišką simpatiją ir savotiškų pareigų. Organizuojanti ir jungianti totemizmo 
reikšmė yra labai žymi. Totemas čia apsireiškė, kaip savotiško solidarumo kūrėjas, 
duodamas žmonijai naujų impulsų visuomeninio gyvenimo kūryboje. Nenuostabu 
todėl, kad kai kurie etnologai, kaip Frazeris, totemo reikšmę ypatingai vertino, 
pasiūmėdamas jį net ligi vienašališkumo. 

Vis dėlto visuomeninė totemistinio kultūros ciklo santvarka yra gana savo- 
tiška. Visame šio ciklo gyvenime yra pastebimas aiškus mechanistinis ir kolektivinis 
bruožas. Jis galima pastebėti ir visucmeninėje santvarkoje. Totemas sujungia in- 
dividus į vieną giminę. Bet jau šitas sujungimas yra mechaniškas. Totemas yra 
ženklas. Totemu pažymėti individai nėra nei to paties užsiėmimo, nei to paties 
amžiaus, nei tos pačios lyties. Totemas yra tik išviršinis, tik mechaninis ženklas, 
kuris ir eina jungizmąja grandimi tarp atskirų individų. Iš kitos pusės, totemas 
labai skiria vieną giminę nuo kitos. Totemistiniame cikle atskiros giminės gyvena 
šalia viena kitos. Kiek totemas yra jungiamoji galia grupėje, tiek jis yra skiriamasis 
veiksnys tarp grupių. Tuo būdu visa totemistinė visucmenės santvarka pasidaro 
horizontali. Čia nėra veritikalaus pasidalinimo. Todėl W. Schmidt'as labai tei- 
singai pastebi, kad „apskritai visoje totemistinėje sociologijoje yra jaučiama stipri 
konstruktivinė dvasia. Bet ji veda tik į pastatymą šalia vienas kito (Nebenein- 
ander). Ji sujungia dalis, bet jos stovi viena šalia kitos demokratinėje lygybėje“?!, 
Kitoje vietoje tas pats Schmidt'as pastebi, kad, tiesa, totemizmas turėjo labai 
didelės reikšmės visucmeninei žmonijos istorijai, bet kad tolimesnį visuomeninį 
išsivystymą vedė jau ne totemistai, tik nomadinio kultūros ciklo atstovai, kurie 

nugalėję totemistus ir matriarchatininkus, į visuomeninį gyvenimą įvedė aristo- 
kratinį principą ir ligtolinį horizontalų visuomenės suskirstymą pakeitė vertikaliu 
suskirstymu*. Konstruktivi totemizmo dvasia visuomenėje kūrė mechanizmą, 
bet ji nesugebėjo sukurti organizmo. Totemistinė visuomenės sanivarka yra ne orga- 
ninė, bet mechaninė. 

Su tuo yra surištas ir kolektivinis totemistinės visuomenės pobūdis. Kur 
individai ir jų grupės yra pastatomos šalia vienas kito, ten individas visados esti 
palenkiamas kolektivui. Taip yra ir totemizme. ,(Totemizmas, sako E. Reuters- 
kiold'as, turi savo šaknis aiškiai kolektivistinėje pasauližiūroje, o ne kokiame nors 
individo atjzutime. Žmonių grupė čia yra suvedzma į santykius su tam tikra gy- 
vulių arba augmenų rūšimi. Čia nėra nieko individualaus arba asmeninio“3. 
Individualinių totemų šiame kultūros cikle yra nedaug ir jie nėra reikšmingi. 
Viskas čia yra paremta kolektiviniu totemu. Totemistinėje visuomenės santvar- 
koje kolektivinis momentas aiškiai persveria individualinį momentą. Šeima ir 
individas Čia atsistoja antroje vietoje. ,„Šeima, gražiai charakterizuoja totemistinį 
linkimą į kolektivizmą Fr. Kern'as, prarado senąją viršijančią savo reikšmę. 
Giminė organizavo vyrus, jiems pavedė jaunuolius, kurie su šiais keletą metų gy- 
vendavo. Bendros medžioklės, prekyba, karas ir politika sutelkė į plačias sąjun- 
gas“*4, Iš šitų sąjungų kilo įstatymai, visuomeniniai papročiai, bet taip pat ir dau- 
gelis totemistinio gyvenimo ydų. Kolektivistinis nusiteikimas ir su juo susijusios 
apraiškos yra charskteringa totemistinės visuomenės žymė. 

Visa tai pakankamai aiškiai rodo, kad totemistinė visuomenė jau yra išėjusi iš 
to šeimyninio tarpsnio, kurį randame pradinėje kultūroje. Čia jau nebėra to pa- 
prastumo, tos patriarchalinės dvasios, tos lyčių lygybės, kuri palaikė tinkamus 
santykius tarp vyro ir moters, tarp tėvų ir vaikų, tarp individo ir bendruomenės. 
Čia visuomenė jau yra diferencijuota, sumechaninta, ir kolektivinis polius pa- 
ėmęs viršenybę. Sintetinis gyvenimo būdas, kuris taip labai žymu pradinėje kul- 
tūroje, čia jau yra pakeistas diferencijuotu būdu. Tai yra charakteringa ne tik to- 
temistiniam ciklui, bet ir visai kamieno kultūrai. 


d. Pagrindiniai religijos bruožai 

Nors £š esmės pirmykščio žmogaus religija šioje studijoje nėra nagrinėjama, 
nes religinės srities nenorima suplakti, kaip aukštesnės, su kultūrine sritimi, vis 
dėlto, kalbant apie totemistinį ciklą, negalima neiškelti aikštėn, bent pagrindinių, 
šio ciklo religijos bruožų. Totemistinio kultūros ciklo religija yra labai šiam ciklui 
charakteringa. Josios pagrindinių bruožų atskleidimas padės mums vėliau suvokti 
ir totemistinės kultūros pagrindus. Iš kitos pusės, totemistinio ciklo kai kurie reli- 


22. Plg. Anthropos, 607 p. 1915—16. 
*. Anthropos, 649 p. 1914. 
*. Archiv fūr Kulturgeschichte, 4 p. 1927. 


128 A. Maceina, Pirminės kultūros pagrindai 


giniai bruožai etnologų šiandien dar nėra išaiškinti grynai etnologinėmis priemo- 
nėmis. Šių bruožų suvedimas į ankštą santykį su totemistinio žmogaus dvasia, 
gal būt, ir šiai sričiai mes kiek šviesos. 

Pagrindinė totemizmo religijos žymė yra josios nukrypimas nuo asmeninio Dievo 
į stabmeldystę ir į burtus bei magiją. „Totemizmas, sako W. Schmidt'as, 
suprastas, kaip tam tikros pasaulėžiūros dalis, yra tokia pasaulėžiūra, kuri stengiasi 
be asmeninių dievų ir net prieš juos grynai gamtiniu keliu gamtą pažinti ir ją 
apvaldyti“. Vietoje pradinės kultūros Dievo-Tėvo tikėjimo totemizme atsiranda 
gamtos jėgų ir gamtinių daiktų garbinimas. Pirmoje vietoje čia stovi saulė. Saulės 
kultas totemizme yra ryškiausia religinė šito ciklo žymė. Soliarinė mitologija 
čia pralenkia visus kitus mitus. 


Antras totemizmo religijos bruožas yra josios didelis palinkimas į magiją. Pra- 
dinėje kultūroje burtų, kerėjimų, žyniavimų, žodžių maginių priemonių, beveik 
visiškai nerandame. Tuo tarpu kamieno kultūroje, specialiai totemistiniame cikle, 
jos klestėti klesti. Magijos išsivystymas čia yra labai turtingas. Šokiai su gyvulių kau- 
kėmis, stipriai phališko pobūdžio vaisingumo apeigos, iniciacijų ceremonijos turi 
aiškų maginį charakterį. „Burtai, sako W. Moock'as, eina ranka rankon su tote- 
mizmu“*. Tą patį patvirtina ir kiti etnologai. W. Koppers, pavyzdžiui, sako, 
kad totemistinis ciklas religiniu atžvilgiu specialiai parodo savo išsivystymą burtinin- 
kavimo linkui“??. Taip pat O. Menghin, paminėjęs solarinės mitologijos per- 
svarą, sako, kad „su tuo yra ankštai surišti magiški įvaizdžiai“?8. Kodėl šitas kul- 
tūros ciklas palinko į magiją, etnologija šiandien dar neturi tikro atsakymo. Kop- 
pers, pavyzdžiui, ir sako, kad „šiandien dar nėra pakankamai išaiškinta, kas pastū- 
mėjo šitą egzogaminę tėvo teisės kultūrą pražudyti aukštesnes ir grynesnes pra- 
dinio meto religijos formas ir visą kultūrinį gyvenimą palenkti burtams ir super- 
sticijai“??. Pats Koppers mano, kad ekonominiai veiksniai čia turėję esminės 
reikšmės, nes mainų objektas virtęs totemo objektu ir tuo būdu apsisupęs miste- 
rinėmis formomis3?. Vėliau matysime, kad totemistinio kultūros ciklo palinkimas į 
magiją yra galimas aiškinti pačia totemistinio žmogaus dvasios struktūra, kuri vedė 
šitą Žmogų į savotiškus santykius su gamta. 

Šitų dviejų bruožų mums pakanka, kad galėtume suvokti totemistinės reli- 
gijos pagrindines žymes ir jas suvesti į santykį su visa šio ciklo vidine struk- 
tūra. 

5. Anthropos, 610 p. 1915—16 m. 

*. Urreligion, 27 p. Warendorf, Westf. 1935. 

II. TOTEMISTINĖS KULTŪROS PAGRINDAI 
1. Vyriškosios lyties primatas 


Nėra abejonės, kad totemistinės kultūros ciklo pagrinduose glūdi tam tikra 
dvasios struktūra ir tam tikra pasauližiūra. Šitas ciklas yra sukurtas ne neišsidi- 
ferenciavusio žmogiškumo, kaip pradinė kultūra, bet tam tikro žmogaus prigimties 
prado, kuris jau yra vienašališkas, kuris sudaro tik vieną žmogaus būtybės principą 
ir kuris todėl savo vienašališkumą ir yra apreiškęs visoje šio ciklo kūryboje. G1- 
Liausios totemistinio gyvenimo šaknys, mūsų pažiūra, glūdi vyriškojoje dvasioje arba 
vyriškajame žmogaus būtybės prade. Pradinės kultūros neišsidiferenciavęs žmogiš- 
kumas pradėjo kamieno kultūroje skirstytis visų pirma pagal /yties principą. Ir 
šito skirstymosi pirmutinis padaras kaip tik ir buvo totemistinis ciklas, kaip vyriš- 
kojo principo konkreti ir regima apraiška. Vyriškosios lyties primatas visame 
gyvenimo, veikimo, mąstymo ir kūrimo plote yra pirmutinis, plačiausias ir giliausias 
totemistinės kultūros pagrindas. Šitą teigimą mes ir stengsimės plačiau įrodinėti, 
išlukštendami ir vyriškosios dvasios šviesoje išaiškindami atskiras totemistinio 
gyvenimo apraiškas. 


a. Kultūros santykis su lytimi 


Kultūra yra Žmogiškoji kūryba, vadinasi, toks dalykas, kuris yra susijęs su 
pačiomis žmogaus būtybės gelmėmis. Kultūra yra kuriama ne vieno kurio žmogaus 
principo, ne žmogaus būtybės periferijos, bet paties žmogiškojo centro, paties 
žmogiškojo principo, kaip tokio. Kultūra yra paties giliausio žmogiškumo padaras. 
Bet žmogus savo dvasios gelmėse yra arba vyras arba moteris. Žmogaus lytišku- 
mas nėra jam periferinis dalykas. Lyties principas siekia ligi pačių žmogaus bū- 
tybės gelmių. Žmogaus siela nėra tiktai žmogiška, bet ji yra ir vyriška arba mote- 
riška. Šitas dalykas yra pagrindinė žmogaus filosofijos tiesa, be kurios žmogaus 
ir jo gyvenimo paslaptis niekados nebūtų galima suvokti ir išaiškinti. Lytis yra t0- 
kia žmogaus būsena ir veiksena, kuri kyla iš pačios giliausios žmogaus prigimties, 
kuri eina ne tik ber fizinę, bet ir per psichinę ir per dvasinę sritį. 

Todėl savaime suprantama, kad ir kultūrinė kūryba kildama iš giliausio 
žmogaus dvasios gyvenimo, negali nebūti lyties paliesta. Lytis, apspręsdama 
žmogaus mąstymą, norėjimą ir jautimą, tuo pačiu apsprendžia ir jo kūrimą, šito 
kūrimo nusiteikimą, jo veiksmą ir jo padarus. Nei vidinis žmogaus nusiteikimas im- 
tis kultūrinės kūrybos, nei pats kuriamasis kultūros aktas, nei galop šito akto re- 
zultatai negali ištrūkti iš lyties įtakos, negali būti tik apskritai žmogiški. Jie savaime 
ir būtinai pasidaro vyriški arba moteriški. Lyties principo bruožai glūdi visoje 
kultūroje. Tiesa, nevisados šitie bruožai yra aiškūs. Bet jų visados esama. Kai 
kuris nors istorinis Žmonijos gyvenimo tarpsnis atsiduria tolimesnėje laiko per- 
spektyvoje, tuomet beveik visados jau, galima pasakyti, kokio principo persvara 
apsprendžia šito laipsnio gyvenimą. Prieš Kristų nebuvo aišku, po kokiu ženklu 

yra kuriama antikinė kultūra. Bet šiandien, kai šitoji kultūra jau yra toli nuo 
mūsų, kai mes galime ją nagrinėti laiko perspektyvoje, mes galime visai teisingai 
teigti, kad antikinė kultūra yra vyriškojo principo padaras. Kultūrinis kūrinys, 
paimtas skyrium, gali lyties principą apreikšti labai neaiškiai. Bet kai imama kul- 
tūra visumoje, lyties įtaka ir vienos arba antros lyties persvara tuojau pasirodo. 
Lyties įtaka kultūrai gyvena objektyviuose kultūros laimėjimuose, kultūrinių gėrybių 
organizacijoje, jų supratime ir aiškinime. "Todėl G. Simmel'is, kuris bene pirmu- 
tinis atkreipė dėmesį į lyties reikšmę kultūrinei kūrybai, ir sako, kad „žmonijos 
kultūra, net ir grynai daiktinio savo turinio atžvilgiu, nėra belytė, ir savo objek- 
tivumu ji nėra anapus vyro ir moters“?!, 

Konstatavę šitą bendrą lyties principo įtaką kultūrinei kūrybai, mes turime 
susekti atskirų lyčių žymes, kuriomis yra charakteringa bet katros lyties kūryba. 
Mes turime, bent trumpai, apibūdinti vyriškąją ir moteriškąją kultūrą. Kadangi 
totemistinis kultūros ciklas, pagal mūsų teigimą, yra vyriškosios dvasios padaras, 
todėl šiame skyriuje iškelsime tik vyriškosios kultūros žymes, moteriškosios kul- 
tūros charakteristiką pasilikdami kitam skyriui. 

Vyriškasis principas visoje būtyje yra aktivumo pradas. Aktivusis ir recepti- 
vusis principai eina per visas būties rūšis, pradedant negyvąja medžiaga ir bai- 
giant žmogaus dvasia, o pasak sesers Th. Angelikos Walter, net angelais3?. 
Protonas ir elektronas (resp. neitronas ir pozitronas) atomo gyvenime, taurelės ir 
dulkelės augmens gyvenime, kiaušinėlis ir spermatozoidas biologiniame gyvenime, 
intuicija ir diskursija dvasios gyvenime yra konkretūs receptiviojo ir aktiviojo 
būties prado išreiškėjai. Visa būtis yra pažymėta dvipoliškumo ženklu, kur vyras 
atstovauja aktiviajam, moteris — receptiviajam poliui. Šios studijos rėmai nelei- 
džia plačiau išplėtoti lyčių pagrindų. Juos čia mes minime, kaip prielaidą, kurią 
nesunku pateisinti ir pagrįsti. Aktiviojo ir receptiviojo poliaus buvimas visame 
kosmo gyvenime, atrodo, yra kasdieninis patyrimas. 

Iš vyriškojo principo aktivumo ir moteriškojo principo receptivumo kyla 
visos šituos principus charakterizuojančios ypatybės. Sustatę šalia viena kitos šias 
ypatybes, turėsime konstatuoti, kad vyras yra išcentrinis, moteris — įcentrinė, 
vyras yra skaldąs, moteris — vienijanti, vyras — individualizuojąs, moteris — 
bendrinanti. Kas veikia aktiviai ir keno aktivumas yra ne vidinis, bet daugiau 
vyksta lauke, tas savaime turi išeiti iš savęs, vadinasi, išeiti iš centro, jis turi su- 
skaldyti, kad galėtų apvaldyti, turi turėti reikalo su individualiais daiktais, nes to 
reikalauja act/o. Tuo tarpu kas veikia receptiviai, vadinasi, keno veikimas telkiasi 
jo viduje, tas įtraukia į save savo veikiamuosius objektus, tas juos jungia ir suveda į 
tam tikrą bendrumą. Tai yra pagrindinės vyriškojo ir moteriškojo veikimo žymės. 
Čia jų taip pat negalima plačiau išnagrinėti. Čia jas tik pabrėžiame, sykiu nuro- 

dydami patirtinį jų pobūdį ir nesunkų jų patikrinimą konkrečiame vyro ir moters 
veikime. Šitos žymės apsprendžia ir lyčių žymes kultūrinėje kūryboje. 

Vyras, būdamas išcentrinio, skaldančio ir individualizuojančio prado atsto- 
vas, visų pirma išgyvena būtį, kaip suskilusią, sudėtingą, kaip sumą atskirų in- 
dividų, atskirų sričių ir atskirų laipsnių. Jam būtis nėra kažkas viena, bei kažkas 
daug. Vyrui gyvenimas nėra vieningas vyksmas, bet toks vyksmas, kuris reiškiasi 
faktiškai atskiruose laipsniuose ir atskirose srityse. Ir tik mūsų sąmonė šituos 
atskirus vyksmus suveda vienybėn. Vyras savo pažiūromis ir savo vidiniu būties 
išgyvenimų visados yra daugiau ar mažiau mechanistas. Mechanistinis būties supra- 
timas yra surištas su paties vyriškojo principo struktūra. — Dėl šito skaldančio 
savo pobūdžio vyras taip pat ideją atskiria nuo būties. Jam ideja yra šalia jo pa- 
ties tr šalia būties. Vyras gali kovoti dėl idejos ir net dėl jos žūti, bet jis visados 
ją pergyvena, kaip tam tikrą pradą, kuris stovi priešais jį, kurio jis siekia ir kurį 
jis yra pašauktas realizuoti. Ideja vyrui visados reiškia begalinį uždavinį. Savo vi- 
duje vyras yra vienišas. Jis savo turimas idejas pergyvena, kaip atėjusias jam iš 
šalies, kaip jam svetimas, kurios niekados negali sutapti ir organiškai susilieti su 
jo būtybe. Štai kodėl vyras gali vykdyti tokią ideją, kuriai jis savo vidumi ne- 
pritaria. Toksai vyro nusistatymas būties ir idejos atžvilgiu savotiškai nudažo 
ir visą jo kuriamą kultūrą. 


Visų pirma vyras savo kūryba stengiasi pergalėti būties suskilimą. Subjekto- 
objekto dualizmas yra pirminis vyro išgyvenimas. Tai, kas dažnai yra priskiria- 
ma visai kultūrai, tikrumoje yra vyriškosios dvasios nusiteikimas. Vyras todėl ir 
stengiasi sava kūryba išeiti iš dualizmo, stengiasi užgrįsti tarpą tarp būties ir 
idejos. Savo viduje vyras nėra vienybėje su pasauliu arba su gamta. Šito vienin- 
gumo jis tik siekia. Ir kultūra jam yra pirmutinė tokio vieningumo vykdytoja. 
Subjekto-objekto dualizmo pergalėjimas įvyksta objektiviniame kūrinyje. Objek- 
tivus kultūros kūrinys arba kultūrinė gėrybė suima savin subjektivios ir objek- 
tivios būties, dvasios ir gamtos pradus ir juos savyje sintetiškai suderina. 
Žinoma, šitas suderinimas mūsojoje tikrovėje yra labai netobulas. Bet šiuo tarpu 
jis yra vienintelis. Kultūrinės kūrybos objektivacija yra pirmutinis ir realus suvieni- 
jimas idejos su būtimi, gamtos su dvasia ir žmogaus su pasauliu. 


Šita išvada mums atskleidžia pirmą vyriškosios kūrybos žymę, būtent, jo- 
sios linkimą į objektivavimą. Vyras, siekdamas subjekto-objekto vienybės, tuo 
pačiu siekia kūrybos objektivavimo regimomis gėrybėmis arba konkrečiais rezulta- 
tais. Todėl objektivavimas tampa pirmąja vyriškosios kultūrinės kūrybos žyme. Savo 
dvasia suskaldydamas būtį ir gyvenimą, vyras paskui stengiasi juos suvienyti 
objektiviniuose kūriniuose. Vyro kūrybos tikslas todėl visados yra objektivi gėrybė. 
Visa, kas yra neobjektivuojama, visa, kas lieka dvasios gelmėse, kas yra tik vidinė 
kūryba, visa tai vyro nepatenkina ir jo netraukia. Vyriškoji kūryba nori būti re- 
gima ir užčiuopiama. Todėl ne atsitiktinis dalykas, kad vyrai pirmoje eilėje vieš- 

patauja tokiose kultūros srityse, kaip technika, menas, mokslas, visuomeninė or- 
ganizacija, nes visose šitose srityse regimi pavidalai turi pirmaeilės reikšmės. 

Gyvenimo ir būties vienybė gali būti pasiekta tik per formą. Forma yra vie- 
nybės pradas. Forma padaro, kad daiktas nėra suskilęs ir pakrikęs. Todėl vyras, 
siekdamas pašalinti subjekto-objekto dualizmą, tuo pačiu yra priverstas siekti ir 
formos. Formalinis elementas vyriškojoje kūryboje yra labai ryškus. Vyro kultūra 
yra formos arba pavidalo kultūra. Todėl formavimas yra antroji vyriškosios kul- 
tūrinės kūrybos žymė. Vyras kiekvieną savo darbą stengiasi išreikšti tam tikra 
sistema, tam tikra organizacija, vadinasi, suteikti kiekvienam darbui tam tikrą 
pavidalą ir apvilkti jį tam tikromis formomis. Vyriškoji kultūra yra prigimties 
apipavidalinimas. 

Sukurti objektivius pavidalus, suformuoti tobula lytimi gamtos parengtą 
daiktą galima tik tada, kai šitas daiktas yra individualus, kai jis yra atsiskyręs nuo 
kitų ir turįs bent reliatyvų savarankiškumą. Formos negalima suteikti tiems da- 
lykams, kurie yra bendri, kurie yra visuma. Todėl vyriškoji kūryba, apsireikšda- 
ma objektiviniais pavidalais ir stengdamasi suteikti šitiems pavidalams tobulą 
formą, pasidaro vėl būties ir gyvenimo skaldytoja arba specializuotoja. Speciali- 
zavimas tampa trečiąja vyriškosios kultūrinės kūrybos žyme. Vyriškoji kultūra virsta 
suma atskirų kultūros sričių. Vyriškoji kūryba yra speciali kūryba. Vyras kultūri- 
ninkas iš esmės yra specialistas. Toji pirmykštė vienybė, kurioje visos kūrybos 
sritys buvo palenktos vienam principui ir jo valdomos, vyriškojoje kultūroje jau 
yra išnykusi. Čia vyrauja daugingumo principas, kuris atskiras žmogiškosios kū- 
rybos sritis vis labiau tolina vieną nuo kitos, vis labiau jas specializuoja ir tuo būdu 
vis labiau gyvenimą skaldo ir smulkina. Darbo pasidalinimas, šito darbo speciali- 
zavimas yra ryškus ten, kur tik įsigali vyriškasis principas. Su vyro dvasios įsiga- 
lėjimu žengia specializacijos įsigalėjimas ir gyvenimo atomizavimas. Vyras kuria tik 
vienoje ir paprastai siauroje srityje, nes jis pasitenkina laimėjęs objektivinių to- 
bulos formos kūrinių. Tuo tarpu tokių konkrečių ir regimų kūrinių laimėti 
galima ir labai siauroje srityje, nepaisant gyvenimo visumos. 

Trys tad pagrindinės žymės charakterizuoja vyriškąją kultūrinę kūrybą: 
1. objektivavimas arba linkimas kūrybą apreikšti regimais viršiniais pavidalais, 
2. formavimas arba linkimas kūrybai laimėti tobulą formą, tuo būdu persvarą ati- 
duodant ne turiniui, bet lyčiai, 3. sbecializavimas arba linkimas kurti tik vienoje 
aprėžtoje srityje, paliekant šalia gyvenimo visumą ir net artimas sritis. Šitų žymių 
susekimas mums kaip tik ir leis suprasti, kad totemistinė kultūra iš tikro yra 
vyriškoji kultūra, kad konkrečios josios apraiškos yra ne kas kita, kaip vienos arba 
kitos šitos žymės įkūnijimas. 


b. Medžioklė ir žmogaus ryšys su gyvulių 


Totemistinis žmogus su gyvuliais santykiavo dvejopu būdu: jis juos me- 
džiojo ir jis jautė su kai kuriomis jų rūšimis ypatingą giminystę. Jau vien tas faktas, 

kad tokių santykiavimo formų mes nerandame matriarchatiniame kultūros cikle, 
kuriame persvarą turėjo moteriškasis pradas, rodo, kad šitie du santykiavimo bū- 
dai turi ankštų ryšių su vyro dvasia. Moteris niekados nebuvo medžiotoja ir nie- 
kados nejautė artimumo tarp savęs ir gyvulio. Ir tai nėra atsitiktinis istorijos pa- 
daras. 

Medžioklė yra ne tik ekonominis, bet ir psichologinis dalykas. Ji savo veikė- 
juje suponuoja du pagrindiniu nusiteikimu: didelį aktivumą ir stiprų nusiteikimą 
žudyti. Jeigu šitų nusiteikimų trūksta, medžioklė neturi psichologinio pagrindo 
ir net ekonominiu atžvilgiu nėra sėkminga. Fiziniu atžvilgiu medžioklė nėra 
sunkesnė už žemės darbą. Gal yra net atvirkščiai. Todėl moteris vengė medžiok- 
lės ne dėl josios sunkumo. Taip pat vargiai būtų galima įrodyti, kad moteriai trūksta 
medžioklės reikalaujamo fizinio vikrumo. Moteris nuo medžioklės atsisakė dėl to, 
kad medžioklė yra priešinga moters prigimčiai. Moters dvasia nesiveržia į viršinį 
veiklumą. Ji nėra kovos dvasia. Moters dvasia yra daugiau susitelkusi savyje. 
Ji daugiau Jaukia, negu ieško. Tuo tarpu nei susitelkimas savyje nei laukimas nėra 
tokios ypatybės, kurios tiktų medžioklės reikalavimams. Medžioklės reikalauja- 
mas didelis viršinis aktivumas neranda atramos vidiniame moters nusiteikime. 
Iš kito šono, moteris iš esmės priešinasi žudymui. Moteriškasis principas yra gim- 
dąs, bet ne žudąs. Pasibiaurėjimas krauju, kas galima pastebėti kiekvienoje nor- 
malioje moteryje, turi gilų metafizinį pagrindą moters būtybėje. Tuo tarpu me- 
džioklė kaip tik yra surišta su žudymu ir su kraujo praliejimu. Todėl moteris, 
sekdama giliausiais savo prigimties palinkimais, kaip tik nuo josios ir atsisakė. 
Reikalas veikti iš viršaus ir reikalas žudyti susikerta su moters prigimtimi ir tuo 
pačiu pastūmi moterį ieškoti ekonominiame gyvenime kitokių formų, kaip me- 
džioklė. 

Medžioklės reikalavimai vyro prigimtyje kaip tik ir randa savo atramą. Vyras 
yra viršinio veiklumo principas. Vyras taip pat nesibijo kraujo ir gali žudyti. 
Tuo būdu jis savo vidumi patenkina medžioklės reikalavimus. Medžioklė yra 
vyro sukurta ne atsitiktinių aplinkybių dėka, bet kilusi iš pačios vyriškosios dvasios 
struktūros. Vyras ekonominėje srityje pasirinko tokią gyvenimo formą, kuri buvo 
artimiausia jo prigimčiai. Štai kodėl medžioklė yra vyraujanti totemistiniame cik- 
liuje ir štai kodėl josios nerandame matriarchatinėje kultūroje. 

Vyriškoji dvasios struktūra apsprendė ir žmogaus ryšį su vienos arba kitos 
rūšies iais. Jau esame sakę, kad totemizmas anaiptol nėra gyvulių kultas. 
Tai tik jautimas tam tikros giminystės su gyvuliu. Kitaip sakant, totemistinis nu- 
siteikimas yra kažkokio žmoguje ir gyvulyje bendro prado išgyvenimas. Žmogus 
sueina į giminingus santykius su gyvuliu todėl, kad jis gyvulyje ir pačiame sa- 
vyje jaučia kažkokį bendrą dalyką, kuris juodu riša ir jungia. Kadangi tokio jau- 
timo nėra matriarchatinėje kultūroje, kuri buvo apspręsta moteriškosios dvasios, 
tai aišku, kad šitas žmogaus artimumas gyvuliui yra pažadintas vyriškojo principo. 
Vyriškasis pradas ir jo apspręstas žmogus pergyveno save ir gyvulį, kaip atsto- 

vaujančius tam pačiam principui. Vyras matė gyvulyje kažką, ką ir pats turi, 
kam ir jis pats atstovauja. 

Ieškodami šito prado esmės, turime bent truputį dirstelti į gyvulio užimamą 
kosmo sąrangoje vietą. Kiekvienoje būtybėje esama receptiviojo ir aktiviojo 
prado. Bet kosmo kūrime šitų dviejų pradų pasirodymas ėjo tam tikru nuosek- 
lumu. Šiandien mes žinome, kad medžiaga nėra tokia inerti ir pasivi, kaip apie 
ją buvo seniau manoma. Medžiagoje taip pat esama aktiviojo poliaus, kuris ap- 
sprendžia medžiagos ypatybes. Bet, iš viršaus žiūrint, šitas medžiagos aktivumas 
yra nepastebimas. Iš viršaus medžiaga atrodo, kaip visiškai pasivus principas.— 
Augmens šito pasivumo turi jau žymiai mažiau. Jų augimas, žydėjimas, vaisių 
vedimas — vis tai yra funkcijos, kurios suponuoja gyvą veiklumą. Vis dėlto šitas 
augmenų veiklumas yra dar didžiumoje tik vidinis. Iš viršaus augmuo, kaip akti- 
vus principas, pasirodo, tik savo padarais. Paties šito veikimo mes dar nepaste- 
bime. Augmuo yra pririštas prie medžiagos ir tuo būdu dalyvauja josios pasivume. 
Gyvulyje aktiviojo principo apsireiškimas kosmo kūrime pirmą kartą išeina aikštėn. 
Gyvulys yra pirmutinis, kuris yra laisvas erdvėje. Gyvulys yra pirmutinis, kuris 
viršinį veiklumą parodo visai apčiuopiamu būdu. Gyvulinis principas kosmo są- 
rangoje reiškia individualizuojantį pradą erdvėje. Augmens yra susiję su žeme ir 
sudaro su ja tarsi vienetą. Tuo tarpu gyvuliai atitrūksta jau nuo žemės, juda 
laisvai erdvėje ir savo veikimą apreiškia regimomis formomis. Šita prasme galima 
visai teisingai gyvulį vadinti laisvo aktiviojo principo pirmuoju atstovu. Gamtos 
gyvenime gyvulys yra viršinio veiklumo principas. 

Tokio viršinio veiklumo principas yra ir vyras. Štai kodėl jis matė gyvulyje 
pradą, kuris yra sykiu ir jame pačiame. Šitą pradą jaučia savyje kiekvienos kul- 
tūros vyras. Bet ked su gyvulių susigiminiavo tik totemistinio ciklo žmonės, tai 
tam buvo specialių priežasčių. Pagrindo kultūros žmogus yra gamtos vaikas. Jis 
dar nėra atsistojęs prieš gamtą ir nėra suvokęs josios skirtingumo. Jis todėl savyje 
vykstančių ir esančių dalykų nei neidentifikuoja su gamta nei nuo josios neatskiria. 
Jis juose gyvena ir gamta gyvena jame. Todėl ypatingo žmogaus ryšio su gyvuliu 
pagrindo kultūroje nerandame. Jo taip pat nerandame nė aukštosios kultūros gy- 
venime. Aukštosios kultūros žmogus jau yra gamtos valdovas. Jis jau yra atsisky- 
ręs nuo gamtos. Jis jau yra perėjęs į dvasios sritį, ir kiekvieną panašumą su gamta 
jis pergyvena jau tik analogiškai, kaip einantį iš kitokio šaltinio ir turintį kitokius 
pagrindus. Totemizmo atsiradimas iš esmės yra surištas su kamieno kultūra. Ka- 
mieno kultūros žmogus, kaip jau esame minėję, yra gamtos brolis. Jis gamtą per- 
gyvena kaip sau lygią. Jis jaučiasi esąs tokioje pat plotmėje, kaip ir gamtinis pa- 
saulis. Todėl visai suprantama, kad gamtiniai procesai tokio žmogaus yra laikomi 
jo paties procesais ir sąmoningai, kaip toki, yra teigiami. Kamieno kultūros vyras, 
atstovaudamas aktiviajam pradui, ir matydamas gyvulyje realizuotą taip pat 
aktivųjį pradą, padarė jo vidinį nusiteikimą visai atitinkančią išvadą, kad tarp 
žmogaus ir gyvulio yra vidinis atitikimas ir vidinė giminystė. Bet šitokia išvada 

yra grynai vyriška išvada. Ji nebuvo padaryta moteriškosios dvasios apspręstoje 
kultūroje. Iš kito šono, vyras, nors ir visą gamtą pergyveno, kaip sau lygią, nepa- 
jautė ypatingų ryšių su augmenimis, nes augmenys atstovauja jau kitokiam prin- 
cipui. Ypatingą ryšį su augmenimis, kaip matysime vėliau, pajautė moteris. Au- 
galinių totemų todėl yra kuo mažiausiai, ir tie patys nėra charakteringi totemisti- 
niam ciklui, nes jie yra rezultatai totemistinio ciklo susidūrimo su matriarcha- 
tiniu ciklu. 

Šitoks žmogaus ryšio su gyvuliu aiškinimas, gal būt, ir galėtų prisidėti prie 
tamsios totemizmo problemos nušvietimo. Apskritai reikia pasakyti, kad kamieno 
kultūros aiškinimas gali būti pagrįstas tik žmogaus dvasios diferenciacija pagal 
lyties principą, ir atskiros šitos kultūrinės apraiškos gali būti atskleistos tik ryšium 
su moteriškąja arba vyriškąja dvasios struktūra. Totemistinėje kultūroje esanti 
medžioklė ir toteminis žmogaus ryšys su gyvuliu vyriškojo principo šviesoje, 
atrodo, duodasi neblogai išaiškinami. Vyras šiosios kultūros gyvenime medžiojo 
dėl to, kad jį į šitą ekonominę formą stūmė jo viršinis veiklumas ir jo palinkimas 
žudyti. Jis susirišo su gyvuliu ypatingais ryšiais dėl to, kad gyvulyje ir savyje jis 
matė tą patį aktivumo apsireiškimą ir išgyveno gyvulį, kaip sau lygų. 


c. Saulės kultas 


Soliarinis principas ir pačioje mitologijoje ir realiame gyvenime, kaip matė- 
me, kalbėdami apie totemizmo religiją, yra vyriškas principas. Saulė yra susijusi 
su visa vyriškąja dvasia ir su visa vyriškąja kultūra. Daug kas šitą susijimą bando 
aiškinti viršinėmis aplinkybėmis. Vyras nuo pat kultūros pradžios esąs medžio- 
tojas. Tuo tarpu saulės reikšmė medžioklei esanti neabejotina: pagal ją medžio- 
tojas orientuojąsis miške, pagal ją jis sugebąs surasti kelią namon, saulėtomis die- 
nomis ir pati medžioklė esanti sėkmingesnė. Neneigiant šitokio aiškinimo tei- 
singų pusių, vis dėlto reikia pastebėti, kad saulės susijimą su vyriškąja kultūra 
minėtos aplinkybės negali išaiškinti visoje pilnumoje. Visai tiesa, kad medžioklei 
saulė yra naudinga ir net reikalinga. Bet nereikia užmiršti, kad augmenims saulės 
veikimas yra dar reikšmingesnis. Saulė augmenų gyvenime yra tiesiog tikrasis 
gyvybės šaltinis. Einant tad minėto aiškinimo keliu, reikėtų prileisti, kad matriar- 
chatiniame kultūros cikle, kuris vertėsi augmenų auginimu, saulė turinti turėti 
dar didesnę pagarbą. Tuo tarpu yra kaip tik priešingai. Moteriškoji kultūra savo 
garbinimo objektu pasirinko ne saulę, nors ji ir teikė moters auginamiems aug- 
menims gyvybę, bet mėnulį, kuris, jeigu su augmenimis ir turi kokį nors ryšį, tai 
tik iš tolo ir žymiai mažesnį, negu saulė. Vadinasi, saulės kulto praktinio gyvenimo 
reikalais tinkamai išaiškinti negalima. Čia reikia eiti į vyro prigimtį, ir saulės 
kultą sieti su vyriškosios dvasios struktūra. Vyras saulę garbino dėl to, kad ji ati- 
tiko jo dvasios reikalavimus ir šituos reikalavimus patenkino. 

Saulės kulte, gal būt, geriau, negu kur kitur, pasirodo vyriškoji prigimtis ir 
vyriškasis pasaulio suvokimo būdas. Jau Genezės pradžioje pasakyta, kad Dievas 

sutvėrė saulę, kad ji šviestų dienai: „Dievas padarė du didžiuoju dangaus žibu- 
riu: didesnįjį žiburį dienai valdyti, ir mažesnįjį žiburį nakčiai valdyti.“ (1, 16) 
Jau čia glūdi aiški mintis, kad saulė ir diena yra surišti savo esmėje. Tik saulė pa- 
daro, kad yra diena. Šiaurės vad. baltosios naktys nėra diena, ir dienos gyvenimas 
jose nevyksta, nes nėra saulės. Saulė padaro, kad daiktai įgyja ryškių kontūrų, 
tampa aiškūs, regimi ir suprantami. Dieną, kai šviečia saulė, nėra jokių paslapčių, 
jokių misterijų, jokių neaiškumų. Dienos metu daiktai gyvena kiekvienas savą 
gyvenimą: šviesa juos individualizuoja ir atskiria nuo kitų. Dienos šviesa sutrauko 
nematomus ryšius tarp daiktų ir aukštesnio pasaulio. Dienos pasaulis yra aišku- 
mo, tvarkos ir dėsnių pasaulis. Tasai pirmykštis chaosas, kuris, atrodo, apsi- 
reiškia naktį, dieną esti nugalimas ir nustumiamas į būties gelmes. Diena atsklei- 
džia būties paviršių, kuriame jau žymu kosmos, harmonija, dėsningumas ir ap- 
valdymas. 

Šitame dienos pasaulyje vyras jaučiasi geriausiai. Dieną vyras instinktiviai 
suvokia, kad pasaulio valdovu jis gali būti tik padedamas saulės šviesos. Vyras 
yra racionalistas. Su daiktais jis santykiuoja ne tiek intuitiviai, kiek racionaliai. 
Jis nori daiktus matyti tokius, koki jie yra. Vyriškasis ražio nepakenčia neaiškumo, 
nepakenčia misterijų ir bendrumo, nes jis gali aprėpti tik tai, kas yra aišku ir kas 
yra atskira. Kiekvienas daiktų ryšys tarp savęs arba su aukštesniu pasauliu yra 
kliūtis, kad ratio pažintų daiktą ir jį apvaldytų, nes racionalus pažinimas yra pir- 
masis pasaulio apvaldymo aktas. Ratio savo veikimu sutrauko visus ryšius, kurie 
sieja vieną daiktą su kitu. Todėl tada, kai daiktas yra labiausiai aiškus, labiausiai 
atskirtas nuo kitų, kada yra mažiausiai paslapčių ir bendrumo, tada ratio veikia 
geriausiai ir tada jo veikimas yra sėkmingiausias. 

Tokis metas kaip tik ir yra diena. Diena patenkina visus ratio reikalavimus. 
Todėl ratio dieną ir veikia geriausiai. Dažnai sakoma, kad didžios idejos gema naktį. 
Tai gali būti visai tiesa, nes šios idejos daugiausia yra intuicijos padaras. Tuo 
tarpu intuicija, kaip matysime vėliau, geriausiai veikia naktį. Štai kodėl vyras, 
ryškaus tipo vyras, racionalistas ir intelektualistas, nemėgsta nakties. Naktį vyras 
miega, vadinasi, ilsisi. Vyras kuria dieną. Dienos gyvenimas yra vyriškasis gyve- 
nimas. Naktis, kaip netrukus matysime, vyro sukurtoms net ir religinėms for- 
moms atrodo, kaip blogio apsireiškimas ir pirmykščio chaoso atsiskleidimas. 

Bet dieną kuria saulė. Saulė nudengia nuo daiktų paslapčių šydą, juos išskirsto 
ir suskaldo. Saulė yra aiškumo ir atskirumo principas. Saulės šviesa nėra reflek- 
torinė, kaip mėnulio. Todėl ji yra stipri, perskverbianti daiktą ir net paslėptas 
smulkmenas iškelianti aikštėn. Štai kodėl vyriškasis ražio, veikdamas dieną, 
tuo pačiu yra surištas su saule. Ratio be aiškių objektų yra bejėgis. Tuo tarpu 
aiškumas yra galimas tik saulės šviesoje. Ratio todėl saulėje mato materialinę savo 
veikimui atramą. Ir čia kaip tik glūdi giliausios saulės kulto šaknys. Pirminis vyras, 
kuriame vyriškasis principas atbudo ir apsireiškė visa savo galia, pradėjęs suvokti 
pasaulį racionaliu būdu, savaimingai pajautė, kiek šitas jo suvokimas priklauso nuo 

saulės. Saulė todėl pirminiam vyrui buvo toks pradas, iš kurio kyla racionalaus — 
vyriško veikimo jėga ir galia. Pirminis vyras tiesė rankas į saulę ir'ją garbino ne 
todėl, kad ji jį šildė, kad ji rodė jam kelią miške ir namo, bet dėl to, 
kad ji jam simbolizavo ir realizavo racionalistinės jo dvasios veikimą ir šito 
veikimo pagrindą — aiškumą. Pirminis žmogus jautė, kad, nesant saulės, jo racio- 
nalistinis pažinimas būtų labai skurdus, labai menkas, kad jo noras įsibrauti į 
gamtos gelmes ir jas savo protu apvaldyti be saulės sukurto aiškumo būtų ne- 
įmanomas ir tuo pačiu vyriškasis principas nustotų tos reikšmės, kurią jis turi 
savo apvaldančio ir prasiskverbiančio pažinimo dėka. Saulės kulias yra pirminio 
vyro racionalistinės dvasios struktūros apraiška. Matriarchatinėje kultūroje kaip tik 
dėl to nėra saulės kulto, kad ten nėra nė racionalistinės dvasios persvaros. Ten 
vyrauja misterijos, kurias saulė naikina. 


Saulės pasirodymas ir dienos pradžia visų amžių ir visų kultūrų vyro buvo 
pergyvenamas labai savotiškai: džiaugsmingai, entuziastingai ir pamaldžiai. 
Daugybės totemistinių tautų iniciacijų ceremonijos vykdavo saulei tekant. Įšven- 
tinamiems jaunuoliams būdavo išpešiojami odos plaukai, kad dėl to atsiradęs 
rausvumas kūną padarytų labiau panašų į užtekančią saulę. Vėliau su totemisti- 
nės dvasios įsigalėjimu visur eina ir saulės tiesioginio kulto arba soliarinių die- 
vybių garbinimo įsigalėjimas. Šitas vyriškosios dvasios sąryšis su saule ir su jos 
sukurta diena yra ryškus net ir Krikščionybėje, kuri savo esmėje yra anapus vy- 
riškumo ir moteriškumo. Liturgijos kūrėjai Krikščionybėje yra vyrai, nes tik vyrai 
yra aktivūs liturginių misterijų vykdytojai. Jie todėl yra ir liturginių formų 
autoriai. Taigi labai charakteringa ir mūsų klausimui gana svarbu, kaip diena ir 
naktis krikščioniškojoje liturgijoje yra išgyvenama ir išreiškiama. Šitą klausimą 
yra tyrinėjęs Th. Michels'as33. Štai jojo išvados: „Naktis, sako jis, liturgijos 
himnų kalboje priešais turtingą spalvų skalę, taikomą dienai, pasirodo, kaip 
tamsi, nediferencijuota masė. Mėnulio poezijos liturgija nežino... Naktis dvelkia 
įgimtu liturgijai baisumu. Naktis liturgijai yra gili, šešėlinga tamsa, 
šmėkliška, sunki, juoda, klaidinanti šviesa, kuri visa slėgia, debesinga, 
chaotiška, maištinga, slėgianti. Ji ateina, kaip kenksminga rimtis, kaip pančiai, 
kaip miegūstumo metas, kada ligoniai kenčia, žmogžudžiai plėšia ir žudo, krūvos 
demoniškų galybių slankioja aplinkui ir klasta bei apgaulė veda žmones į nusi- 
kaltimus ir nuodėmes“34. Tiesa, liturgija neneigia, kaip pastebi ir Michels'as, 
kad naktis taip pat turi ir savų gėrybių. Bet šitos gėrybės yra daugiau fizinio 
pobūdžio: jėgų atgavimas, poilsis... Tuo tarpu diena „ryšium su naktimi yra 
puiki dovana. Pats Dievas ją yra sutvėręs, rytą sujungdamas su vakaru3š... Ypa- 


33. Tag und Nacht in den Ferialhymnen, ,,Jahrbuch fūr Liturgiewissenschaft“, 1922. 
34, op. cit. 69 p. 
35, Plg. himno žodžius: ,„(Oui mane iunctum vesperi diem vocari praecipis“. 

tinga meile liturgija pasitinka užtekančią saulę“39. Todėl diena ir naktis yra ir 
skirtingai traktuojamos: jos turi skirtingą savo ethos ir skirtingas savo funkcijas. 
Žmogaus prirengimas dienai ir nakčiai liturgijoje yra taip pat skirtingas. Nakties 
maldos turi daugiau didaktinio-kontempliativinio pobūdžio. Tai, tarsi, pastangos 
apsaugoti žmogų nuo nakties baisingų misterijų. Tuo tarpu dienos maldos yra 
daugiau entuziastinio-lirinio pobūdžio??. Liturgija žino tik vieną palaimintą naktį, 
būtent: Kristaus prisikėlimo naktį, kada mirtis, chaosas ir visos demoniškos galy- 
bės buvo nugalėtos. Bet ir ši naktis yra palaiminta ne tiek pati savyje, kiek anuo 
triumfiniu Kristaus žygiu. Apskritai naktis, kada „illabitur tetrum chaos“, litur- 
gijoje yra siaubinga. Tai nėra žmogiškasis jausmas. Tai yra vyriškasis nakties išgy- 
venimas, nes, kaip matysime trečiajame šitos studijos skyriuje, matriarchatinio 
principo valdomas gyvenimas nakties nėra supratęs, kaip baisingos. Atvirkščiai, 
visos matriarchatinės kultūros misterijos, kuriomis šis ciklas ypatingai pasižy- 
mėjo, yra susietos su naktimi. Iš to ir kilo mėnulio kultas ir visa lunarinė matriar- 
chatinės kultūros mitologija. 


Visa tai rodo, kad saulės kultas yra vyriškojo principo apsireiškimas religinėje 
srityje. Išgyvendamas dieną, kaip ypatingai susijusią su savo dvasios struktūra, 
vyras ir saulę išgyveno, kaip dienos priežastį ir sykiu savo racionalaus veikimo 
simbolį. Šiuo atžvilgiu saulė vyrui buvo ne astronominis kūnas, bet viso vyriškojo 
gyvenimo, veikimo ir mąstymo išraiška. 


2. Linkimas objektivuoti 


Kalbėdami apie kultūrinės kūrybos santykius su lytimi, minėjome, kad viena | 
pirmųjų vyriškosios kūrybos žymių yra linkimas į objektivinius pavidalus. Vyriškoji 
kūryba vyksta ne tiek dvasios gelmėse, kiek stengiasi išeiti į paviršių ir apsireikšti 
regimais bei konkrečiais pavidalais. Linkimas objektivuoti yra susijęs su visa vy- 
riškąja prigimtimi. Šita žymė yra ryški ir totemistinėje kultūroje. Dar daugiau, 
ji kaip tik ir sudaro patį charakteringiausią totemistinės kultūros bruožą. Kiek 
pradinė kultūra vyko daugiau žmogaus dvasios viduje, menkai apsireikšdama iš 
viršaus, tiek Zotemistinė kultūra, kaip vyriškojo principo padaras, yra periferijos kul- 
tūra. Čia glūdi giliausia priežastis, kodėl materialiniu atžvilgiu totemistinė kul- 
tūra, palyginta su pradine kultūra, reiškia didžiulę pažangą. Žmogaus pakrypimas 
iš vidaus į paviršių, į apčiuopiamas formas tuo pačiu pastūmėjo visą kultūrą į 
tokias sritis, kuriose šitos formos gali būti geriausiai realizuotos. Tai ir yra mate- 
rialinė kultūros sritis. Todėl totemistinėje kultūroje ir matome išaugant techniką, 
pritaikomojo meno pradmenis, amatus, prekybą, visuomeninę organizaciją ir 
apskritai miesto kultūrą. Noras objektivuoti vedė totemistinį žmogų į gamtą, 


e bad: 
37. plg. op. cit. 72 p. 

vertė jį šitą gamtą pajungti savo tarnybai. Viršinio savo gyvenimo suorganizavimas 
miestinė lytimi ir pastangos gamtą apvaldyti magišku būdu yra charakteringiausios 
totemizmo apraiškos ir sykiu geriausi vyriškojo princibo persvaros įrodymai. 


a. Miestinė gyvenimo forma 


Bet katra lytis — vyriškoji ir moteriškoji — turi savą buvimo ir veikimo for- 
mą, kuri apgaubia visus vyro ir moters darbus. Žmonijos intuicija nuo neatme- 
namų laikų 1/ešąjį gyvenimą yra skyrusi vyrui, o šeimyninį — privatinį gyvenimą 
— moteriai. Namai ir pasaulis pasidarė moteriškojo ir vyriškojo veikimo išraiškos 
ir net tam tikra prasme simboliai. Pasaulyje ir namuose telkiasi vyriškoji 
ir moteriškoji dvasia su visais savo principais, su visomis savo žymėmis, su visais 
savo uždaviniais ir siekimais. Pasaulis yra vyriškojo buvimo ir veikimo forma. 
Namai yra moteriškojo buvimo ir moteriškosios kūrybos forma. Tai nėra dvi atskiros 
gyvenimo sritys, kurios viena nuo antros skirtųsi materialiniais savo objektais. 
Tai yra du skirtingi būdai (modi). Jie skiriasi vienas nuo antro ne materialiniais 
objektais arba atskiromis sritimis, bet formaliniu žmogaus dvasios nusistatymu 
visų sričių atžvilgiu. Pasaulis ?7 namai reiškia ne tam tikrą žmogaus apsiribojimą, 
bet tik tam tikrą jo santykiavimą su visa būtimi ir su visu gyvenimu. Namų kultūra, 
kaip ir pasaulio kultūra, apima visą gyvenimą. 

Pasaulio kultūra yra sukurta ir palaikoma vyro. Kai sakoma, kad vyras išeina 
iš namų ir eina į pasaulį, tai reiškia ne tai, kad vyras eina į mokslo, meno ir visuo- 
meninio gyvenimo sritis, bet tai, kad jis taip visą gyvenimą formuoja, kad rezul- 
tate gaunamas savotiškas buvimo bei veikimo būdas, kurį mes ir vadiname pa- 
sauliu. Mokslas, menas ir visuomeninis gyvenimas šitame veikime yra tik atskiros 
sritys, kurias gali liesti ir moteriškasis veikimas. Bet šitas moters veikimas —tose 
pačiose srityse jau bus skirtingas nuo vyro veikimo. Moters veikimas tose pa- 
čiose gyvenimo srityse sukuria mamų dvasią ir namų kultūrą. Pasaulio kultūra 
kyla tada, kai vyras gyvenimą formuoja pagal savo dvasios ypatybes, apreikšdamas 
jose minėtas vyriškosios kūrybos žymes. Pasaulio kultūra yra objektivavimo, for- 
mavimo ir sbacializavimo padaras. Kai vyras savo kūrybą objektivuoja regimais 
pavidalais, kai jis stengiasi ją apvilkti tobulomis formomis, kai jis ją suskaldo į 
atskiras sritis, jis tuo pačiu sukuria pasaulio kultūrą. Vyras yra pasaulio kultūros 
kūrėjas, ir pasaulio kultūra yra vyriškosios kūrybos simbolis. 


Ir štai, pasaulio kultūros kūrimas geriausia vyksta miestinėje formoje. Jau pats 
miesto įkūrimas reiškia pritaikymą visų tų žymių, kurias turi vyriškoji kūryba. 
Visų pirma miesto įkūrimui reikia didelio viršinio veiklumo, reikia taip pat didelės 
organizuojamosios galios. Gyventojų ir jų gyvenamųjų vietų sutelkimas krūvon 
ir jų visų sujungimas į tam tikrą vienetą reikalauja didelio objektivavimo. Miestui 
reikia taip pat ir specializacijos, nes miestinis gyvenimas turi patenkinti įvairių po- 
linkių žmones ir jų reikalus. Iš kito šono, tolimesnis miesto išsiplėtojimas ir gy- 


140 A. Maceina, Pirminės kultūros pagrindai 


venimas jame taip pat geriausiai patenkina vyriškosios prigimties linkimą. Miesto 
gyvenimas vyksta ne namie, bet viešumoje. Mieste nėra tikra prasme namų židinio. 
Namai mieste reiškia tik pastogę ir poilsio vietą. Visa kultūrinė kūryba vyksta 
mieste ne namie, bet pasaulyje. Ir tai kaip tik atitinka vyro dvasią. Vyras nėra 
namų žmogus. Savo prigimtimi labiau linkdamas į viršinį veiklumą, jis nori ir 
visą savo veikimą perkelti į viešumą. Jis nori objektivuoti, organizuoti ir speciali- 
zuoti. Ir tai kaip tik jį stumia iš namų, nes namuose nė vienas šitas vyriškasis lin- 
kimas, kaip matysime trečiajame skyriuje, negali būti patenkintas visu pilnumu. 
Namai yra tokia gyvenimo ir kūrybos forma, kur viešpatauja sintezė, vidinė 
dvasia ir bendruma. Todėl vyras savai kūrybai yra reikalingas kitokios aplinkos, 
negu namai. Į namus jis grįžta tik atsigaivinti. Namuose vyras ilsisi. Bet, dažniau- 
siai, čia jis nekuria. Vyro kūrybos simbolis yra romėniškasis Forum. "Todėl miesto 
gyvenimas, kurio centras kaip tik ir yra šitas forum, geriausiai patenkina vyriš- 
kosios dvasios reikalavimus. 

Todėl pirminis vyras, ieškodamas savo veikimui lyčių, kaip tik ir pasirinko 
viešojo savo gyvenimo forma miestinį gyvenimą. "Totemizmo susiorganizavimas 
miestinėmis formomis nėra atsitiktinis dalykas, bet kilęs iš pačios vyriškosios pri- 
gimties. Totemistinė visuomenė, būdama apspręsta vyriškojo principo ir tuo pa- 
čiu palenkta viršinio veiklumo dėsningumui, savaimingai susibūrė į miestus ir 
miestiniu gyvenimu apvilko savo viešąjį veikimą. Štai kodėl totemistinėje kultū- 
roje mes randame aiškių miesto pradmenų. Ir štai kodėl matriarchatinėje kultū- 
roje miestų nėra. Moteriai miestas yra svetimas. Ji jaučiasi mieste, tarsi, apiplėšta 
ir apnuoginta. Miestas nutraukia nuo žmogaus susikaupimo, vienatvės ir tylos 
skraistę. Visa tai moteris gali sunkiai pakelti. Moteriai namai yra daugiau, negu 
tik pastogė ir poilsio vieta. Moters kūryba išauga iš namų tylos, iš namų židinio 
susikaupimo ir ramybės. Tuo tarpu miestas šitą susikaupimą ardo, braunasi į 
namus ir tuo pačiu pakerta moters kūrybos šaknis. Todėl kur tik viešajame gy- 
venime įsigali moteriškojo principo persvara, ten visados šitas gyvenimas organi- 
zuojasi tokiomis formomis, kurios nėra panašios į miestinį veikimą ir į miestinę 
kūrybą. Moteris organizuoja kaimą, nes kaimas, kaip matysime vėliau, patenkina 
moteriškosios dvasios reikalavimus kurti tyloje ir namų židinio susikaupime. 
Įcentrinis moters kūrybos pobūdis ją savaime veda į namus, nes namai yra sintetinė 
kultūros lytis, ir tuo pačiu į kaimą, nes kaimo centre kaip tik ir stovi namai. 


Vyriškojo tad prado persvaroje mes kaip tik ir randame giliausią išaiškinimą, 
kodėl totemistinės kultūros gyvenimas pasuko į miestines formas. Tai padarė ne 
atsitiktinės aplinkybės, ne amatų ar prekybos atsiradimas, bet pati vyriškoji dva- 
sia, kuri taip pat sukūrė ir amatus, ir prekybą, ir pramonę ir visa tai suorganizavo 
miesto gyvenimo formomis. Vyro linkimas veikti viršiniu būdu stumia jį į pasaulį, 
o pasaulio kultūra konkrečioje savo apraiškoje organizuojasi miestinėmis lytimis. 
Totemistinė kultūra yra vyriškoji kultūra ir todėl ji yra sykiu ir miestiškoji kultūra. 

b. Magija 


Maginių priemonių vartojimas yra charakteringiausia totemizmo žymė. Ji 
mums atskleidžia dar vieną įrodymą, kad totemistinė kultūra iš tikro yra vyriškojo 
principo padaras. Kalbėdami apie lyties santykius su kultūra minėjome, kad 
vyriškoji kultūra yra prigimties apipavidalinimas. Vyras, norėdamas savo kūrybą 
objektivuoti regimais pavidalais, tuo pačiu yra priverstas siekti tobulos formos, ar- 
ba, kitaip sekant, apipavidalinti gamtos duotą medžiagą. Perkelti savo dvasioje 
turimas idejas į viršinį pasaulį ir šitą pasaulį pagal jas suformuoti — štai pagrin- 
diniai vyriškosios kūrybos uždaviniai. 

Bet gamtos apipavidalinimas eina žingsnis žingsnin su josios valdymu. Apipa- 
vidalinta gamta yra apvaldyta gamta, palenkta žmogaus reikalams ir visam jojo 
gyvenimui. Apipavidalindamas gamtą, žmogus realizuoja joje savo ideją, kitaip 
sakant, gamtinio daikto turimą lytį papildo ir pratęsia sava daiktui suteikta lytimi, 
kuri daiktą padaro priklausomą nuo žmogaus. Todėl vyriškoji kūryba per gamtos 
apipavidalinimą visados eina prie gamtos valdymo. Vyriškoji kultūra yra ne tik 
gamtos apipavidalinimas, bet ir gamtos valdymas. Genezės posakyje „,subicite 
terram et dominamini“ prabyla vyriškosios dvasios balsas. 

Gamtos valdymo galima siekti dvejopu būdu: techniniu ir maginiu. Technika 
yra gamtos valdymas įrankiu. Magija yra gamtos valdymas žodžiu. Juodvi nuo 
viena antros skiriasi ne savo esme, bet tik savo veiksena, kuria abi siekia to paties 
rezultato. Pirminis žmogus, neturėdamas tobulų įrankių, negalėjo gamtos valdyti 
techniniu būdu. Jis todėl pasirinko maginį būdą, kuris buvo artimesnis ir dvasi- 
nei jo struktūrai. Maginis gamtos valdymas yra vidinis gamtos privertimas. Tuo 
tarpu technika daugiau iš viršaus pavergia gamtą ir ją sukausto. Kamieno kultū- 
ros žmogus, santykiaudamas su gamta, kaip lygus su lygiu, tarėsi galėsiąs atspėti 
gamtos paslaptis ir maginėmis priemonėmis gamtos vyksmą galėsiąs palenkti 
savo reikalams. Burtai ir apskritai visos maginės priemonės čia buvo kelias gamtai 
valdyti. W. Schmidt'as šiuo atžvilgiu gražiai yra pastebėjęs, kad „totemizmas, 
kaip pasaulėžiūros dalis, turėtų būti suprastas ir dėl to tiriamas, kaip toks, kuris 
be asmeninių dievų — kartais net prieš juos — stengiasi grynai daiktiniu būdu 
siekti gamtos pažinimo ir josios valdymo. Kelias į šį dalyką yra burtai...“38, 
Burtai, teisingai pastebi Fr. Kern'as??, yra senesni, negu kamieno kultūra. Jų 
pradmenų jau galima pastebėti ir pagrindo kultūros vėlybajame tarpsnyje, ypač 
tasmanoidų kultūroje. Vis dėlto ten jie yra dar necharakteringi. Tik kamieno 
kultūra, ir specialiai totemistinis josios ciklas, išvystė burtus ligi charakteringos ir 
ryškios santykiavimo su gamta formos. Šiuo metu, kaip tik atsirado burtininkų 
specialistų, kurie bandė palenkti gamtos vyksmą žmogaus laimei. ,„Ankštoje ir 


35. Anthropos, 610 p. 1915—16. 
39, Pig. Natur- u. Gewissensgott, 408 p. ,,Kultur- und Universalgeschichte“ Fest- 
schrift f. W. Goetz, Leipzig 1927. 

darbą pasidalinusioje visuomenėje, sako Fr. Kern'as, išaugo ypatingi gamtos ir 
dvasių valdymo menininkai. Tai buvo žmonės, kurie gyveno burtams daryti, 
lietui pašaukti, ligoms gydyti, priešams apžavėti, medžioklės gyvuliams pagausinti, 
ir kurie sugebėjo iš to gerai gyventi. Tai buvo virtuozai tuo metu bendrai mėgto 
meno paaštrinti gyvenimo jausmą apsvaigimu, šokiais, muzika, pasninku ir kito- 
mis asketinėmis priemonėmis... Šitie sugestijos meisteriai daugino ligi be- 
galybės kulto ir burtų galimybių, santykių ir veiksmų sumą taip, kad tarp žmonijos 
ir senojo josios gamtos ir sąžinės Dievo atsistojo viską uždengiąs ir viską savo 
reikšmingumu persveriąs neištiriamas maginės metafizikos mokslas. Burtai pri- 
verčia antjausmines galias, o kultas džiugina ir minkština jų širdį“. Kamieno 
kultūros metu maginis žmogaus nusiteikimas pasiekė nepaprastą laipsnį. Maginių 
priemonių kūrimas ir pastangos šitomis priemonėmis pavergti gamtą buvo toks 
gausingas, kad šitoje burtininkiškoje kūryboje galėjo lengvai žlugti kiekviena kul- 
tūra, jei maginis žmogaus nusiteikimas nebūtų perėjęs aukštojoje kultūroje į 
techninį ir tuo pačiu į labiau suracionalintą ir labiau pažabotą nusiteikimą. Noma- 
dinio ciklo kultūra, kuri magijos nebuvo taip apsėsta, susimaišiusi su totemistine 
kultūra, atsvėrė totemizmo palinkimą į burtininkiškas formas ir tuo pačiu 
išgelbėjo šią kultūrą nuo pražūties. Šita prasme ir Kern'as aukštąją kul- 
tūrą (aukštoji kultūra iš minėto susimaišymo kaip tik ir kilo), teisingai vadina*! 
„išganymo kultūra“ (Erlosungskultur). 

Visa tai rodo, kad totemistinėje kultūroje magija iš tikro buvo ne kas. kita, kaip 
gamtos valdymo būdas. Ir juo labiau maginės priemonės kamieno kultūroje įsi- 
galėjo, tuo labiau jos artėjo prie grynai techninių formulių, neturinčių savyje 
subjektivaus nusistatymo. Jų veikimas vis labiau darėsi panašus į tai, kas šian- 
dien teologinėje kalboje yra vadinama „ex opere operato“. Vietoje dorinio nu- 
siteikimo čia atsistojo grynai maginės technikos priemonės. Ir šitoje maginėje 
technikoje dar labiau apsireiškia magijos prasmė ir jos vaidmuo totemistiniame 
gyvenime. Jeigu pradinėje kultūroje burtai turėjo dar maldos charakterį, tai ka- 
mieno kultūroje, ypač totemistiniame cikle, jie dažnai net prarado savo prasmę: 
jie pasidarė nebesuprantami ir savo nesuprantamumu reikšmingi bei efektingi. Burtų 
nudvasėjimas ir jų atitrūkimas nuo subjektivaus nusiteikimo yra aiškiausias 
ženklas, kiek magija yra surišta su gamtos valdymu ir sykiu su technine šito val- 
dymo forma. Tolimesnėje savo eigoje magija vis labiau pereina į techniką. Magija 
ir technika yra du gamtos valdymo būdai ir todėl abu turi ryšių ne tik su vyriškąja 
dvasios struktūra, bet ir tarp savęs. N. Berdiajev'as yra gražiai paaiškinęs ma- 
gijos santykį su gamtos valdymu ir sykiu josios santykį su technika. Jo mintys 
dar labiau atskleis mums totemistinio žmogaus maginių priemonių prasmę. ,„Ma- 
gija, sako Berdiajev'as, yra santykis su gamta... Magija yra įtaka gamtai ir 


*0. op. cit. 408—409 p. 
*1. Plg. Archiv f. Kulturgeschichte, 1927. 


A. Maceina, Pirminės kultūros pagrindai 143 


gamtos valdymas gamtos paslapčių pažinimo priemonėmis. Magija yra giliai 
artima gamtos mokslams ir technikai. Magija net buvo pangamtamokslis ir pan- 
technika, vienintelis raktas į visas gamtos paslaptis. Gamtos mokslai ir technika 
pamiršo savo kilmę: jie yra kilę iš magijos. Gamtos mokslai pritaikomąja savo 
praktika stengiasi, kaip ir magija, įgyti valdžią gamtoje. Šiandieninis mokslas 
bando, kaip ir magija, ieškoti išminties akmens, pagaminti aukso, atrasti gyvenimo 
eleksyrą, kad prailgintų gyvenimą, ir tt... Visa gamtos mokslų ir gamtamokslinės 
technikos psichologija yra artima magijai... Senoji magija nepastebimai prisikėlė 
šiandieninėje technikoje ir skleidžia joje galingą maginę jėgą, kurios reikšmė šian- 
dieninei sąmonei yra neaiški“12, 

Totemistinės kultūros magijoje mes užčiuopiame pirmą žmogaus bandymą 
pasidaryti gamtos valdovu. Pradinės kultūros žmogus yra gamtos vaikas. Jis gam- 
tos neapvaldo jokia prasme: nei technine, nei magine. Jis tik gamtoje gyvena ir 
naudojasi gamtos sukurtais daiktais. Todėl pradinė kultūra yra ne tik neturtinga 
techniniais laimėjimais, bet taip pat gryna ir nuo maginių priemaišų. Burtų, ke- 
rėjimų, žyniavimų pradinėje kultūroje yra kuo mažiausiai. Kamieno kultūros 
žmogus yra gamtos brolis. Bet šitas broliavimasis su gamta neilgai galėjo žmogų 
patenkinti. Jau pačiame kamieno kultūros išsiplėtojime žmogus vis labiau sten- 
gėsi iškilti aukščiau už gamtą ir ją palenkti savo reikalams. Pastangos gamtą val- 
dyti kamieno kultūroje jau aiškiai prasideda. Su šitomis pastangomis kaip tik ir 
eina vis didesnis magijos įsigalėjimas. Kamieno kultūros žmogus dar nėra tiek 
nuo gamtos atsipalaidavęs, kad jis galėtų ją valdyti viršiniu būdu. Jis dar yra 
ankštai įsijungęs į visą gamtos gyvenimą, į gamtos ritmą ir į josios procesus. Jis 
todėl nesugeba dar pažiūrėti į gamtą, kaip į negyvą padarą, kaip į medžiagą ir 
atitinkamai su ja elgtis. Kamieno kultūros žmogui visa gamta yra įsielinta, įdva- 
sinta, kaip ir jis pats. Todėl jis santykiuoja su ja vidiniu būdu ir tuo pačiu iš vidaus 
stengiasi ją sau palenkti. Šiam reikalui kaip tik ir gema magija. Kamieno kultūros 
išsiplėtojimo eigoje su žmogaus pastangų apvaldyti gamtą didėjimu eina ir magi- 
nių priemonių gausėjimas. Gali šitos priemonės išsigimti ir faktiškai išsigema. 
Bet jos visados yra aiškios liudytojos apie nuo pat žmonijos kūdikystės prasidėju- 
sias Žmogaus pastangas tapti pasaulio valdovu ir gamtoje atgauti tokią vietą, kokia 
žmogui pridera pagal jo prigimtį ir paskyrimą. Todėl anaiptol ne atsitiktinis da- 
lykas, kad totemistinėje kultūroje magija buvo išsiplėtusi labiausiai. Totemistinė 
kultūra yra vyriškojo prado padaras. Tuo tarpu vyras pačia savo prigimtimi yra 
pašauktas valdyti pasaulį. Kiek moteris jungia pasaulio elementus vidine savo 
jėga, tiek vyras palaiko pasaulio vienybę virš/nėmis priemonėmis ir viršinėmis 
formomis. Vyras yra pasaulio jungėjas tuo, kad jis priverčia pasaulį paklusti 
žmogui. Šita prievarta geriausiai realizuojasi technikoje. Bet magija taip pat yra 
viena iš prievartos formų. Maginėmis priemonėmis gamta taip pat yra verčiama 


*2. Der Sinn des Schaffens, 337 p. Tūbingen 1927. 

išduoti savo paslaptis. Todėl vyras, stengdamasis valdyti gamtą, prie technikos, 
kaip prie tobuliausios valdymo formos, ėjo per magiją, kuri patenkino totemisti- 
nio vyro nusiteikimą ir tuometinius jo santykius su pasauliu. Magija yra vyriš- 
kiausios dvasios kelias ir priemonė tapti basaulio valdovu. "Tai pirmas bandymas 
išsilaisvinti iš gamtos priežastingumo, nors savo išsiplėtojime jis gali žmogų 
šitam priežastingumui dar labiau palenkti. 

Magija taib pat yra pirmas žingsnis į pasaulio sumechaninimą ir į jo struktūros 
suvokimą mechaniniu dėsningu būdu. Pradinės kultūros žmogus, būdamas gamtos 
vaikas, ir gamtą išgyveno, kaip organinį dalyką. Jam gamta buvo ne tik gyva, 
bet laisva, jauki, graži ir tam tikra prasme laiminga pati ir palaimą teikianti ki- 
tiems. Tuo tarpu kamieno kultūroje, ypač totemistiniame cikle, šitas gamtos iš- 
gyvenimas žymiai keičiasi sykiu su žmogaus pastangomis įsigalėti pasaulyje. 
Maginių priemonių vartojimas ir vis didesnis jų sutechninimas atskleidė kitokį 
pasaulio supratimą. Pasaulis, pasiduodąs burtininko žodžiams ir veiksmams, kurie 
yra atliekami griežtai pagal tam tikrus dėsnius ir kurie tik iš šito dėsningumo se- 
mia savo galią, — šitas pasaulis taip pat turi būti dėsningas ir pats. Magines prie- 
mones vartojančio žmogaus nusiteikimas pasaulio tvarkos atžvilgiu yra priežastingas 
ir dėsningas. Tarp savo priemonių ir įvykusių dalykų jis jaučia esantį tam tikrą 
ryšį, kuris jau nebepriklauso laisvės, bet priežastingumo kategorijai. Šitas jauti- 
mas pasaulį padaro priežastingą ir dėsningą, kuriame įvykiai eina vienas po kito 
ne organinėje, bet mechaninėje priklausomybėje. Štai kodėl totemistinis kultūros 
ciklas yra laikomas mechanistinio pasaulivaizdžio grindėju. Apie tai mes dar kal- 
bėsime, baigdami šį skyrių. Šiuo tarpu tenka tik pastebėti, kad mechanistinis pa- 
saulio suvokimas taib pat yra artimas vyriškosios dvasios struktūrai, nes vyras, 
kaip buvo minėta, būtį pergyvena, kaip suskilusią savyje, vadinasi, kaip sudėtą iš tam 
tikrų dalių. Magija, technika ir mechanistinė pasauližiūra kyla iš to paties šaltinio, 
kuris yra ne kas kita, kaip vyriškasis būties principas. Būdama šito principo ap- 
spręsta, totemistinė kultūra sukūrė magiją, sukūrė technikos pradmenis ir sykiu 
padėjo pamatus visų amžių mechanistiniam pasaulivaizdžiui ir mechanistinei pa- 
sauližiūrai. Linkimas objektivuoti atitraukia vyrą nuo visumos ir pririša jį prie 
atskirų daiktų, nes sateikti regimą formą galima tik individualizuotiems daiktams. 
Tuo pačiu vyras yra pastumiamas į mechanišką būties suvokimą, į josios skaldymą, 
žodžiu, į specializaciją, kuri sudaro paskutinį totemistinės kultūros pagrindą. 


2. Linkimas specializuoti 


Vyriškojo principo įsigalėjimas eina ranka rankon su specializacijos įsigalė- 
jimu. Europos kultūros pagrinde glūdi aiškus ir net vienašališkas androcentrinis 
principas. Todėl juo šitas principas labiau atsipalaiduoja nuo vienijančio gymo- 
centrinio prado ir juo labiau jis apvaldo gyvenimą, tuo labiau šitas gyvenimas 
smulkėja ir skaldosi. Mūsų laikai, teisingai sakoma, yra vyriškojo principo 

triumfo amžius. Todėl šiuo metu kaip tik specializacija yra pasiekusi aukščiausią 
laipsnį. Dabartinis pasaulis yra tiek išsišakojęs ir išsiskleidęs, kad net ir labai 
artimos sritys jau pradeda nebesusisiekti viena su kita. Vyras, sava kūryba steng- 
damasis pasaulį suvienyti, bet šitos vienybės siekdamas per objektivinius virši- 
nius pavidalus, galutiniame rezultate vėl prieina prie pasaulio būties suskaldymo 
ir susmulkinimo. 

Taip yra ne tik dabartiniame Europos gyvenime. Totemistinės kultūros 
vaizdas rodo tą patį. Specializacijos šaknų kaip tik reikia ieškoti totemistiniame 
kultūros cikle. W. Koppers'o liudijimu „totemistiniai vyrai normaliai anaiptol 
nėra tinginiai. Atvirkščiai, jie yra darbštūs, jie mielai dirbinėja. Trumpai, tote- 
mistinis vyrų pasaulis ir šiuo atžvilgiu parodo miestiškai orientuotą visos kul- 
tūros norą vienas su kitu susiliesti ir nuolatos būti veikliam““8, Totemistinės kul- 
tūros rezultatai iš tikro parodo, kad vyriškasis veiklumas totemizme yra gana di- 
delis. Totemistinės kultūros laimėjimai, palyginus juos su pradinės kultūros lai- 
mėjimais, pasirodo esą labai gausūs ir įvairūs. Apie jų tobulumą ir vertingumą 
čia negalima spręsti. Šitie dalykai priklauso nuo įvairių sąlygų. Bet pats kultūri- 
nių laimėjimų gausumas bei įvairumas rodo didelį jų kūrėjų veiklumą ir tai veik- 
lumą ne atsitiktinį, bet, iš vieno šono, organizuotą, iš kito — kylantį iš pačios kū- 
rėjų prigimiies. 

Dažnai yra sakoma, kad ekonominio gyvenimo forma pastūmėjo totemistinį 
vyrą į veiklumą įvairiose ir atskirose srityse, Žodžiu, į specializaciją. Aukštesnioji 
medžioklė buvusi nesunkus ir nedaug laiko bei energijos reikalaująs darbas. Todėl 
vyras, laimėjęs didesnį grobį, ištisas dienas maistu nebesirūpindavęs ir todėl jam 
būdavę daug laisvo laiko. Dalį šio laiko jis skyręs kurti gana komplikuotai visuo- 
menės santvarkai ir įvairioms maginėms apeigoms, o kitą dalį — įvairiems me- 
niškiems bei techniškiems darbeliams: drožinėjimams, piaustymams, akmens šli- 
favimui ir tt. Toksai aiškinimas gali būti visai teisingas, jei ekonominio gyvenimo 
formą — aukštesniąją medžioklę laikysime vyriškojo specializuoto veikimo sąlyga, 
bet ne priežastimi. Iš tikro, pradinėje kultūroje, kol medžioklė buvo daugiau 
individuali, ji savaime turėjo būti mažiau sėkminga ir todėl užėmė daugiau laiko 
ir reikalavo daugiau energijos. Patobulėjus medžiojimo būdui, gyvulių gaudymą 
suorganizavus, laiko atsirado žymiai daugiau, ir dabar vyras galėjo pradėti ir šį 
tą daugiau, negu tik aprūpinti maistu save ir savo šeimą. Vis dėlto ekonominio 
gyvenimo pasikeitimas buvo tik sąlyga apsireikšti vyriškosios dvasios polinkiams .Jei- 
gu totemistinis vyras labai komplikavo visuomeninio gyvenimo dėsnius, kūrė labai 
painias ir gausingas religinio kulto apeigas, tai tik ne dėlto, kad jis neturėjo ką veikti ir. 
tuo pačiu galėjo prasimanyti, ką tik norėjo. Totemistinės kultūros susiskaldymas į ai- 
skiras sritis, šiių sričių abibynimas savotiškais dėsniais kilo iš vyriškos prigimties, 
kuri sava kūryba pasaulį skaldo ir specializuoja. Linkimas specializuoti, glūdįs vy- 

riškojo principo esmėje, yra galutinis totemistinės kultūros komplikuotumo tr susi- 
skaldymo pagrindas. "Turėjimas laiko buvo gera sąlyga šitam linkimui realizuoti. 
Pasikeitusios ekonominės aplinkybės davė vyrui progos pradėti kurti taip, kaip 
nori vidinis jo prigimties principas. Ir šitas principas, nekas kita, nuvedė vyrą į 
komplikuotumą ir specializaciją. 

Specializacijos pradmenų galima rasti kiekvienoje totemistinės kultūros sri- 
tyje. Materialinėje srityje šiai specializacijai atstovauja amatai ir pramonė. Amatų 
sukūrimas suponuoja ne tik konkrečius gyvenimo reikalus, bet ir savotišką pa- 
žiūrą į pasaulį bei į gyvenimą. Amatų kūrėjas turi žiūrėti į pasaulį, kaip į tam tikrą 
sumą įvairių pradų ir įvairių sričių. Šių sričių reikalavimams patenkinti kaip tik 
ir yra kuriami amatai. Žmogus, kuris pasaulį pergyvena, kaip visumą, kaip organinį 
vienetą, amatų nekuria. Amatai suponuoja besiskirstančią tr besispecializuojančią 
žmogaus dvasią ir sykiu mechanistines pažiūras į pasaulį. Iš kito šono, amatų 
buvimas ir plėtojimasis šitą tendenciją į specializaciją dar labiau gilina ir prak- 
tiškai gyvenime vykdo. Amatams išsilaikyti reikia, kad atsirastų Žmonių, kurie 
būtų specialiai linkę į tą ar į kitą darbą, kad jie sugebėtų šitą darbą atlikti gerai 
ir patenkintų klientų reikalavimus. Tokių žmonių, kaip jau esame minėję, kalbė- 
dami apie totemistinės kultūros charakteristiką, iš tikro atsirasdavo. Net, pasa- 
kojama, ištisos šeimynos būdavo linkusios ir sugebančios pasižymėti viename 
ar kitame amate. Vadinasi, specializacija čia vyko jau gana sparčiu tempu. Pridė- 
kime prie viso to dar grynai praktinį darbo pasidalinimą, kuris totemistinėje 
visuomenėje buvo konkretus faktas, ir gausime aiškų sparčiai einančios specia- 
lizacijos vaizdą. 

Dvasinėje kultūroje specializacijai totemizme atstovauja visų pirma vad. 
amžiaus klasės. Totemistinė visuomenė yra padalinta pagal amžių. Padalinimo 
pagrindas yra grynai atsitiktinis ir greitai kintąs. Bet totemistiniam nusiteikimui 
jis yra labai charakteringas. Jis rodo, kad totemizme visuomeniniam suskirstymui 
neteškota organinio pagrindo, bet pasitenkinta viršiniu mechaniniu princibu: atgy- 
vento laiko kiekiu. Tokios amžiaus klasės jungia žmones tik iš viršaus. Jų nariai 
nėra tikra prasme mariai, kaip šeimos ar tautos, bet tik bičiuliai, bendraamžiai, 
bendraūgiai. Juos vieną su kitu riša ne vidinis principas, bet jiems viršinis ir 
atsitiktinis dalykas. Amžiaus klasės yra aiškiausias mechanistinio visuomenės išgy- 
venimo rezultatas. Iš kito šono, jos rodo, kad totemistinis žmogus nepajėgė ap- 
rėpti visuomenės josios visumoje. Tai kaip tik ir yra vyro negalia. Vyras turi suskal- 
dyti visuomenę ir tik tada jis joje orientuojasi ir sugeba veikti. Totemizme, kadan- 
gi jis buvo vyriškojo principo persvaroje nuo pat savo pradžios, organiškų visuo- 
menės padalinių nesusiformavo. Todėl totemistinio nusiteikimo žmogus, nega- 
lėdamas visuomenės aprėpti josios visumoje, padalino ją pagal iš viršaus leng- 
viausią skiriamą dalyką: žmogaus amžių. Jau esame minėję, kad paprastai tote- 
mistinėje visuomenėje esama žrijų pagrindinių klasių: vaikų, jaunuolių ir vedusių 
vyrų. Bet šitos pagrindinės klasės labai dažnai yra padalintos į keletą dar smul- 

kesnių klasių. Konstruktyvinė totemizmo dvasia nepasitenkino svarbiausiais am- 
žiaus periodais. Ji siekė daug toliau ir sukūrė ištisą amžiaus klasių sistemą. Klasi- 
kinis pavyzdys yra amžiaus klasės Tugeri giminėje olandų Naujojoje Gvinejoje. 
Šitoji totemistinio kultūros ciklo giminė savo visuomenę yra suskirsčiusi į aštuo- 
netą klasių: 1. vaikai (patur), 2. bręstantieji (aroi-patur), 3. subrendusieji (wokra- 
vid), 4. kariai (ewati), 5. senieji kariai (mes-evati), 6. susižiedavusieji (miakim), 
7. vedusieji (amnagib), 8. seniai (mes-miakim). Kai kurios šitos klasės, kaip bręs- 
tančiųjų ir susižiedavusiųjų, trunka tik keletą savaičių“. Charakteringa, kad visos 
šitos klasės viena nuo kitos skiriasi taip pat viršiniais ženklais. Visos jos turi 
skirtingus galvos plaukų papuošimus ir sudėstymus. Taip pat charakteringa, kad 
visos šitos klasės pilnumoje yra tik vyriškojoje visuomenėje. Moterys turi tik kai 
kurias iš jų. Vyriškasis specializavimas yra visų pirma palietęs viešąjį gyvenimą, 
kuriame totemistinėje kultūroje dalyvauja tik vyrai. Moterų visuomenės suskirs- 
tymas yra daromas pagal vyrų pavyzdį ir nėra vykdomas taip tobulai, kaip vyruose, 
nes moteris viešajame gyvenime nieko nereiškia, o šitas viešasis gyvenimas vy- 
rui pirmoje eilėje ir rūpi. 

Specializavimo linkimas nėra tik viršinė totemistinės kultūros apraiška. Jis 
glūdi ir pačiuose šitos kultūros pagrinduose. Žmogaus susijimas su gyvuliu, kuris 
ypatingai charakteringas totemizmui, taib pat parodo savotišką specializaciją. "Vote- 
mistinė žmonija yra pasiskirsčiusi gyvulių pasaulį ir suėjusi į santykius kiekviena 
giminė su skirtinga gyvulių rūšimi. Tai taip pat yra konstruktyvinės dvasios re- 
zultatas. Vyriškojo prado apspręstas ir valdomas Žmogus jautė savotišką artimumą 
su gyvuliu, atstovaujančiu tą patį būties pradą, kaip ir vyras. Šitas atstovavimas 
galima pergyventi kiekviename gyvulyje. Bet totemistinis Žmogus-vyras konkre- 
čiam šito atstovavimo ir artimumo apreiškimui pasirinko ne gyvulius, kaip tokius, 
bet atskiras gyvulių rūšis. Čia, kaip ir visur kitur, vyriškasis principas negalėjo 
pakelti bendrumos, Jis turėjo suskaldyti, suspecializuoti gyvulių pasaulį ir tik 
paskui su juo santykiuoti jau atskirų rūšių formose. Specializacija čia buvo įvesta 
net į patį pagrindinį totemistinio žmogaus pasaulio išgyvenimą ir į jo santykius 
su gyvąja gamta. Specializacija, kaip kokia raudona gija, eina per visą totemistinę 
kultūrą ir apreiškia vieną iš giliausių josios pagrindų. 

Bendriausias tad totemistinės kultūros pagrindas yra vyriškosios lyties prima- 
tas, kuris apsprendė pačią totemistinės kultūros esmę. Iš šito primato totemisti- 
nėje kultūroje kilo: 

1. medžioklė, kaip rezultatas viršinio vyro veiklumo ir jo gilaus nusiteikimo 

žudyti, 

2. ryšys su gyvuliu, kaip savyje ir gyvulyje esančio individualaus laisvo būties 

prado pergyvenimas, 


4. Plg. W. Schmidt, Vėlker u. Kulturen, 246 p. 

3. saulės kulias, kaip racionalistinio pažinimo ir pasaulio suvokimo išraiška, 


4. miestinė gyvenimo forma, kaip geriausias patenkinimas viršinio vyriškojo 
veiklumo ir vyriškosios pasaulio kultūros, 


5. magija, kaip noras valdyti gamtą ir ją palenkti savo reikalams ir kasdieni- 
niam savo gyvenimui, 


6. amatai, pramonė ir amžiaus klasės, kaip konkretus vyriškojo linkimo spe- 
cializuoti įsikūnijimas. 
Vyras sukūrė totemistinę kultūrą ir vyriškąją savo dvasios struktūrą įspaudė 
visuose šitos kultūros laimėjimuose. 


Pabaiga: Totemizmo gijos žmonijos istorijoje 

Šiandien žmonija yra tokia išsiskaldžiusi ir tokia sudėtinga, kad, žiūrint į 
ją mūsų dienų akimis, atrodo nesą galima susekti šitame įvairume jokių dėsnių, 
jokių tipų ir jokių struktūrų. Atrodo, kad žmonija produkuoja iš savo gelmių 
kiekvieną kartą vis naujų pavidalų, kurie neturi nieko bendro su senesniaisiais. 
Iš tikro, tokį įspūdį gali susidaryti kiekvienas, kuris žmonijos kultūrą tiria tik 
dabartyje arba kuris savo tyrinėjimus apriboja tik aukštosios kultūros apraiško- 
mis. Bet kas eina nuo žmonijos kultūros pradžios, tam dabartinės žmonijos išsi- 
skaldymas ir išsišakojimas nėra neįspėjama mįslė, nes po visu šituo įvairumu jis 
pastebi paslėptas pagrindines gijas, kurios užsimezgė pirminiais laikais ir kurios 
nenutrūko visoje Žmonijos išsiplėtojimo eigoje. Dabartinis žmonijos įvairumas 
yra ne kas kita, kaip natūralus išaugimas ir ištobulėjimas tos žmogaus dvasios dife- 
renciacijos, kuri prasidėjo jau pradinėje kultūroje ir kuri visai aiškiai pasirodo ka- 
mieno kultūros cikluose. Eskimoidų, tasmanoidų ir australoidų kultūra pagrindo 
tarpsnyje ir nomadai, totemistai ir matriarchatininkai kamieno tarpsnyje slepia 
savyje visas dabartinio žmonijos įvairumo užuomazgas. Pradiniame gyvenime dėl 
kol kas neišaiškintų priežasčių Žmogaus dvasia išsidiferenciavo trimis skirtingo- 
mis struktūromis, ir vėliau šitos struktūros kartojosi įvairiausiais pavidalais per 
visus amžius, pynėsi viena su kita, viena kitą papildė, nustelbė, griovė ir tuo 
būdu sukūrė dabartinį margų margiausią Žmonijos vaizdą, kuriame iš sykio at- 
rodo nėra jokios tvarkos ir jokių dėsnių. Bet, žinant šito vaizdo pagrindus ir svar- 
biausius jojo kontūrus, vis dėlto yra galima pro visą jo kad ir didelį įvairumą 
įžiūrėti pagrindines gijas, kurios veda į pirminius laikus ir į pirmines dvasios 
struktūras. Atsekti atskirų struktūrų gijas, iššifruoti jas iš dabartinio labai painaus 
istorinio audimo yra įdomiausias kultūros filosofijos uždavinys. Bet vykdyti jis 
yra dar gerai nė nepradėtas. Jam dar reikia daugybės parengiamųjų darbų. Todėl 
ir šitoje studijoje tik labai trumpais bruožais norime iškelti atskirų pirminių kul- 
tūros ciklų bruožus, kurie nieksdos Žmonijos istorijoje nebuvo žlugę, kurie yra 
gyvi tam tikrais pavidalais ir šiandien. Pirmuosius bandymus šita kryptimi yra 

padarę W. Moock“ ir O. Eberz*““. Kai kuriomis jų išvadomis čia ir bus pasi- 
naudota. Šitame skyriuje bandysime susekti tik totemizmo gijas, kitų kultūros 
ciklų apraiškų iššifravimą pasilikdami tolimesniems skyriams, kuriuose bus na- 
grinėjama matriarchatinė ir nomadinė kultūros. 

Jeigu norėtume surasti vieną žodį, kuris charakterizuotų pačią giliausią 
totemizmo esmę, mums būtinai reiktų sustoti ties žedžiu MECHANTIZMAS. 
Mechenistinis mąstymas, mechanistinė santvarka visuomenėje, mechanistinis 
santykis su gamta, visas mechanistinis pzsaulivaizdis ir net mechanistinis menas 
yra ryškios totemistinės kultūros ir apskritai viso totemistinio gyvenimo žymės. 
Apie tai jau buvo kalbėta ir totemistinės kultūros charakteristikoje ir josios pa- 
grinduose. Dzbar mums reikia tik susekti, kaip šitas mechanistinis pobūdis reiš- 
kėsi ir tebesireiškia žmonijos kultūros išsiplėtojime. Kitaip szkant, mums reikia 
susekti, kokiais pavidalais totemistinė dvasia kristalizuojasi istorijos eigoje. 


a. Mechanistinė pasauližiūra 


Pirmutinis pavidalas, kuriuo formuojasi totemistinė dvasia yra mechanistinė 
pasauližiūra. Mechanistinis pasaulio suvokimas totemistinėje kamieno kultūroje 
yra visiškai aiškus. Totemistinis žmogus, kaip jau buvo minėta, į būtį žiūrėjo ne 
kaip į organinę visumą, bet kaip į sumą, sudėtą iš atskirų dalių. Šitos specifiškai 
totcmistinės ir sykiu specifiškai vyriškos pažiūros vėlesniais zmžiais, išsivysčius 
žmonijos sąmonei, susiformavo sąmoningos mechanistinės pasauližiūros ir me- 
chanistinės filosofijos pavidalu. 

Ryškiausias ir pirmutinis tokio mechanistinio pasaulio aiškinimo teoretikas 
buvo Demokritas. Demokrito filosofijoje totemizmas atbudo visa savo ga- 
lia. Totemistinė dvasios struktūra graikų kultūroje yra gana aiški. Visas graikų 
gyvenimas vyko androcentrinio principo šviesoje. Užstelbta matriarchatinė lykų 
tautos kultūra švystelėjo Platono filosofijoje, bet tik tam, kad neprigytų grai- 
kuose ir kad ja gyventų ilgi Krikščionybės amžiai ligi aristotelizmo persvaros 
Vakaruose. Lykai matriarchatininkai buvo nustumti graikų istorijoje į šalį. No- 
madinis ir totemistinis principai graikų gyvenime buvo vyraują. Kiek nomadinis 
principas rado tobulos išraiškos Aristotelio filosofijoje — apie tai mes 
kalbėsime trečiajzme šios studijos skyriuje, — tiek totemnistinis principas atsinau- 
jino Demokrito pzžiūrose. 

Kaip žinome, Demokritui būtis buvo valdoma dviejų pradų: žuštumos ir pil- 
numos. Tuštuma buvo ne kas kita, kaip begalinė erdvė, kurioje skrajojo begalinė 
daugybė atomų. Atomai judėjo patys iš savęs, buvo visi tos pačios rūšies ir jų 
susibūrimai kūrė daiktus. Konkrečios būties kilimas vyksta, pasak Demokrito, 


*5. Plg. Galilei — ein Symbol, ,„Hochland“ 1-9 p. 1929—30. ir Das Ende des galilei- 
schen Zeitalters, ibd. 397—413 p. 
4. Plg. Vom Aufgang und Niedergang des mžnnlichen Weltalters, Breslau 1931. 

ne teleologiniu, bet grynai mechaniniu būdu pagal tam tikrus dėsnius ir jėgas. Jokios 
Aukščiausios Būtybės už pasaulio nėra. Žmogaus siela taip pat yra sudėta iš ug- 
nies atomų. Atrodo, kad šitoje Demokrito teorijoje iš tikro kalba totemistinis 
kamieno kultūros žmogus, o ne 5 šimt. prieš Kristų aukštosios kultūros filosofas. 
Mechaninė būties sudėtis, mechaninis josios pažinimas, asmeninių dievų ar 
Dievo nebuvimas — visa tai Demokritą padaro tikru totemizmo filosofu. Vis 
dėlto totemistinis principas graikų kultūroje nepasidarė vyraujantis. Graikiško 
žmogaus dvasios struktūra buvo m0madinė, ir grynai totemistinis šitos struktūros 
sluoksnis neišėjo vis dėlto paviršiun. Jis daugiau veikė graikiškosios kultūros gel- 
mėse, vieną kitą kartą prasiverždamas ir į konkretų gyvenimą. 


Viduriniai amžiai taip pat buvo valdomi dviejų principų: matriarchatimo, 
kuris jiems atėjo iš Platono, ir 20madinio, kuris jiems atėjo iš žydų per Krikš- 
čionybę. Totemistinis principas šiuo istorijos metu buvo nustumtas į labai toli- 
mus dvasios užkampius. Bet jis anaiptol nebuvo panaikintas. Alchemikų svajo- 
nėse jis aiškiai rodė savo gyvybės ženklų. Mažiausiai jis buvo jaučiamas tikrųjų 
vidurinių amžių metu, kada matriarchatinis principas platoniškosios-augustiniš- 
kosios filosofijos pavidalu buvo vyraująs. Bet kai tik Vakaruose gavo persvarą 
nomadinis principas šv. Alberto Didžiojo ir šv. Tomo Akviniečio filo- 
sotijoje, totemistinio principo prasiveržimui buvo parengtas kelias. Tr jis netru- 
kus iš tikro pasirodė, vėl atnaujindamas demokritiškąjį pasaulivaizdį ir pasauli- 
žiūrą. Per Gassendiir Paracelso filosofiją mes žengiame į naujųjų laikų 
mechanistinę pasauližiūrą, kuriai taip pat visa būtis yra suma, kuri neigia asme- 
ninio Dievo buvimą ir visą pasaulio išsiplėtojimo eigą aiškina grynai mechaninė- 
mis jėgomis. Kaip šitas mechanistinis pasaulio aiškinimas susiformavo praėju- 
siame šimtmetyje, visiems yra gerai žinoma. Kas mūsų laikų mechanistinį pasauli- 
vaizdį lygina su demokritiškuoju ir su totemistiškuoju, negali nepastebėti nuosta- 
bios tapatybės esminiuose punktuose. Šita tapatybė yra suprantama, nes kiek- 
vienas mechanizmas yra ne kas kita, kaip totemistinės-vyriškosios dvasios struktūros 
apsireiškimas. Šita struktūra yra nuolatos žmonijos gelmėse gyva ir ji kartas nuo 
karto apsireiškia istorijoje konkrečiomis teorijomis ir visai konkrečia formuluota 
pasauližiūra. Šiandien totemistinis principas pradeda trauktis iš moderniojo 
žmogaus sąmonės, savo vietą užleisdamas platoniniam-matriarchatiniam princi- 
pui. Todėl ir totemistinis mechanizmas pamažu yra gujamas iš pasauližiūrinių 
sričių. Matriarchatinis principas yra totemizmo priešginybė, ir todėl mes stovime 
didelių pasauližiūrinių kovų akivaizdoje. 


b. Demokratinė santvarka 


Negalima nesistebėti tuo nepaprastu sutapimu, kuris lydi mechanistinę pa- 
sauližiūrą. Demokratinė visuomenės santvarka visais didžiaisiais savo gyvenimo 
periodais buvo mechanistinės pasauližiūros bendraamžė. Graikijos demokratizmas 

kaip tik sutampa su Demokrito gyvenimo metais. Mūsų laikais demokratija 
taip pat kilo mechanistinės pasauližiūros klestėjimo metu. Ir tai nėra atsitiktinis 
dalykas. Demokratija nėra mechanistinės pasauližiūros realizavimas visuomeninėje 
santvarkoje, kaip kai kas bando aiškinti. Mechanistinė pasauližiūra nėra demokra- 
tinės santvarkos priežastis. Bet šitie du dalykai yra surišti tarp savęs savo kilmės 
bendrumu. Demokratinė santvarka atsiranda mechanistinės pasauližiūros metu 
dėl to, kad jos abi yra to paties iš dvasios gelmių išsineriančio totemistinio prin- 
cipo padarai. Ateina tam tikras Žmonijos istorijoje metas, kada totemistinis- 
vyriškasis pradas išeina aikštėn, kada jis pradeda valdyti žmogaus mąstymą, vei- 
kimą ir kūrybą. Tada teoretinėje srityje atsiranda mechanistinė pasauližiūra, o 
praktinėje srityje — demokratizmas. 

Kad iš tikro totemistinėje kamieno kultūroje glūdi demokratinės santvarkos 
daigai, apie tai jau buvo kalbėta. Tai liudija ir toki tyrinėtojai, kaip W. Koppers'as 
11 W. Schmidt'as, kurių žodžiai apie demokratinį totemistinės visuomenės po- 
būdį buvo savo vietoje cituoti. Demokratinis totemizmo charakteris yra natūrali 
išvada iš 22505 jo struktūros. Visą būtį pergyvendamas, kaip sumą, jis ir į visuomenė 
žiūri, kaip į lygių dalių ir lygių individų sambūrį. Demokratija yra mechanistinės 
dvasios struktūros pritaikymas visuomeninėje santvarkoje. Ji totemizme kaip tik 
randa geriausią savo išraišką. Ji pasirodo visais laikais, kada tik totemistinis prin- 
cipas prasiveržia. Ji galop visais laikais yra surišta amžiaus atžvilgiu su mechanisti- 
tine pasauližiūra. 

Iš kito šono, demokratinės santvarkos žlugimas eina ranka vankon su 
totemistinio princibo muslinkimu vėl į žmonijos dvasios gelmes. Paprastai 
šitas nuslinkimas visų pirma apsireiškia mechanistinės pasauližiūros pralai- 
mėjimu teorinėje srityje. Kai tik mechanizmas griūva filosofijoje, galima 
netrukus laukti, kad demokratizmas grius ir visuomenėje. Mechanistinės pa- 
sauližiūros griuvimas reiškia totemistinio principo pralaimėjimą kovoje su kuriuo 
kitu principu — matriarchatiniu ar nomadiniu. Ir paskui šitą pralaimėjimą eina 
totemistinio principo pasitraukimas iš konkretaus gyvenimo. Mūsų dienomis tokį 
totemistinio prado pasitraukimą mes pergyvename labai aiškiai. Be abejo, šitas 
pasitraukimas nevyksta ramiai. Sena visuomenės struktūra užleidžia savo vietą 
naujajai tik per kovą. Todėl šiuo atžvilgiu mes taip pat stovime didelių visuo- 
meninių kovų akivaizdoje. Bet šitų kovų pagrinde glūdi kova ne už tą ar kitą 
valstybės konkrečią santvarką, bet už tą ar kitą gyvenimo principą, kuris savaime 
kuria valstybių santvarkas, filosofijas ir pasauližiūras. 


c. Natūralistinis menas 

Charakterizuojant totemistinę kultūrą, buvo minėta, kad estetinėje srityje 
totemistinio nusiteikimo žmonės linksta ne tiek į stilizavimą, kas aiškiai pastebima 
matriarchatinėje kultūroje, kiek į gamtos pamėgdžiojimą. Totemistinio ciklo orna- 
mentikoje vyrauja piešinys iš gamtos ir specialiai gyvulių motyvai. Tokį meną šian- 

dien mes vadiname natūralistiniu menu. Sekimas gamta, kuo stropiausias noras 
atkurti tai, kas yra matoma, jaučiama ir apčiuopiama, yra natūralistinio ir sykiu 
totemistinio meno pagrindas. 

Todėl natūralistinį meną mes laikome trečiąja totemistinės dvasios apraiška. 
Kiek mechanistinė pasauližiūra yra totemizmo išraiška teorinėje srityje, kiek 
demokratinė santvarka yra to paties totemizmo pasirodymas praktinėje srityje, 
tiek natžralistinis menas yra konkretus totemizmo pavidalas estetinėje srityje. Todėl 
vėl neatsitiktinis dalykas, kad devynioliktojo šimtmečio natūralistinis menas ėjo 
greta su mechanistinės pasauližiūros įsigalėjimu ir su demokratinės santvarkos 
kilimu. Galimas daiktas, kad kruopštesnis meno tyrinėjimas tokio paralelizmo 
žymių atrastų ne tik Europos kultūroje. 

Trys tad yra pagrindiniai pavidalai, kuriais totemizmas kartas nuo karto 
prasiveržia ir pasirodo žmonijos istorijos eigoje: mechanistinė pasauližiūra, demo- 
kratinė santvarka ir natūralistinis menas. Šitie pavidalai paskui spinduliuoja į 
artimas gyvenimo sritis ir tuo būdu visą gyvenimą persunkia totemistine dvasia. 
Smulkesnis atskirų sričių tyrinėjimas galėtų atstatyti ištisą totemistinio gyvenimo 
vaizdą. Tuomet pamatytume, kaip net ir smulkūs dalykai, pav. šokiai, muzika, 
liturgijos formos, atskirų mokslų kryptys, atskiros visuomeninės organizacijos 
ir kiti kasdieniniai dalykėliai yra susiję savo gelmėmis su valdančiu principu ir jo 
struktūrą išreiškia savo lytyse. Bet šitoks tyrinėjimas jau yra žymiai platesnės 
studijos dalykas, negu šio straipsnio rėmai. Šiuo tarpu galima tik vieną dalyką 
pastebėti, kad miekas žmonijos istorijoje neatsiranda, kas neturėtų ryšių su nomadiniu, 
totemistiniu ar matriarchatiniu principu, nes šitie trys principai nėra atsitiktinių 
aplinkybių padarai, bet gilus žmonijos dvasios suskilimas, kurio atskiri pradai veikia 
visais amžiais ir visose gyvenimo srityse. Kiekvienas pradas turi savus pavidalus, 
kuriais jis kaip tik istorijoje ir reiškiasi. Totemistinio principo pavidalai kaip tik 
ir yra mechanistinė pasauližiūra, demokratinė santvarka ir natūralistinis menas. 

Kaip šitie pavidalai atrodo šiandien? Jau iš to, kas buvo pasakyta apie mecha- 
nistinę pasauližiūrą, demokratinę santvarką ir natūralistinį meną, galima su- 
vokti, kad totemistinė dvasia mūsų laikais pradeda trauktis — tegul ir smarkiai 
besipriešindama — iš gyvenimo ir savo vietą užleidžia kitam principui. Mecha- 
nistinė pasauližiūra šiandien vis labiau yra išstumiama ir iš filosofijos, ir iš gam- 
tos mokslų, ir iš visuomeninių teorijų. Visumos (Ganzheit) principo vis didesnis 
įsigalėjimas žmogaus mąstyme kaip tik yra priešingas sumos principui, kuris valdo 
mechanistinę pasauližiūrą. Būtis dabar pradedama suvokti, kaip organinis daly- 
kas, kuris nėra sudėtas iš dalių, bet kuris yra vieningas pačioje savo esmėje, kaip 
yra vieningas ir bū:ies Kūrėjas. Su šitokiu pasauližiūros pasisukimu totemizmas, 
savaime aišku, negali būti suderintas ir tuo pačiu turi vėl leistis į tamsias dvasios 
gelmes. 

Demokratinė santvarka šiandien taip pat jau yra netekusi jėgų. Jeigu kai 
kuriuose kraštuose ji dar laikosi, tai tik dėl šitų kraštų istorinių ar psichologinių 

aplinkybių. Bet pats josios pagrindas jau yra išgriautas. Totemistinio principo 
atsitraukimas iš gyvenimo paviršiaus yra sykiu atsitraukimas demokratinės san- 
tvarkos gyvybės šaltinio. Mūsų amžius suka į tokią visuomeninio gyvenimo formą, 
kurios bruožai dar yra labai neaiškūs, bet kuriuos esmėje jau galima nuvokti. Ši- 
toji forma rymo ant savotiškai suprastos teokratijos, kur visuomeninis gyvenimas 
darosi išraiška ne atskirų individų, ir ne jų kolektyvo, bet aukštesnio principo, 
kuris gali, be abejo, būti suprastas labai įvairiai. Tai kaip tik yra demokratinės 
santvarkos priešginybė. 

Natūralistinis menas šiandien taip pat jau yra žlugęs. Natūralizmas nėra da- 
. barties meno vyraujanti srovė. Dabartinis menas vis labiau krypsta į tokią formą, 
kurioje gamta, kaip motyvas ir kaip pavyzdys, vis labiau užleidžia vietą idejai ir 
dvasiai. Tai galima nesunkiai pastebėti visose meno kryptyse ir visuose jo žan- 
ruose. 

Visa tai rodo, kad totemizmo viešpatavimo tarpsnį mes jau baigiame. Tote- 
mistinis principas slenka į žmonijos dvasios gelmes, o jo vietoje kyla naujas prin- 
cipas, kuris taip lygiai persunks gyvenimą, kaip ir totemistinis. Koks bus šitas 
principas ? 

Vietoje mechanizmo šiandien atsiranda organizmo principas. Visuma pasauli- 
žiūroje, savotiška teokratija visuomenėje ir ideja mene yra trys dalykai, kurie žymi 
naujo principo prigimtį. Visi šitie dalykai kaip tik yra charakteringi matriarchati- 
tiniam principui ir moteriškajam gyvenimo būdui. Visi ženklai sako, kad mes arti- 
namės į matriarchatinio principo persvaros laikus. Šitą mūsų spėjimą patvirtina 
visi, kurie tik tyrinėja aukštosios kultūros apraiškas ryšium su pirminės kultūros 
pegrindais. Šiuo atžvilgiu yra ypač įdomūs ir mūsų teigimui charskteringi N. 
Berdiajev'o išvedžiojimai, kuriuos jis yra padaręs savo veikale ,„Naujieji vidur- 
amžiai“. Istorijoje, kaip ir gamtoje, teigia Berdiajev'as, yra tam tikras ritmas, 
tam tikri potvyniai ir atoslūgiai. Mūsų laikai kaip tik ir yra vieno tokio ritmo na- 
rio pabaiga ir antrojo pradžia. Mes, pasak Berdiajev'o, žengiame į naujuosius vi- 
duramžius, kurie yra charzkteringi savotiškomis žymėmis ir savotišku visos bū- 
ties išgyvenimu. Pzgrindinį naujojo tarpsnio nusiteikimą Berdiajev'as apibūdina 
nakties vardu. Jis teigia, kad naujieji laikai žengia į naktį, vadinasi, į mistikos, į 
misterijų ir į antracionalizmo sritis. Religija arba ryšys su antgamtiniu aukštesniu 
principu vėl atgyja ir savo galia perskverbia visą gyvenimą. Didelį vaidmenį Ber- 
diajev'as šio naujo gyvenimo konstrukcijoje skiria moteriai. „Tai, kas man rodos, 
charakterizuos naujuosius vidurzmžius, sako Berdiajev'as, yra didelis juose mo- 
ters vaidmuo. Giynai vyriškoji kultūra išsisėmė ir didžiojo karo buvo sugriauta. 
Tačiau šių paskutinių metų dideliuose bandymuose moteris pradėjo smarkiai 
veikti ir pati pakilo ligi didelių aukštybių. Moteris yra labiau susijusi su pasaulio 
siela, negu vyras. Moteris yra susijusi su pirminėmis jėgomis, ir vyras su jomis 
bendrauja tik per moterį. Vyriškoji kultūra yra per daug racionalistinė, ji yra 
per daug atittūkusi nuo kosminio gyvenimo misterijų. Pric jų ji grįžta tik per 

moterį.“*7 Jeigu tad naujai prasidedąs istorijos tarpsnis suka į gyvenimo gelmes, 
į kosmo misterijas, ir jeigu prie šitų misterijų galima prieiti tik per moterį, su- 
prantama, kzd moteris turės būti naujojo gyvenimo pirmaeilė kūrėja, ir kad mote- 
riškoji dvasia bei moteriškasis principas turės persunkti visas šio naujojo gyvenimo 
institucijas : jo pasauližiūrą, jo visuomenę, jo meną, ir net jo religiją. Tai bus ne kas 
kita, kaip matriarchatinio principo iškilimas iš žmonijos dvasios gelmių. Matriar- 
chatinis-moteriškasis principas kaip tik ir yra charakteringas tuo, kad jis yra su- 
sijęs su būtimi, kaip su visuma, su būties misterijomis, su intuitiviniu pažinimo 
būdu, su naktimi, žodžiu, su visu tuo, kas mūsų laikais vis labiau pradeda įsigalėti. 
Vyriškojo ciklo ir vyriškosios kultūros periodas užleidžia vietą moteriškojo prin- 
cipo periodui. Mes matome nykstantį tokį laikotarpį, kurio pradmenys glūdi 
senų amžių totemistinėje kamieno kultūroje ir matome kylantį tokį periodą, kurio 
šeknys keroja mairiarchatinėje kultūroje. 

Trečiasis šios studijos skyrius turės atskleisti mums matriarchatinės kultū- 
ros pagrindus, ir tuomet mūsų teigimai pasidarys dar aiškesni. . 


(Pabaiga vėliau.) 


*. Un nouveau Moyen Age, 162 p. Paris 1930. 


Heideggerio egzistencialinės filosofijos pagrindų 
kritiškas svarstymas 


Juozas Girnius, Kaunas 


1. TRANSCENDENTALINĖ  EGZISTENCIALINĖS METAFIZIKOS 
LINKMĖ. 


1. Heideggerio transcendentalinės ontologijos supozicija. 


Heideggeriui ontologijos, kaip filosofijos apskritai, objektas yra Sein, būtis. 
Heideggeris ją griežtai skiria nuo Seiendes, būtybės, arba empirinės būties, spe- 
cialiųjų mokslų objekto. Būtis yra „už“ (uerd) būtybės (empirinės būties). 
Ontologija, arba filosofija apskritai, yra metafizika (14 uerd 14 pvowyd), t. y. išėji- 
mas už (uerd) būtybių visumos (pic). Kaip peržengimas (transcendencija) empi- 
rinės būties visumos, metafizika, Heideggerio supratimu, yra esmiškai transcenden- 
talinė. 

Būtis yra tai, kas apsprendžia būtybę kaip būtybę.  Būrybės kaip tokios 
apsprendimo, egzistencialinio atskleidimo, apriorinė galimybė yra empirinės 
būties visumos peržengimas, t. y. transcendencija, arba būties supratimas. O 
transcendencija, arba būties supratimas, yra žmogiškosios būtybės būtis (Da). 
Tai reiškia, kad būtybės kaip tokios vienybė glūdi ne objektyvioje tikrovės sri- 
tyje, o transcendentaliniame subjekte (Dasein). Sein, būtis, taigi, Heideggeriui 
nereiškia būtybės kaip tokios, kiek ji realiai egzistuoja, bet kiek ją suvokia (,„,su- 
pranta“) transcendentalinis, arba egzistencialinis subjektas (Dasein). Pagal tai 
Heideggeriui tradicinės ontologijos pagrindinis būtybės kaip tokios klausimas 
suvestinas į pirmesnį bžiies klausimą, o šis į patį pirminį būties supratimo, arba 
būties prasmės, klausimą. 

Pati ontologija, aukščiau nurodytu būdu iš būtybės kaip tokios klausimo su- 
vesta į būties prasmės klausimą, yra ne kas kita, kaip transcendentalinio subjekto 
(žmogiškosios būtybės) analitika, t. y. hermeneutinis aiškinimas žmogiškajai 
būtybei priklausančio būties supratimo (Seinsverstndniss). 

Visa tradicinė realistinė ontologija, tesvarsčiusi būtybės kaip tokios klau- 
simą, Heideggeriui tėra ontika (būtybės mokslas), bet ne ontologija tikrąja to žodžio 
prasme (būties mokslas). „Klaidingai manoma, kad ontologija, kaip būtybės 
būties klausimas, reiškianti „realistinį“ (naivų ar kritišką) nusistatymą prieš 
„įidealistinį“. Ontologinė problematika tiek mažai yra surišta su realizmu kad 
tiesiai Kantas transcendentaliniu klausimo statymu galėjo nuo Platono ir 

Aristotelio padaryti pirmą sprendžiantį žingsnį tiesioginiame ontologijos grindi- 
me... Kas populiarioj filosofinėj kalboj suprantama kaip „„ontologiška“, faktiškai 
reiškia — ir Čia apsireiškia neišgydoma painiava — tai, kas tiksliau tektų pavadinti 
ontiška“!. Trumpai tariant, Heideggerio supratimu, ontologija principiškai 
negalinti būti realistinė, ji esmiškai esanti transcendentalinė. 

Tenka kritiškai įvertinti šį pradinį Heideggerio nusistatyma ontologijos ob- 
jekto ir atitinkamai jos metodo klausimu. Ar iš tikrųjų realistinė ontologija yra 
pricipiškai negalima, t. y. sau prieštaraujanti? Kiek kritiškai galima pateisinti 
transcendentalinį ontologinės problematikos kėlimą ? 


2. Realistinės ontologijos galimybė. 

Šių pradinių ontologijos linkmės klausimų pagrindas yra būtybės ir būties 
santykių klausimas. Visų pirma tad ir privalau išaiškinti būtybės ir būties (6v ir 
sivou, ens ir esse) santykį. 

Skiriame įvairias būtybes: Nelygstamąją Būtybę (Kūrėją) ir lygstamąsias bū- 
tybes (kūrinius), dvasines ir materialines, ir t. t. Visos skiriasi viena nuo kitos. 
Antra vertus, visos būtybės sutinka su tuo, kad visos jos nėra nebūtis. Šis nei- 
giamas visų būtybių sutikimas teigiamai reiškia, kad kiekviena jų, nors kiekviena 
savotiškai, yra būtis ir kaip tokia kiekviena jų yra savo būtyje viena (nepadalinta), 
kiekviena jų gali būti pažįstama kaip tiesa, siekiama kaip gėris, dėl kiekvienos 
pažinimo gali būti džiaugiamasi, arba grožimasi. Ši transcendentalinė (kaip visas 
būtybes apimanti) bendrybė ir yra tai, ko pagrindu kiekviena būtybė yra būtybė, 
scholastikos posakiu, id secundum guod ens est ens. Tai reiškia, kad minima 
transcendentalinė bendrybė yra tai, kas, Heideggerio žodžiais, apsprendžia būtybę 
kaip tokią, t. y. kas yra būtis, tiksliau būtis kaip ontologijos objektas. Ši transcen- 
dentalinė bendrybė visiškai nereiškia loginės, arba sąvokinės bendrybės. Ji nėra 
rūšinė, bet asmeniškai analoginė. "Tai plaukia iš jos transcendentališkumo objek- 
tyvinio charakterio. Faktiškai tad tai, ką vadiname transcendentalinės bendrybės 
vardu, yra ne kas kita, kaib pati būtybė jos bendriausiame būtybiškumo ckaraktery 
(sub ratione entitatis). Kitais žodžiais, transcendentalinė bendrybė, arba būtis 
kaip ontologijos objektas, yra būtybė kaip būtybė, t. y. būtybė atitraukta nuo jos 
materialinių (individualinių) sąlygų (modus abstrahendi et definiendi sine omni 
materia). Plačiau šią ontolgijos objektą atskleidžiančią atotrauką paaiškiname 
J. Maritaino žodžiais: „„Metafizinio žinojimo laipsnyje protas atitraukia nuo viso- 
kios materijos, šiame laipsnyje objekto pažįstamumas yra išlaisvintas nuo visokios 
materijos. Tai nėra nei ,protinė (intelligibilinė) materija?, nei ,juslinė (sensibilinė) 
materija', nei „,individualinė materija', — tai yra būties kaip būties ir transcen- 
dentalijų, akto ir potencijos, substancijos ir akcidenso, inteligencijos, valios ir t.t. 
pasaulis, tai yra visos realybės, kurios lygiai gali egzistuoti nematerialiniuose, 

kaip materialiniuose dalykuose. Tada protas (inteligencija) materialiniuose daik- 
tuose mato realybes, galinčias egzistuoti ne tik tuose daiktuose, kuriuos jis mato, 
bet dargi pačiose nematerialinėse substancijose ir galų gale transcendentinėje 
daiktų priežastyje, kur supraeminentinėje vienybėje realizuojasi transcenden- 
talinės sąvokos: būtis, vienis, tiesa, inteligencija, valia ir t. t.*““ Taigi, būtybės 
kaip būtybės atotrauka nereiškia būties susąvokinimo, jos sutranscendentalinimo 
subjektyvine, heideggeriškąja prasme, o tik formalinį išskyrimą individualinių 
būtybės savybių, kad Žmogiškajam pažinimui išaiškėtų bendroji jos būtis, t. y. 
būtis apskritai, arba būtis kaip ontologijos objektas. „Tokia (būties kaip būties) 
atotrauka, mano Mokytojo, P. Kuraičio, žodžiais, tai nereiškia, kad čia proto 
dėmesiu daroma koks nors pozityvus išskyrimas to, kas protu įžiūrima, nuo to, 
kas neįžiūrima... Atotrauka Čia reiškia protu nusišvietimą sau to, kas sąvokoj 
išreiškiama, nieko kito neneigiant ir pozityviai neišskiriant, bet ir nieko neįdedant 
į sąvokos turinį, kas tada protu nenušviestaš“. 

Reziumuojant, būtis kaip ontologijos objektas yra būtybė kaip būtybė (ens sub 
ratione entitatis). „„Metafizikos“ ir „fizikos“ (pirmąjį terminą suprantant bendrųjų 
filosofinių mokslų prasme, antrąjį — specialiųjų dvasinių ir gamtinių mokslų 
prasme) objektas yra tas pats: ens, būtis. Metafizika svarsto tą patį objektą, 
kurį svarsto ir specialieji mokslai, tik aukštesniame formalinės atotraukos (abstrak- 
tio formalis) laipsnyje, būtent, jo bendraisiais pagrindiniais atžvilgiais. Bžtis „už“ 
būtybės, metafizika „už“ fizikos yra ne ontologine (realinė), o tik logine, arba for- 
maline (metodine) prasme. 

Išaiškinome, kaip faktiškai yra galima realistinė metafizika. Heideggeris 
šios galimybės todėl neįžvelgė ir ją laikė sau prieštaraujančia, kad jau iš anksto 
dogmatiškai laikėsi Kanto transcendentalinio idealizmo, t. y. išėjo iš supozicijos, 
kad grynasis protas (Heideggeriui Dasein, grynoji egzistencija) yra ontologiškai, 
arba būtiškai (nors ne ontiškai, arba būtybiškai) kūrybingas. Leistis į platesnę šios 
klaidingos supozicijos kritiką ir plačiau vystyti fundamentalinio realizmo nusista- 
tymą ne šios darbo vietos uždavinys. 


3. Heideggerio Sein nėra būtis kaip tokia (ontologijos objektas). 


a. Heideggerio Sein tėra dalinė, arba žmogiškoji būtis (antropologijos objektas). 

Iš aukščiau patiekto realistinio ontologijos objekto — būties apskritai kaip 
būtybės apskritai — išaiškinimo heideggeriškajam ontologijos objekto supratimui 
keltina du pagrindiniai priekaištai: 1) jis būtį kaip tokią suveda į žmogiškąją būtį, 
t. y. ją partikuliarizuoja ir 2) būtį kaip tokią savotiškai nudaiktina (derealizuoja). 


2. Sept lecons sur Vėtre, 93—94, 
3. Ontologija, I, 82—83. 

Heideggeris būties klausimą suveda į būties supratimo, arba būties prasmės, 
klausimą. Tai reiškia, kad Heideggeris būtį apskritai suveda į transcendentalinę 
(idealistinę, subjektyvinę prasmę) būtį, transcendenciją. O šią (transcendenciją) 
visa Heideggerio egzistencialinė filosofija* siekia įrodyti kaip žmogiškąją būtį 
(egzistenciją). Tad Heideggerio metafizikos objektas faktiškai nebėra būtis 
apskritai, o tik dalinė, transcendentalinė būtis. Jei iš realistinio, objektyvinio būties 
transcendentališkumo nuosekliai plaukė būties analogiškumas, tai iš idealistinio, 
subjektyvinio transcendentališkumo lygiai nuosekliai plaukas buties vienaprasmiš- 
kumas5. Iš tikrųjų, Heideggeris būtį apskritai supranta viena žmogiškosios būties, 
arba egzistencijos, prasme. 


Heideggeris realistinei ontologijai, jo vadinamai ontika, dažnai prikiša, kad 
ji būtį apskritai suvedanti, aiškinanti tik iš daiktinės būties (Vorhandenes). Kad 
šis priekaištas yra grynas nesusipratimas, kiek jis liečia tomistinę filosofiją, nėra 
daug ko kalbėti. Būties analogiškumas, juk, kaip tik yra tomistinės filosofijos 
pagrindinis teigimas. Atvirkščiai, pasirodo, kad Heideggerio realistinei ontologijai 
darytasis priekaištas tenka atgręžti į patį Heideggerį. Heideggeris, juk, iš tikro visą 
būtį apskritai vienaprasmiškai egzistenciališkai supranta, būtent, iš žmogiškosios 
būties, arba egzistencijos. 

Taigi, Heideggerio kaip metafizika projektuojamoji egzistencialinė filosofija 
(transcendentalinė žmogiškosios būtybės kaip būties nešėjos analitika) teisėtai nėra 
metafizika tikrąja būties klausimo prasme, o tik antropologija (žmogaus klausimas), 
nepbateisinamu ekskliuzivizmu morinti pakeisti metafiziką. "Trumpiau tariant, 
Heideggerio egzistencialinė metafizika nėra metafizika tikrąja jos prasme, o, jei 
galima šį išsireiškimą pateisinti, antropologistinė metafizika, tiksliau antropo- 
logizmas. 


b. Heideggerio Sein tėra pseudo, arba nudaiktintoji būtis (pseudo - logikos objektas. 
Ontinės ir ontologinės tvarkos išskyrimas. 

Antrasis Heideggerio ontologijos objekto supratimui keltinas priekaištas yra 
savotiškas būties apskritai nudaiktinimas (derealizavimas).  Heideggeriui būtis 
apskritai nėra reali būtybė kaip tokia, bet tik būtybė, kiek ją suvokia transcenden- 
talinis subjektas. Būtis tad Heideggeriui kantiškąja supozicija tėra transcendenta- 


*. KM., cfr. 213—215. 

3, Realistinei ir idealistinei būties transcendentališkumo sąvokoms yra bendra būties 
kaip tokios vienybės mintis. Skirtumas yra tas, kad realistiniu supratimu šią būties kaip 
būties vienybę objektyviai realizuoja įvairios — tad analogiškai — būtybės, kai idealistiniu 
supratimu būties kaip būties vienybę realizuoja tik — tad vienprasmiškai — būtybės suvo- 
kiąs transcendentalinis subjektas. 

liniai būtybės principai, Kanto“ žodžiais savo rūšies mąstymo forma. Šią para- 
doksalinę situaciją (egzistencialinės tilosofijos objektas nėra reali būtis, bet tik 
mąstymo forma) Heideggeris nori pereiti mąstymą (transcendenciją) išaiškindamas 
kaip egzistenciją, arba žmogiškąją būtį. (Štai giliausioji Heideggerio egzistencializ- 
mo prasmė. Jo filosofija yra egzistencialinė filosofija šia antropologistine, o ne 
ontologine prasme). Tiktai aukščiau nurodytu perėjimu betgi Heideggeris 
principiškai nenugali keliamo priekaišto, kad jo ontologijos objektas nėra reali 
būtis, surišta su realiai egzistuojančiomis būtybėmis, o tėra tai, ką, pasinaudodami 
J. Maritaino terminu, galime pavadinti pseudo-būtis (pseudo-čtre). "Trumpai, 
heideggeriškosios metafizikos objektas nėra tikrasis metafizikos objektas, o tik 
pseudo-logikos objektas. 

Heideggeriškas būties (Sein) sui generis derealizavimas, jos išskyrimas iš 
realiai egzistuojančios būtybės (Seiendes), tai yra ontologinės, arba egzistencialinės 
tvarkos išskyrimas iš ontinės, arba egzistencinės tvarkos vidinės logikos konsek- 
vencija reikalauja atitinkamo prarajiško metafizikos (ontologinio mokslo) atsky- 
rimo nuo visų kitų atskirųjų (ontinių mokslų). Ši heideggeriškoji ontologijos 
ir ontikos praraja yra tos pačios esmės, kaip kantiškoji teoretiškojo ir praktiškojo 
proto antinomija. Privalu pridurti: ir lygiai nelemta. Lygiai ji suardo žmogiškojo 
žinojimo — metafizinio (filosofinio) ir mokslinio — vienybę. Ir dargi lygiai ne- 
lemtai griauna pačią metafiziką. Viena, metafizika, imama kaip mokslas objekto, 
kuris neturi santykių su realiai egzistuojančia būtimi, netenka realaus pagrindo, 
kuriuo jos svarstymai gali reikšti objektyvios tiesos pretenzijų. Antra, pati meta- 
fizika virsta realybės nepasiekiančia — ir todėl neprasminga — dialektika. Kaip 
Kantas laiko teoretiškai neišsprendžiamomis pagrindines Dievo, nemirtingos 
sielos, pomirtinio gyvenimo problemas, taip lygiai ir Heideggeris atsisako jas 
ontologiškai svarstyti. Charakteringai Heideggeris, pavyzdžiui, nurodo: „,onto- 
loginės žmogiškosios būtybės kaip pasauly — buvimo išaiškinimas mūsų neįga- 
lina Dievo atžvilgiu nei pozityviai, nei negatyviai apsispręsti. Tačiau transcen- 
dencijos išaiškinimu įgyjame pakankamą žmogiškosios būtybės sąvoką, kurios 
pagrindu jau gali būti klausiamas ontologinis žmogiškosios būtybės santykis su 
Dievu“?. Faktiškai tai reiškia, kad ontologiškai tegalima klausti žmogiškasis mąsty- 
mas apie Dievą (žmogiškasis santykis s4 Dievybe), bet ne pats Dievas.“ (Plg. 
Feuerbacho mintį, kad visokios teologijos paslaptis yra antropologija !). 


5. Galime priminti, berods, visiškai teisingą, Į. Maritaino nuomonę apie Kantą kaip 
metafiziką. ,,Il faut bien se rendre compte, en outre, gue si elle (Pintuition mėtaphysigue 
de Pens guantum ens) est nėcessaire 4 tout mėtaphysicien, en revanche elle n'est pas 
donnėe 4 guicongue, ni 4 tous ceux gui philosophent, ni mėme a tous les philosophes gui 
voudraient čtre ou gui croit ėtre mėtaphysiciens: Kant ne Pa jamais eue. Op. cit., 56. 

". WGr., 98. 

“. Visiškai panašiai Heideggeris vertina ir pomirtinio gyvenimo problemą. ,,Die 
ontologische Analyse des Seins zum Ende greift andererseits keiner existentiellen Stellung- 

Apibendrinant tenka pasakyti, kad heideggeriškoji ontologija yra ne būties 
svarstymas, bet būties mąstymo svarstymas (plg. Dilthey filosofijos filosofijos 
koncepciją). Taip Heideggeris savo egzistencialine metafizika sudegina būties tr 
mąstymo tiltus, metafiziką suvesdamas į žmogiškosios būtybės savo mąstymo 
mąstymą". 


4. Ontologija, kaip hermeneutika, 
arba Heideggerio egaistencialinės filosofijos circulus vitiosus. 
a. Heideggerio būties supratimas nėra metafizinė, o tik bsichologinė intuicija. 


Visada objektas apsprendžia metodą, t. y. kelią jį pasiekti. Jei objektas yra 
būtis apskritai, tai jos pasiekimas privalo abstraktinės, arba eidetinės intuicijos, 
o jei objektas yra konkreti būtybė, tai jos pasiekimas privalo konkretinės, arba 
eksperimentalinės intuicijos. 

Heideggeris savosios egzistencialinės ontologijos organą išreiškia būties 
supratimo (Seinsverstūndniss) terminu. Kadangi Heideggeris būtį apskritai 
faktiškai suveda į transcendentalinę būtį, tai ir „būties supratimas“ iš tikro reiškia 
ne būties apskritai, o tik transcendentalinės būties supratimą. Heideggeris, 
nepriėjęs prie realios būties apskritai sąvokos, negali prieiti nė prie jos metafizinės 
intuicijos. Pagal visa tai Heideggeris „būties apskritai prasmės“ klausimo atsa- 
kymui yra priverstas ieškoti konkrečios egzempliarinės būtybės, iš kurios suvoktų, 


nahme zum Tode vor. Wenn der Tod als ,,Ende“ des Daseins, d. h. des In-der-Welt-seins 
bestimmt wird, dann fAllt damit keine Entscheidung darūber, ob „nach dem "Tode“ noch 
ein anderes, hoheres oder niedrigeres Sein mėglich ist, ob das Dasein „„fortlebt“ oder gar, 
sich „ūberdauernd“, „unsterblich“ ist, Uber das „Jenseits“ und seine Mėglichkeiten 
wird ebensowenig ontisch entschieden wie ūber das Diesseits, als sollten Normen und 
Regeln des Verhaltens zum Tode zur „„Erbauung“ vorgelegt werden. Die Analyse des 
Todes bleibt aber insofern rein „,diesseitig“, als sie das Phinomen lediglich daraufhin 
interpretiert, wie es als Seinsmėglichkeit des jeweiligen Daseins in dieses hereinsteht. 
Mit Sinn und Recht kann iiberhaupt erst dann methodisch sicher auch nur gefragt werden, 
was nach dem Tode sei, wenn dieser in seinem vollen ontologischen Wesen begriffen ist. 
Ob eine solche Frage ūberhaupt eine mėgliche theoretische Frage darstellt, bleibe hier 
unentschieden. Die diesseitige ontologische Interpretation des Todes liegt vor jeder 
ontisch-jenseitigen Spekulation. SZ, 247—248. 

*. Baigdami, dar galime nurodyti, kad Heideggerio pirmine laikoma būties kaip būties 
prasmės (jos suprantamumo pagrindo) klausimo forma pati savyje nėra pirminė. 

1“ Jei būtina klausti būties prasmė, tai juo būtiniau pirma klausti prasmės prasmė. 
Prasmė mums nėra suprantamesnė, kaip būtis. Taip klausimas eina in infinitum. Prie 
būties klausimo visiškai neprieinama. 

29 Kiekviena ko nors prasmė yra kas nors, taigi, nėra apskritai nebūtis, o yra būtis. 
Tad mažiausia bent lygiai drauge su būties prasme klaustina ir prasmės būtis. "Tai betgi 
nors yra būties, bet jau nebe būties apskritai klausimas. Cfr. Nicolai Hartmann, Zur 
Grundiegung der Ontologie, 45. 

išaiškintų (išhermeneutizuotų) „būties apskritai prasmę“. Ją Heideggeris ir 
rado žmoguje, būtį suprantančioje būtybėje. "Tai reiškia, kad Heideggerio būties 
supratimas nėra metafizinė būties kaip tokios intuicija, o tik žmogiškosios būtybės 
savęs supratimas (hermeneutinis šio supratimo aiškinimasis), t. y.sav0 rūšies konkretinė 
žmogiškosios būtybės introspekcija. Aišku, kad ši konkretinė intuicija visiškai nėra 
pajėgi atskleisti būtį tokią, t. y. atitrauktą nuo visų individualinių (arba materiali- 
nių) sąlygų, kitaip ši konkretinė intuicija yra nepajėgi kurti tikrąją metafiziką. 
Konkvetinė introspekcija kuriama metafizika neišvengiamai turi išvirsti antropolo- 
gistinė metafizika, arba tiesiai antropologizmu. 

Heideggerio konkretinė būties intuicija — baimė — metafizinių atžvilgiu 
teisėtai teturi įvadinės prasmės, t. y. neneigtina ir neatmestina kaip metafizinės 
intuicijos via inventionis. „Tikrai, Heideggerio baimės koncepciją svarstydamas 
nurodo J. Maritain, šios rūšies dramatinis nebūties patyrimas gali tarnauti įvadu į 
būties intuiciją, žinoma, tik jeigu jis ir yra imamas kaip įvadas'““. Baimė tegali 
nuvesti prie metafizikos slenksčio, bet ne jį peržengti. fam peržengti, t. y. būtį 
kaip būtį suvokti yra reikalinga jau ne moralinė-psichologinė, bet metafizinė 
intuicija — intelektualinė, arba eidetinė intuicija. Jei tad konkretinė baimės 
intuicija nėra pratęsiama abstraktine, arba intelektualine intuicija, tai paliekama 
moralinėj-psichologinėj, arba žmogiškojoj tvarkoj, ir nepereinama į metajizinę būties 
kaip tokios tvarką. Konkretine intuicija kuriama metafizika negali būti tikroji, 
autentiškoji metafizika, o tik nelemtas, ekskliuzivistiškas metafizikos pakaitalas, 
kuris, J. Maritaino žodžiais, nors gali filosofiniu atžvilgiu ir labai idomus būti, 
betgi visada galų gale paliks tik pakaitalas (un succėdanė). Baigiame to pačio 
J. Maritaino kitoj vietoj patiekta nūdienių „egzistencialinės“ metafizikos bandy- 
mų charakteristiką, puikiai derančia ir Heideggerio bandymui: „Ši (būties) 
percepcija, ši intuicija yra aukščiausiai eidetinės tvarkos, grynai intelektualine, 
o ne eksperimentaline, ir tai todėl daugelis, kurie tiki esą metafizikai, o iš tikro 
tėra psichologai ir moralistai, kurie, stengdamiesi pasiekti metafiziką, daugiau 
vaidina (mimikuoja), kaip pasiekia mūsų kalbamą būties intuiciją.N“ 


b. Heideggerio egzistencialinės filosofijos circulus vitiosus. 


Iš visų auksčiau vystytų pradinės Heideggerio metafizikos linkmės svarstymų 
paaiškėjo, kad transcendentalinės metafizikos apskritai problematikos kilimas, 
t. y. būties kaip tokios klausimo suvedimas į tariamai pirmesnį būties supratimo, 
arba prasmės klausimą, faktiškai remiasi (tėra galimas) apriorine supozicija, jog 
transcendentalinis subjektas yra ontologinis būtybės būties kūrėjas. O iš antros 
pusės Heideggeris remiasi transcendentališkai keliama metafizikos apskritai 
problematika ir kaip jau pagrįstą dalyką vysto jos būtiną konsekvenciją, kad būtis 


. Op. cit., 58. 
B. Op. Gt., 10. 


11 

apskritai suvestina į esminį santykį su transcendentaliniu, arba egzistencialiniu 
subjektu. Štai pagrindinis nepateisinamas Heideggerio ontologinės problematikos 
statymo cžreulus vitiosus. 

Iš transcendentalinėje metafizikos problematikoje glūdinčio būties egzisten- 
cialinio vienaprasmiškumo vidine logika plaukia egzistencialinis monizmas. Visa 
būtis yra ontologiškai apsprendžiama (kuriama) transcendentalinio, arba egzisten- 
cialinio. subjekto (Dasein). Pagal tai visa būtis yra esminiame santykyje su 
egzistencizliniu subjektu — žmogiškąja būtybe, yra jos atžvilgiu „manoji“ (jemei- 
nige)!?. Žmogiškoji būtybė ontologiniu atžvilgiu (kaip būtybės būties kūrėja) yra 
nelygstama būtybė. "Tiesa, ši nelygstamybė yra baig.inė, nes žmogiškoji būtybė 
tėra ontologiškai (būtiškai), bet ne ontiškai (būtybiškei) kūrybinga. 

Išvystyta žmogiškosios būtybės nelygstamybė reiškia, kad 19 Žmogiškoji eg- 
zistencija, yra žmogiškosios būtybės esmė (egzistencialinis monizmas ontologiniu 
atžvilgiu); 27 egzistencija yra transcendencija (Sorge) (egzistencialinis monizmas 
gnoseologiniu atžvilgiu); 37 egzistencija yra anticipacinis (mirties) apsisprendimas 
(vorlaufende Entschlossenheit) (egzistencialinis monizmas etiniu atžvilgiu). 


Ii. EGZISTENCIALINIS MONIZMAS ONTOLOGINIU ATŽVILGIU. 
Egzistencija tv esmė. 
1. Heideggerio nusistatymas. 


Visa tradicinė ontologija sukurtojoje būtyje skiria du konstitutyviniu momen- 
tu: esmę (esse essentiae) ir buvimą (esse existentiae)!! Heideggeris šį tradicinį 
esmės ir buvimo skyrimą atmeta.  Ontologiniu atžvilgiu, mano Heideggeris, 
esmės ir buvimo skyrimas yra nepateisinamas nesusipratimas. Ontologiškai būtis 
(Sein) tesuprastina kaip buvimas (Dasein). Esmė (Wesen) yra ontinė, bet ne 
ontologinė sąvoka. Ontologinis, arba būties, Heideggerio supratimu, tėra buvimo 
klausimas, kai esmės klausimas jau yra ontinis, arba būtybės klausimas.Trumpai 
tariant, Heideggeriui būtis kaip tokia yra buvimas apskritai. 

Įvairių būtybių yra įvairūs ir buvimai, tiksliau būties būdai (Seinsarten). 
Sistemingos būties būdų klasifikacijos Heideggeris kolkas dar nėra ėmęsis. Ligšiol 
mums teko pas jį sutikti tris pagrindinius būties būdus: paprastą esamybę (Vor- 
handenheit) — paprastų daiktų būtį, vartotinybę (Zuhandenheit) — įrankių 


22. Cfr. SZ, 41 ir toliau. 

13, Dargi Kantas laikosi šios bendrosios nuomonės. Aptaręs buvimą kaip nelygstamą 
daikto poziciją (die absolute Position eines Dinges), nurodo, kad „Der Begriff der Position 
oder Setzung ist vėllig einfach und mit dem vom Sein ūberhaupt einerlei... So einfach 
ist dieser Begriff, da man nichts zu seiner Auswicklung sagen kann, als nur die Behut- 
samkeit anzumerken, daf er nicht mit den Verhdltnissen, die die Dinge zu ihrem Merkmal 
haben, verwechselt werde. Der einzig mėgl. Beweisgr., 22—-23. Cit. pas A. Fischer, 
Die Ekxistenzphilosophie M. Heideggers. 123. 

būtį ir egzistenciją (Existenz) — žmogiškosios būtybės būtį. Jau iš vieno termi- 
ninio (Vor..., Zu...) nusakymo lengvai galima pastebėti, kad pirmuosius du 
būties būdus apsprendžia paskutinysis — egzistencija. 

Ši žmogiškosios būtybės būties nelygstamybė reiškia, kad „žmogiškosios bū- 
tybės „esmė“ glūdi jos egzistencijoje. M“ Kitais žodžiais, žmogiškosios būtybės 
esmė yra tolygi jos egzistencijai, t. y. žmogiškojoje būtybėje esmė ir egzistencija yra 
tas pats. „Visa žmogiškosios būtybės esmė (So-sein) pirmiškai yra būtis.15“ Šiuo 
pagrindu Heideggeris žmogiškąją būtybę ir įvardina „Dasein“. „Titulas Dasein“, 
kuriuo mes žymime šią (žmogiškąją) būtybę, neišreiškia jo „kas“, kaip stalas, namas, 
medis, bet jo būtį.18“, 

Čia vartojamas žmogiškosios būtybės būčiai pažymėti Ezistenz terminas, 
kaip pats Heideggeris nurodo, nėra vienos prasmės su tradiciniu existentia terminu. 
Pastarasis išreiškiąs Vorhandensein, t. y. tiesiai Žmogiškajai būtybei nederanti 
būties būdą.  Egzistencija Heideggeriui reiškia žmogiškosios būtybės būties 
būdą, tiksliau žmogiškąją egzistenciją. 


2. Realus sukurtosiose būtybėse esmės ir buvimo skirtumas. 


Kaip dera kritiškai vertinti aukščiau išdėstytoji Heideggerio egzistencijos 
(žmogiškosios būties) ir esmės vienumo, arba egzistencialinio monizmo ontologiniu 
atžvilgiu, supozicija ? 

Visa tradicinė ontologija, kaip jau nurodėme, vieningai sutinka, kad sukur- 
tosiose būtybėse skirtina esmė ir pats jos aktas, arba egzistavimas. ,„Esse duobus 
modis dicitur. Uno modo dicitur esse ipsa guidditas vel natura rei. Alio modo 
dicitur esse ipse actus essentiae.!““ Pirmoji pagrindinė būties forma išreiškia 
būties esmę („kas“) ir vadinama ens ut nomen, esse essentiae, trumpiau essentia. 
Antroji pagrindinė būties forma išreiškia būtybės egzistavimą („kad“) ir vadinama 
ens ut participium, esse existentiae, trumpiau existentia. 

Nevieningai tradicinė ontologija teatsako į klausimą, koks sukurtosiose 
būtybėse yra esmės ir buvimo santykis: loginis ar realinis. Mūsų supratimu, 
tiksliausia yra tomistinė pozicija: „,cetera cuncta guae ipsum esse participant, 
naturam habent gu2 esse coarctatur, 2c tanguam distinctis realiter principis, 
essentia et esse constant!š“ (visi daiktai, kurie dalyvauja būtyje, turi prigimtį. 


“4. Das ,„Wesen“ des Daseins liegt in seiner Existenz, SZ., 42. 
15. SZ., 42. 

16. SZ., 42. 

17. Thomas, In 1 Sent. d. 33. gu. la, 1 ad 1. 


18, Trečioji tezė tomistinės filosofijos pagrindinių dvidešimts keturių tezių, kurias, 
formulavus Seminarijų ir Universitetų Kongregacijai, paskelbė Benediktas XV, 1916 m 
kovo 7 d. 

kuri apriboja būtį, ir tad yra konstruuojami esmės ir egzistencijos kaip realiai 
skirtingų principų). 

Pagrindinis realus sukurtosiose būtybėse esmės ir buvimo skyrimo argu- 
mentas yra faktas, kad visos sukurtosios būtybės yra riboto tobulumo ir kad jų 
yra daug. 

Nebūti realaus esmės ir buvimo skirtumo tegali būtybėje, kurios tobulumas 
yra nelygstamas, ir kuri tad yra viena. Tokioje bū ybėje negali bū:i jokio poten- 
cialumo: ji yra grynas aktas. Tai reiškia, kad ji negali būti nei ko nors priimamą, 
nei ką nors į save priimti. Būties buvimas negali būti priimtas savo esmėje, 
tarsi realioje galimybėje, nes pati esmė ir yra buvimas. Ji negali nė ko nors priimti: 
nėra tobulesnio akto už jos egzistenciją ir joje, kaip gryname akte, dargi nėra rea- 
lios galimybės, į kurią kas nors galėtų būti priimtas. 

Buvimo aktas pats savyje nėra ribotas. Jo ribotumas reiškia išskyrimą aukš- 
tesnio tobulumo laipsnio. „Pagrindas, dėl kurio kokia nors aktuali realybė, arba 
aktas, turi tokio ar kitokio laipsnio tobulumą, dėl kurio ji yra aprėžta savo tobu- 
lume, pareina ne iš jos, bet iš to, kad ji yra priimta subjekte; O ji negali būti 
priimta subjekte, kuriame nebūtų potencialumo; taigi ji gali būti priimta tik 
aprėžto tobulumo subjekte!*“ (P. Kuraitis). Taigi, daiktų netobulumas reikalauja 
realaus jų esmės ir egzistavimo skyrimo: jie yra netobuli, kadangi jų egzista- 
vimas yra priimitas esmės, kuri savyje turi potencialumo. 

Būtybė, kurios egzistavimas nepriklauso jokiam subjektui, tegali būti viena. 
Ji nėra vienos ar kitos rūšies egzistavimas, bet viso egzistavimas. 

O sukurtųjų būtybių yra daug. Tai reiškia, kad yra daug subjektų, priiman- 
čių įvairią rūšinę ar individualinę esmę. ,„Bet jeigu prileisti, kad nėra skirtumo tarp 
to, kas egzistuoja, ir paties egzistavimo, tai tada nebūtų jokio realaus pagrindo 
būčių daugybei, tada galėtų būti viena būtis?“ (P. Kuraitis). 

Reziumuojame: ik Dievas, kaip nelygstamai tobulas ir vienintėlis, yra esse 
subsistens, t. y. būtybė, kurios esmė yra buvimas, 0 visų baigtinio tobulumo ir daugin- 
gų sukurtųjų būtybių buvimas yra esse participatum, t. y. realiai skirtingas nuo jų 
esmės. 


3. Heideggerio žmogiškosios būtybės vidinis prieštaravimas: Ge- 
worfener Entwurf (Esse subsistens participatum). 


Heideggeris žmogiškąją būtybę apsprendžia dieviškuoju subsistuojančio buvimo 
charakteriu. Palyginkime scholastikinius Dievo esmės apsprendimus su Heidegge- 
rio Žmogaus esmės sąvoka. Scholastikinė filosofija iš Dievo aseitas charakterio 
veda, kad jo esminis tarinys yra egzistencija. Dievas savo buvimo neturi iš kito 

2 Op. cit, L, 114. 

28 0: Ei, I, 115: 

gavęs: jis yra iš savęs. Tai betgi nesuprastina, kad Dievas būtų causa sui, nes 
bū:ų prieinama prieštaravimas: esmė jau kas nors yra ir veikia dar prieš būdama. 
Dievas ne turi būtį, bet yra būtis (non est habens esse, sed est suum esse)*!. 


Nuostabiai (dargi terminiškai) panašiai Heideggeris aptaria žmogų. Heideg- 
geriui žmogaus išskiriamoji savybė yra egzistencija. Egzistencija yra žmogaus 
esmė. Žmogus nėra Daseiendes, bet Dasein, t. y. neturi, bet yra jo būtis. 


Yra betgi nepereinama praraja, kuri skiria Dievą nuo Heideggerio žmogaus. 
Dievas yra ens a se, o Heideggerio žmogus yra „numestas“, taigi, ens ab alio, 
arba esse participatum. Dievas yra esse subsistens a se, Heideggerio žmogus — 
esse subsistens ab alio, arba esse subsistens participaium. 


Faktiškai Heideggeris, taikydamas žmogui subsistuojančio buvimo sąvoką, 
ją esmiškai perkeičia. Scholastikinei filosofijai subsistuojantis buvimas yra actus 
purus, taigi nelygstamai tobulas ir vienintėlis. Antroji tomistinės filosofijos 
tezė skelbia: in guo ordine actus est purus, in eodem non nisi illimatus et unicus 
existit. 

Kai Heideggeris teigia, kad žmogiškosios bū'ybės esmė yra egzistencija, tai 
betgi jis nemano teigti, k:d žmogiškoji bū'ybė yra nelygstamai tobula. Atvirkš- 
čiai, Heideggerio supratimu, žmogiškoji būtybė yra esmiškai baigtinė, arba 
niekinga. 

Heideggeriui egzistencija esmiškai yra dinamiška: egzistenciją esmiškai 
konstruuoja galimybės.  Žmogiškoji bū'ybė nėra abejinga savo galimybėms, kaip 
daiktas yra abejingas jo prietapams. Žmogus yra jo galimybės. Galimybės yra 
žmogiškosios būtybės būties būdas?*. Žmogiškoji bū:is (menschliches Sein) yra 
būties galėjimas (Seinkėnnen)*š. Žmogiškoji egzistencija tad Heideggeriui greičiau 
yra potentia pura, kaip acius purus. 


Berods, šis žmogiškosios egzistencijos, kaip potentia pura išaiškinimas, ir 
gali padėti suvokti, kaip Heideggeris prieina prie būties konstrukcinio principo 
nieku aptarimo. Jei scholastikinei filosofijai subsistuojantysis buvimas yra actus 
purus, nelygstama būtis, tai Heideggeriui subsistuojanti žmogiškoji egzistencija yra 
nelygstamas niekas. 


21. Ens praedicatur de solo Deo essentialiter eo guod esse divinum est esse subsistens 
et absolutum; de gualibet autem creatura praedicatur per participationem; nulla enim 
creatura est suum esse, sed est habens esse. Thomas Akv., Ouodlibet. 2., g. 2., a. 3. 

22. Dasein ist je seine Mėglichkeit und es „hat“ sie nicht nur noch eigenschaftlich 
als ein Vorhandenes. Und weil Dasein je wesenhaft seine Moglichkeit ist, kann dieses 
Seiende in seinem Sein sich selbst „„wžhlen“, gewinnen, es kann sich verlieren, bzw. 
nie und nur „scheinbar“ gewinnen. SZ., 42. Pabraukimas Heideggerio. 

23. Im Sein dieses Seienden geht es um dessen Seinkėnnen. WGr., 96. Pabraukimas 
Heideggerio. 

Egzistencija yra jos galimybės. „(Galimybė yra tradicinės metafizikos possi- 
bilitas ir lygiai reiškia, ką essentia, arba realitas**““. Paaiškėja tad, kad iš tikro 
Heideggerio egzistencija jos giliausiame pagrinde yra esmiška. Šiuo egzistencijos 
esmiškumo charakteriu Heideggeris prieina savo antipodą — Hegelį. Abu, A. 
Delpo žodžiais, pašalina esmės - egzistencijos įtampą, vieną suvesdami į antrą. 
Hegelis tokiame esmės suhypostatinime, kad bendroji esmės forma lieka vienintėlė 
egzistavimo forma; Heideggeris tokiame egzistavimo suabsoliutinime, kad esmė, 
kiekviena esencija glūdi egzistencijos konkrečiuose ,čia“ ir ,dabar“5. Esmė kaip 
egzistencija (Hegelis) prieš egzistenciją kaib esmę (Heideggeris). 

Faktiškai šis egzistencijos esmiškumo charakteris ir slepia Heideggerio 
žmogaus sąvokos pačiai sau prieštaravimą — skaudžiausią Heideggerio egzisten- 
ciclinio monizmo imanentinę kritiką. Kiek žmogiškąją egzistenciją žymi kūry- 
biškumas (Eniwurf), arba egzistencijališkumas, tick Heideggerio žmogus yra 
Dievas (esse subsistens). O kiek žmogiškąją egzistenciją žymi ir kūriniškumas 
(Geworfenheit), arba faktiškumas, tiek Heideggerio žmogus yra baigtinis kūrinys 
(esse particibaium) . Vienu žodžiu tariant, Heideggerio žmogus yra baigtinis, 
arba niekingas Dievas (esse subsistens participatum). 

Kaip matyti, pagrindinis Heideggerio žmogaus sąvokos pačiai sau prieštara- 
vimas glūdi subsistuojančios ir participacipuojančios egzistencijos sąvokų prieš- 
taravime.  ,„Subsistavimo terminu bendriausia prasme suprantame savyje ry- 
mojimą, savyje turėjimąsi, taigi turinybę. Subsistencija tad bendriausia prasme 
reiškia būtį turiniu, arba kuo nors?“ (A. Fischer). Atitinkamai subsistetistuo- 
jančiai egzistencijai priskirtina esminė, arba objektų kūrimo funkcija. 

Ir būtent, egzistencijos konstruuojama bū'ybė, t. y. būtybė, kurios esmė yra 
egzistencija, turi būtinai egzistuoti. Kaip bū:ybei, kurios esmė žmogiškumas, 
yra būtina žmogumi būti, taip lygiai bžtybei, kurios esmė yra egzistencija, yra būtina 
būti. Egzistencijos konstruuojama bū:ybė tad negali nebūti. Tai ir reiškia, kad 
egzistencijos konstruuojama būtybė negali būti sukurta ar, Heideggerio terminu, 
numesta. Subsistuojanti egzistencija (esse subsistens) negali būti participuojanti 
egzistencija (esse participatum), arba kitaip: sukurtoji būtybė negali būti subsi- 
stuojanti egzistencija. Subsistuojanti ir participuojanti egzistencijos viena Ritą 
šalina. O pagal tai jomis apsprendžiamas Heideggerio žmogus nenuveikiamai pats 
sau prieštarauja“. 

*. KM., 110—111. 

25, "Tragische Existenz, 81. 

“Op. cit., 127, 

2". Istoriškai šį esmės į egzistenciją suvedimą Heideggeriui padėjo prieiti vadinamo- 
sios gyvenimo filosofijos siekimas konkretybės-gyvybės. Jai tikroji būtis yra nuolatinis 
tapsmas ir tekėjimas, o ne sustingęs pastovumas. Nenuostabu, kad tokios filosofijos su- 
pratimu pastovios esminės sąvokos nederančios išreikšti tikrajai būčiai. 2 

III. EGZISTENCIALINIS MONIZMAS GNOSEOLOGINIU ATŽVILGIU. 
Egzistencija ir transcendencija. 


1. Heideggerio egzistencialinis idealizmas, kaip „Jėzaus šviesoje 
išaiškintas Aristotelis“. 


Iš egzistencialinio monizmo ontologiniu atžvilgiu (egzistencijos ir esmės 
vienumo) visiškai nuosekliai plaukia egzistencialinis monizmas gnoseologiniu 
atžvilgiu: egzistencijos ir transcendencijos, arba žmogiškojo buvimo ir pažinimo 
vienumas. Jis ryškiausiai apreiškia Heideggerio egzistencialinės filosofijos pa- 
grindinį charakterį jungt į organišką sintezę giliausias nūdienio mąstymo ten- 
dencijas: idealistinį subjektyvizmą ir realistinį objektyvizmą, ir dargi, J. Wahl'io 
žodžiais, „jungti ne niveliuojant jų bruožus, bet atvirkščiai: juos akcentuojant iki 
kraštutinybės*š. “Iš tikrųjų, Heideggeris iš vienos pusės visą būtį suveda į sub- 
įektą (subjektyvistinis charakteris), bet iš antros pusės šį subjektą išaiškina kaip 
egzistenciją (objektyvistinis charakteris). Tai reiškia, kad Heideggeris idealizmą 
iš gnoseologinės sąmonės plotmės perkelia į pagrindingesnę ontologinę egzisten- 
cijos plotmę. Ta prasme Heideggerio egzistencialinė filosofija galima pavadinti 
egzistencialiniu idealizmu. 

Faktiškai egzistencialinis idealizmas yra ne kas kita, kaip žmogiškojo pažinimo 
išaiškinimas tik dieviškajam pažinimui derančiu atributu-egezistenciališkumu. "Tik 
Dievuje, gryname akte, pažinimas yra buvimas paprastai. 

Iš tikro, Heideggeriui egzistencija yra būties galėjimas. O būties galėjimas, 
Heideggerio supratimu, yra ne kas kita, kaip būties supratimas, arba egzistencia- 
linis pažinimas*??. Tai reiškia, kad žmogiškosios būtybės būtis (Sein des Da) 
esmiškai yra būties supratimas. Būties supratimas (transcendencija), kaip esmė, 
konstruuoja egzistenciją. Kitaip egzistencija (arba žmogiškoji būtis) yra transcen- 
dencija (arba būties supratimas), t. y. vėnuo ir vėnos yra viena. Pagal tai Heideg- 
gerio žmogiškasis pažinimas yra vėnoG vėnosos (mąstymo mąstymas). 

Ontinis transcendencijos pagrindas yra pasauly-buvimas. Dasein yra 
In - der - Welt - sein. "Transcendentaline, arba ontologine prasme pasaulis 

Jau Kierkegaardas konkrečią žmogiškąją būti, arba egzistavimą, aptarė kaip etinį 
rapsmą. Ir Kierkegaardui egzistencijos sąvoka nebėra „ar yra“, bet „kaip yra“ sąvoka. 

Panašiai prieš sustingusią būties sąvoką kovoja ir gyvenimo filosofija. Būdingai ji 
būtį suveda į laiko tapsmą.  Bergsonui, primename, būtis nėra kažkas, kas keičiasi, bet 
rapsmas, tiksliau trūka (durėe). Simmeliui laikas yra abstrakti sąmonės forma to, kas yra 
pats gyvenimas jo betarpiškame konkretume. 

Juos ir seka ir Heideggeris, laiko kategorija esmę suvesdamas į egzistenciją. 

28. Heidegger et Kierkegaard, Recherches philosophigues, 1931, 347. 


28, Verstehen ist das existentiale Sein des eigenen Seinkonnens des Daseins selbst, 
so war, daB dieses Sein an ihm selbst das Woran des mit ihm selbst Seins erschlie8r. 
SZ., 144. 

nėra daiktų ir įrankių suma, bet žmogiškosios būtybės egzistencialinis „savęs 
atžvilgiu“ (umwillen seiner), arba egzistencialinis objektas. Pagal tai pasauly - 
buvimas yra žmogiškosios būtybės egzistavimas savęs pačios atžvilgiu, arba sie- 
kimas nuosavo būties galėjimo. Atitinkamai pasauly - buvimas, kaip „prieš - 
save - buvimas“ (Sich-vorweg-sein), arba „už-savęs-buvimas“  (Ūber-sich- 
hinaus), arba rūpestis (Sorge), (kurį A. Fischeris, į bendrąją filosofinę kalbą 
verčia intencijos, („es geht um“) terminu) yra ne žmogiškosios būtybės santy- 
kiavimas (,,pažinimas“) su išoriniais objektais, bet su jos pačios nuosavomis 
galimybėmis. Išorinių objektų pažinimą, nors ir pačia pirmine jų vartojimo 
prasme, teįgalina tik žmogiškosios būtybės savęs pačios pažinimas, arba būties 
supratimas. Reziumuojant, egzistencija visų pirma yra savęs intencija, arba savęs 
egzistencialinis pažinimas, kuris įgalina empirinės būties atskleidimą, arba teore- 
tinę kontempliaciją. Žmogus pasaulį pažįsta, save pažindamas. 

Lengva buvo galima pastebėti, kad lygiai tokiais pat žodžiais, kokiais Hei- 
deggeris aptaria žmogiškąjį žinojimą, scholastikinė filosofija aptaria dieviškąjį 
žinojimą. Dievuje nėra skirtumo tarp jo būties ir jo pažinimo, tarp to, kas jis 
yra ir tarp to, ką jis žino. Pažinimo (intelligentia) ir pažinimo objekto (intelli- 
gibile) skyrimas plaukia iš jų vieno ir antro potencialumo: akte jie viena. Dievuje, 
gryname akte, jie neskirtini. Tai reiškia, kad Dievas betarpiškai save pažįsta. 
Šiuo savęs pažinimu Dievas pažįsta visus modus, kuriais jis yra kūrinių parti- 
cipuojamas, taigi visas būtybes. Ne daiktai apsprendžia dieviškąjį žinojimą, bet 
dieviškasis žinojimas sąlygoja daiktus. Dievas yra Tiesa3?. 

T. Wahl Heideggerio tiesos teorijos atžvilgiu nurodo: „Aristotelis, išaiškintas 
Jėzaus šviesoješ““. Šie J. Wahl'io žodžiai galima apibendrinti visai Heideggerio 
gnoseologijai, ir būtent ta prasme, kad Heideggeris žmogiškaji pažinimą nori 
išaiškinti dieviškuoju pažinimu. 


2. Teigiamai vertintina Heideggerio pasauly-buvimo metodinė 
fundamentalinė prasmė. 


Kaip tenka vertinti Heideggerio aukščiau išdėstytosios gnoseologinės kon- 
cepcijos? Vienu sakiniu išsekant, teigiamai, kick Heideggeris pasauly-buvimo 
sąvoka siekia nuveikti idealistinį gnoseologizmą, ir neigiamai, kiek šį pasauly-bu- 
vimą suabsoliutindamas, sudievina žmogiškąjį pažinimą, prieina ontologinį, 
arba egzistencialinį idealizmą. 

Teigiamai Heideggeris vertintinas, kiek jis savo pasauly-buvimo koncepcija 
nuveikia idealistinį gnoseologizmą, t. y. siekia pažinimą grąžinti į gyvenimą. Iš 
tikrųjų, viso paskutinio laiko filosofinis mąstymas buvo atitrūkęs nuo gyvenimo. 


30, A. D. Sertillanges, S. Thomas d'Aguin, Cfr. 1, 210—229. 
2. Op. cit., 360. 

Idealistinė filosofija, užsidariusi sąmonėj apskritai, sauvališkai kūrė įvairias dia- 
lektines konstrukcijas, nesitikėdzma įstengti iš savąs išeiti irpasiekti vovusvėv, 
realybę savyje ir, aišku, pasickdama ne realybę savyje, o tik jos (sąmonės apskritai) 
pačios projektuotas supozicijas. 


Heideggeris šią gnoseologistinę poziciją griežtai atmeta. Jei Kantui filo- 
sofijos skandalas buvo t1iūkumas įrcdymų už mus esančių daiktų egzistavimo, 
tai Heideggeriui „ne čia glūdi, filosofijos skandalas“, ked ligšiol trūksta šio 
įrodymo, bet kzd jis vis dar tebelaukizmas ir tebeieškomas3*“. Heideggerio 
supratimu, tikrajzm aš pažinimo problemos nėra. Kriticistinės gnoseologinės 
problematikos kėlimas yra netikrosios egzistencijos, a1ba nupuolimo, apraiška. 


Iš tikrųjų, netikslinga pažinimo svarstymas przdėti pažinimo faktų kvesti- 
jonavimu (gnoseologinės problematikos pradedamasis taškas). Pažinimo faktai yra 
pirmesni už jų svarstymus.  Kwestijonuoti pzžinimo faktus reiškia atsisakyti 
išspręsti pažinimo problemą. P. Kuraičio žodžiais, „„gnoseologija turi tad pri- 
pažinti visas sąlygas, be kurių gnoseolegijai ir ji negali atsirasti, ir visus tuos da- 
lykus, kurie su tomis sąlygomis yra šiaip ar taip susiję“, bendriau tariant, „„gno- 
seologija negali tai neigti arba apie tai abejoti, be ko nebūtų prasmės kalbėti apie 
bet kokią gnoseologiją33.“ Šį nusistatymą pzžinimo atžvilgiu, mano Mokytojas 
P. Kuraitis, pagrįstai vadina fundamentaliniu realizmu. 

Negalima Heideggeriui nepritarti, kiek jis metodiškai reiškia aukščiau minėtą 
fundamentalinį, o ne kriticistinį nusistatymą, t. y., kiek nurodo pirminį pažinimo 
ir gyvenimo sąryšį. Tai ir yra pagrindinė Heideggerio egzistencialinės filosofijos 
gnoseologiniu atžvilgiu teigizmai vertintina pržanga. „Kai kuris mąstymas 
perdzug gerai jautėsi anapus konkrečių daiktų. Buvo ir yra bū:ina pažinimą at- 
šaukti į pežįstančiojo gyvenimo visumą. Vertinga ir būtina viszda deramai 
įvertinti daugingas pirmesnes įtekas, kurias Žmogiškasis žinojimas kenčia nuo 
žmogiškojo gyvenimo?*.“ (A. Delp). 


3. Žmogiškoji būtis nėra transcendencija, arba intencija. 


Jei sutinkzme su Heideggerio pasauly-buvimo metodine fundamentaline 
prasme, tai betgi negalime sutikti su Heideggerio jam priskirizma dalykine egzi- 
stencialine prasme. "Tiksliau tariant, nesutinkame su pažinimo suabsoliutinimu, 
t. y. jo sutapatinimu su egzistencija. Tas faktiškai reiškia dieviškuoju (Giyno 
Akto) pažinimu apsprendimą žmogiškosios būtybės (jungiančios aktą su poten- 
cija) pažinimo. 

22. SZ., 205, 

23. Pagrindiniai gnoseologijos klausimai, 75. 

24. Tragische Existenz, 105. 

Iš tikrųjų, ar žmogiškoji būtis yra transcendencija, arba rūpestis (intencija), 
ar egzistencija kaip tokia yra pažinimas? 

Kad egzistencija kaip tokia yra pažinimas, Heideggeris šiaip argumen- 
tuoja: egzistencija yra savęs siekimas (intencija), arba būties supratimas. Plačiau 
vystant, Heideggeris savo tezę, kzd „ontinė žmogaus charakteristika yra ontolo- 
giškumas“, grindžia šiuo mąstymu: ,„Žmogiškoji bū'ybė greičiau ontiškai yra tuo 
charzkterizuotina, kad jos būtis siekia savęs pačios. Tada betgi šiai žmogiškosios 
bū ybės bū:ies konstitucijai priklauso, kad ji savo bū'yje su šia būimi turi egzi- 
stencialinį santykį. O tai vėl reiškia: žmogiškoji bū ybė tam tikru atitinkamo 
aiškumo būdu savo būtyje pati save supranta. Šiai būlybei yra nuosava, kad 
su ir per jos bū'į ši jam pačiam yra atvira33,“ 

Į šį Heideggerio egzistencijos kaip pažinimo išaiškinimą tenka atsakyti, 
kad jis remiasi klaidingomis ontologinio monizmo metafizinėmis supozicijomis 
ir nėra pagrįstas psichologiniu patyrimu. Pirma, nėra įrodyta, kad visa psichinė 
būtis būjųį intencionalinės struk:ūros. Taip A. Pfander'is kelia nuotaikų esminį 
beobjektiškumą (wesentliche Gegenstandslosigkeit). Net Husserlis, kėlęs psi- 
chinės bū:ies intencionališkumą, jo visuotinai neteigia. Antra, ir svarbiausia, kad 
žmogiškoji grynoji psichinė intencija kaib tokia yra akla. A. Fischeris teisingai 
nurodo, kad, kai Heideggeris sako, jog žmogiškoji bū'ybė (Dasein) yra Da, t. y. 
ne kito apšviesta, bet pati šviesa, lumen naturale, atsakytina J. Gzyserio žodžiais: 
„šviesa apšviečia, bet nemato“““. 

Šis Heideggerio egzistencijos ir pažinimo (transcendencijos) sutapatinimas 
yra logiška jo transcendental-hermeneutinio metodo išvada. Šio metodo žvilgiu 
kiekviena būtis yra, kiek ji yra transcendentalinio subjekto pažįstama. Ir Hcideg- 
geris žmogiškąją būtybę tesvarsto jos aktualiame „pasaulio“ (tiksliau savo pasau- 
liškumo) pažinime. „Dasein, žmogiškoji bū'ybė suprantama iš jos Da, pažinimo, 
o vidinė Szin, būtis, kuri kaip tik ir įgalina šį pažinimą, yra neparodoma3““, 
teisingai nurodo A. Delpas. Pagal šį ekskliuzivistišką žmogiškosios būtybės 
svarstymą jos aktualiame pažinime Heideggeris ir prieina Dasein (kaip subjekto) 
ir In-der-Welt-sein (kaip objekto) tapatybės. Heideggeris klysta, kiek šią aktua- 
laus pažinimo tapatybę pakelia į egzistencijos ir transcendencijos tapatybę apskri- 
tai. Šis egzistencijos dalinio transcendencijos momento suvisuotinimas, pažįstan- 
čiosios egzistencijos suabsoliutinimas į egzistenciją apskritai ir yra pagrindinė Hei- 
deggerio egzistencialinio idealizmo klaidą. 

Lygiai taip pat pasakytina ir apie pasaulio būtį. Ir ją Heideggeris tesvarsto 
žmogiškosios būiybės aktualaus su ja santykiavimo, arba pažinimo, atžvilgiu, 

: SZ. 12. 


3, „Ein Licht beleuchtet, aber sieht nicht. Lehrbuch der allg. Psych., 111, Cit. 
pas A. Fischer, ebd., 110. 


37. Op. cit., 117. 

ir ją tad išaiškina kaip „um zu“. Visos subtilios Heideggerio pasaulio vartotinybės 
konstitucijos analizės yra teisingos, kick jomis Heidegegris nori atskleisti pasaulio 
santykį su žmogiškąja būtybe. Tetenka jas griežtai atmesti, kiek Heideggeris 
jas ekskliuzivistiškai suabsoliutina, t. y. išaiškina kaip pasaulio savyje analizes. 
Trumpai tariant, jei Heideggerio pasaulio analizės teisingos yra antropologine 
prasme, tai betgi klaidingos antropologistine prasmess, 


4. Heideggerio temporalistinė dialektika, kaip egzistencijos trans- 
cendentališkumo pagrindas. 


Heideggeriui egzistencijos kaip rūpesčio (transcendencijos) pagrindas yra 
laikiškumas. Pastarojo trys ekstazės: ateitis, praeitis ir dabartis grindžia tris 
rūpesčio konstitutyvinius momentus: Sich-vorweg, Schon-sein-in..., Sein-bei... 
Laikiškumas temporalizuojasi iš ateitics ekstazės. Šis jo charakteris ir įgalina, kad 
žmogiškoji bū:ybė egzistuoja tokiu būdu, jog ji siekia savo būties galėjimo, t. y. 
kad žmogiškosios būtybės būtis yra intencija, taigi, Heideggerio mintimi, trans- 
cendencija, arba būties supratimas. 

Laikiškumas nėra, bet temporalizuojasi. Pagal tai ir egzistencija (rūpestis) 
neprivalo jokio substancialinio jos nešėjo, o yra pati subsistuojanti transcen- 
dencija (intencija), arba pažinimas. 

35, Istoriškai šią Heideggerio egzistencijos kaip intencijos, arba pažinimo, kon- 
cepciją paruošė Pranas Brentano ir jo inspiruota fenomenologija (E. Husserl ir Max 
Scheler). 

Brentano išskiriamoji psichinės realybės savybė yra intencionališkumas arba imanen- 
tinis objektiškumas (die immanente Gegenstūndlichkeit), pagal, kaip pats Brentano 
nurodo, scholastinės filosofijos intencionalinės, arba mentalinės inegzistencijos terminą. 
„„In der Vorstellung ist etwas vorgestellt, in den Urteil ist etwas anerkannt oder verworfen, 
in der Liebe geliebt, in dem Hasse gehaft, in dem Begehren begehrt usw. Diese inten- 
tionale Inexistenz ist den psychischen Phžnomenen ausschlie8lich eingentūmlich“ (Psy- 
chologie vom empirischen Standpunkt, 115. Cit. pas A. Fischer, ebd., 101). Šis inten- 
cionalinis santykis su objektu ir užpildo Brentano sąmonės sąvoką. Intencija ir sąmonė 
vra viena ir tas pats. 

Iš psichinių fenomenų Husserlis intencionališkumo charakterio nepripažįsta tik ju- 
timams. Šiaip ir jam psichinis aktas kaip toks yra intencionališkas. "Tai reiškia, kad ne 
tik teoriniams, bet ir visiems kitiems intencionaliniams išgyvenimams (jausminiams ir 
valiniams) tam tikra prasme priklauso sąmonė. Šių paskutiniųjų išgyvenimų tematiškai 
betgi Husserlis nesvarstė. 

Ką Husserlis nurodė kaip galimybę, tą ex professo plėtojo M. Scheleris. Jis kūrė 
„pažinimo“ teoriją intencionalinių pergyvenimų, nepriklausančių intelektualinei sferai. 
Yra patyrimas, kurio objektų protas visiškai negali pažinti, būtent, intencionalinis ko nors 
jautimas (intentionales Fūhlen von etwas). „Im Vorlaufe des intentionalen EFūhlens, 
„erschliefšt“ sich uns vielmehr die Welt der Gegenstžnde selbst, nur eben von ihrer Wert- 
seite her“ (Formalismus in der Ethik, 266. Cit. pas A. Fischer, ebd., 104). Taigi, inten- 
cionalinį jautimą charakterizuoja pažinimo funkcija (kognitive Funktion). Be vertybių 
intencionalinis jautimas betarpiškai atskleidžia ir kitus objektus: Dievą, kitus aš“ ir tt. 


172 J. Girnius, Heideggerio egzistencialinės filosofijos pagrindų kritiškas svarstymas 


Aukščiau iškeltoji Heideggerio laikiškumo, arba pirminio kokybinio laiko 
kaip savęs siekimo (autointencijos), sąvoka (prieš vulgarinę kiekybinio laiko kaip 
judėjimo sukcesyvinių dalių skaičiaus sąvoką) yra grynai sauvališka dialektinė 
konstrukcija. Šiai savo temporalistinei dialektikai pagrįsti Heideggeris nepatiekia 
argumentų, kurie būtų nepriklausomi klaidingų jo egzistencialinės filosofijos 
pradinių būties transcendentališkumo ir egzistenciališkumo supozicijų.  Pla- 
čiau tai nagrinėti neleidžia vietos stoka. 

Pasitenkinsime nurodyti Heideggerio egzistencijos transcendentališkuimą 
(egzistencialinį monizmą gnoseologiniu atžvilgiu) grindžiančio pirminio laiko 
sąvokos pagrindinį sau pačiai prieštaravimą. Heideggerio pirminis laikas yra 
„baigtinė amžimybė. To ekstazės neseka viena po kitos, bet visos drauge lygiai 
pirmiškai temporalizuojasi. Pirminis laikas yra praėjusiai esančioji ateitis (gc- 
wesend-gegenwžrtigende Zukunft). Pirminiame laike ateities ekstazė harmoningai 
į save įjungia ir praeities ir dabarties ekstazes, kaip jos esmiškai būtinus momen- 
tus. Faktiškai Heideggerio pirminio laiko sąvoka savotiškai reiškia tai, ką tradi- 
cinė filosofija supranta amžinybės sąvoka, derančia grynajam aktui. Skirtumas 
tėra, kalbant Heideggerio terminologija, kzd grynojo akto „laikiškumas“ tem- 
poralizuojasi iš dabarties, kai grynosios galimybės „laikiškumas“ temporalizuo- 
jasi iš ateities ekstazės. 

O antra vertus, Heideggerio pirminis laikas yra žmogiškosios būtybės nie- 
kingumo, jos baigtinybės, arba būties-mirčiai, pagrindas. Tai reiškia, kad Hei- 
deggerio pirminis laikas, sui generis amžinybė yra baigtinė, taigi neamžina. 
Lengva pastebėti, kzd šis heidcggeriškojo pirminio laiko vidinis prieštaravimas 
(baigtinė amžinybė) yra analogiškas aukščiau keltzm žmogiškosios būtybės 
egzistenciališkumo (dieviško kūrybiškumo) ir jos faktiškumo (,„numetimo“) prieš- 
taravimui. 

Laikas, Heideggerio supratimu, nėra egzistencijos apsireiškimas.  Egzisten- 
cija pati yra laikiškumo temporalizacija, pats laikas. Į tai trumpai atsakome A. 
Dyroffo žodžiais: „Vidinis subsistencijos ir inherencijos santykis nejungtina 
su laikuš““. Heideggerio temporalistinė dialektika faktiškai tėra galima nepa- 
teisinama sukurtojoje žmogaus būtybėje egzistencijos ir esmės vienumo supozicija. 


IV. EGZISTENCIALINIS MONIZMAS ETINIU ATŽVILGIU. 
Egzistencija ir anticibacinis (mirties) apsisprendimas. 
1. Prasmingas gyvenimas, kaip anticipacinis (mirties) apsispren- 
dimas. 
Ankstyvesniajame skirsnyje iškėlėme, kaip logiškai egzistencialinio monizmo 
ontologinis atžvilgis išsivysto į gnoseologinį atžvilgi. Lygiai nuosekliai iš egzi- 


3. Glossen ūber Sein und Zeit. Festgabe Josef Geyser, 11, 789. 

stencialinio monizmo ontologinio atžvilgio plaukia ir etinis atžvilgis. Egzistencija 
ne tik yra pažinimas, arba subsistuojanti tiesa, bet ir apsisprendimas, arba subsi- 
stuojanti kaltė (baigtinybė). 

Iš tikro, esmės suvedimu į egzistenciją išskiriama idealinių vertybių sritis, 
kuri būtų žmogui doriškai privaloma realizuoti jo konkrečiame gyvenime. Žmogus 
visada faktiškai egzistuoja. Pagal tai Heideggerio egzistencialinės filosofijos pa- 
grindais etinė problematika nėra gyvenimo vertės, bet jo ontologinio pagrindo, arba 
prasmės, klausimas. 

Žmogiškosios būtybės egzistencija yra siekimas, arba intencija jos nuosavų 
galimybių. Tolimiausia žmogiškosios būtybės galimybė yra jos galas, t. y. egzisten- 
cijos negalimybė, arba mirtis. Žmogiškoji būtis yra esmiškai būtis-mirčiai (Sein- 
zum-Tode). Tai reiškia, kad žmogiškasis gyvenimas yra savo rūšies nuolatinis 
mirimas, bėgimas į mirtį (Vorlaufen in den Tod), anticipacinis santykiavimas su 
mirties galimybe. ,,„Kad daugelis faktiškai mirties nežino, nėra įrodymas, jog 
apskritai būtis-mirčiai nepriklausytų Žmogiškajai būtybei, bet tik, kad paprastai 
žmogiškoji būtybė nuosavą būtį-mirčiai nuo jos bėgdama užsidengia“*9. Kitais 
žodžiais, žmogiškoji būtybė nors visada faktiškai miršta, bet paprastai nupuolimo 
arba netikrosios (nesąmoningosios) egzistencijos būdu. Kasdieninis žmogiško- 
sios būtybės gyvenimas ir yra nupuolusioji būtis-mirčiai, t. y. nuolatinis nuo mir- 
ties bėgimas, iliuzorinis savęs įtikinėjimas, kad mirtis yra anoniminė, bet ne 
asmeninė galimybė. Visi miršta, taigi nė vienas atskirai — štai pagrindinė viešojo 
beasmeninio gyvenimo sofistika nuraminti mirties baimę. ; 

Prasmingas yra asmeniškas gyvenimas, tikroji, arba autentiškoji būtis-mirčiai, 
mirties anticipacija (Vorlaufen in den Tod). Prasmingą tad gyvenimą charakte- 
rizuoja apsisprendimas (Entschlossenheit), arba supratimas sąžinės šauksmo 
grįžti iš nupuolimo beasmeniškuman į save patį, į nuosavą kaltumo galėjimą. 
Apsisprendimas reiškia iš dviejų ar daugiau galimybių išsirinkimą vienos galimybės. 
Apsisprendime, kaip sąžinės šauksmo supratime, žmogiškoji būtybė renkasi save 
pačią, nuosavą mirties galimybę. Heideggerio egzistencialinė valia ir yra šis 
anticipacinis (mirties) apsisprendimas, die vorlaufende Entschlossenheit. 


Anksčiau nurodėme ir dabar akcentuojame, kad apsisprendimas neprieš- 
pastatytina rūpesčiui, kaip praktinis aktas prieš teoretinį aktą. Toks supratimas 
reikštų nesuvokimą giliausių Heideggerio egzistencialinio monizmo tendeacijų 
visas egzistencialines struktūras vienu išaiškinti. Anticipacinis apsisprendimas 
yra ne kas kita, kaip pats rūpestis jo tikrumo būsenoj, trumpiau tariant, apsispren- 
dimas yra tikrasis rūpestis. 

Daugelis Heideggerio moralinių fenomenų (ypač sąžinės) konkrečių analizių 
stebina retai sutinkamu subtiliu gilumu. Konkrečių analizių teisingumas betgi 


2 SŽ5 251 

nereiškia jų doktrinalinio išaiškinimo teisingumo. "Taip turėsime neigiamai 
įvertinti abi pagrindines Heideggerio egzistencialinės etikos koncepcijas: ir mirties 
anticipaciją, ir apsisprendimą (du egzistencialinės valios sandų). 


2. Heideggerio būties-mirčiai koncepcijos ekskliuzivistinis 
fiziologizmas. 

Būties-mirčiai, arba mirties anticipacijos, koncepcija remiasi klaidinga žmo- 
giškosios būtybės gryno pasauliškumo, arba maieriališkumo supozicija. Vikrumoj 
žmogus, kaip psichofizinė būtybė, savyje organiškai jungia ir dvasinį, ir mate- 
rialinį pradą. Pzgal tai mirtis nėra gyvybės imanentinis momentas, juoba tikslas, 
bet suirimas harmonijos Žmogiškajai gyvybei realizuoti reikalingų materialinių 
sąlygų. Tie fenomenai (senėjimas, jėgų išsisėmimas, elastišikumo praradimas 
ir t. t.), kuriuos Heideggeris fenomenologiškai išaiškina kaip mirties gyvybei 
imanentiškumo davinius, faktiškai nėra esminiai gyvybės momentai. Tie tereiš- 
kia sustingimą, pasidarymą nebetinkama tos gyvybinės medžiagos, kuri tikrajai 
žmogiškajai gyvybei tarnauja materialine sąlyga. Heideggeris netiksliai fiziolo- 
ginius kūno procesus sutapatina su visa žmogiškąia gyvybe. "Vai reiškia, kad „Sim- 
melio*!-Heideggerio tezė, kaip teisingai nurodo Maximilian Beck, perdaug 
orientuota į gyvybės fiziologiją, dargi nė į savo tyrimo žvilgį nepagavo pačios 
gyvybės grynosios esmės, kuri neturi nieko bendro su klaidingai „biologija“ 
vadinamos fiziologijos (lygu organinės fizikos) konstatavimais**“. 


3. Heideggerio apsisprendimas tėra pseudo (t. y. nelaisvas) 
apsisprendimas. 


Dėl antrojo Heideggerio egzistencialinės valios sando - apsisprendimo - 
prikiština, kad jis nėra tikras, o tik pseudo-apsisbrendimas. "Tikras apsisprendimas 
esmiškai privalo būti laisvas, atitinkamai kūrybinis. O Heideggerio apsisprendi- 
mas visada yra apsisprendimas už tą konkrečią situaciją, į kurią žmogus neat- 
šaukiamai yra numestas. Heideggerio apsisprendimas nekuria naujos situacijos, 
jis tėra apsisprendimas už tą istorinę situzciją, kurioj neišvengiamai jau yra 
apsisprendžiantysis žmogus. Užuot prievarta priverčiamas sutikti, heideggeriš- 
kasis Žmogus pats savo tariamai laisva valia sąmoningai sutinka, prisiima jam 
istoriškai piimestąją situaciją, t. y. tariamai laisvai ir sąmoningai prisiima vykdyti 
iš jos jam plaukiančius uždavinius. 

Heideggerio žmcgus, apsisprendžiąs pagal istorinius jo situacijos reikalavimus, 
yra priešingas ir idealistui, kuris teigia su erdvine padėtimi ir laikine situacija 


“1, Šią mirties gyvybei imanentiškumo tezę gina ir G. Simmel pirmajame „Logos“ 
tome ,„„Metaphysik des Todes“. 

4, Referat und Kritik von Martin Heidegger: „„Sein und Zeit“, Philosophische 
Hefte, 1928, I, 41. 

nesusietus tikslus, ir pasyviam fatalistui, kuris be savo valios nesąmoningai plaukia 
laiko įvykių srove. Heideggeris savąja egzistencialinės valios, kaib apsisprendimo 
už tstorinę situaciją, teorija siekia organiškos fatalizmo (pasyviai likimą briimančio) 
tr idealizmo (atitrūkusio nuo istorinės duotybės) sintezės. 

Giliausiame savo pagrinde Heideggerio egzistencialinė etika faktiškai betgi 
lieka fatalistinė. Ką reiškia tremtinio apsisprendimas už jo ištrėmimą?! Ar nėra 
jo apsisprendimas už neišvengiamą privalomybę paprasta tikro, arba laisvo ap- 
sisprendimo skaudi iliuzija, gūdžiai pesimistiška rezignacija* Ar nėra to pačio 
galo ir Heideggerio mirties laisvė (Freiheit zum Tode)? 

Reziumuojant, Heideggerio egzistencialinės valios teorija yra aktyvistinis (arba 
idealistinis) fatalizmas. Jei senąjį stoiškąjį fatalizmą būdingai žymi pasyvus, 
konte mpliatyvinis likimo priėmimas, arba rezignacija, tai heideggeriškąjį fatalizmą 
— aktyvaus likimo prisiėmimas. 


4. Heideggerio egzistencialinės valios esminis laikiškumas, ati- 
tinkamai amorališkumas. 


Šis Heideggerio valios fatališkumo charakteris faktiškai yra išraiška jos, 
kaip cgzistencialinės valios, esminio amorališkumo, esminio abejingumo dorinei 
vertybių tvarkai. Kaip jau aukščiau pastebėjome, pastarasis egzistencialinės 
valios amorališkumas, arba egzistencialinis monizmas etiniu atžvilgiu, plaukia 
iš esmės ir egzistencijos sutapatinimo. Apskritai, grynoji egzistencialinė filoso- 
fija išskiria gėrio ir blcgio skyrimą, taigi ir dorinės tvarkos sąvoką. Įei žmogaus 
esmė yra cgzistencija, tai nėra prasmės kalbėti apie idealinių vertybių sritį, žmogui 
morališkai privalomą realizuoti jo gyvenime. Kitais žodžiais tariant, iš ontologinio 
žmogaus autonomiškumo seka ir etinis žmogaus autonomiškumas, t. y. nepriklausy- 
mas jokių kitų idealinių normų, kaip savo faktiškosios egzistencijos dėsnių. 

Lygiai ir Heideggerio egzistencialinėj filosofijoj nėra prasmės kalbėti apie 
dorinę idealinių vertybių tvarką. Visa egzistencija, visas kūrybinis žmogaus gy- 
venimas (Heideggerio terminu Entwurf) yra faktiškai numestas (geworiener). 
Tikroji, autentiškoji egzistencija (eigentliche Existenz) nėra vertingesnė už ne- 
tikrąją, neautentiškąją (uneigentliche Existenz). Atvejų atvejais Heideggeris pri- 
mygtinai nurodinėja, kzd netikroji egzistencija netenka etiškai neigiamai vertinti. 
Netikroji egzistencija yra būtinas tikrosios egzistencijos modus. Pagal tai ir Hei- 
deggerio egzistencialinė valia — anticipacinis apsisprendimas, arba tikroji egzi- 
stencija — nėra siekimas idealinių vertybių, bet paprastas egzistencijos — būties-mir- 
čiai — fakto teigimas. "Tai reiškia, kad Heideggerio egzistencialinė valia yra 


1. G. Gurwitsch Heideggerio egzistencialinės valios terminą vorlaufende Entschlofen- 
heit ir verčia rėsolution rėsignee terminu. Les tendances actuelles de la philosophie 
allemande, 217. 

esmiškai amorališka. Jei Heideggerio egzistencialinė filosofija apskritai yra cha- 
rakterizuojama kaip teologija be Osdc, tai jo egzistencialinė etika analogiškai dera 
charakterizuoti etika be ždoc. 

Heideggerio egzistencialinėj etikoj tradicinio š0dog vietą užima x6iu90< **. Hei- 
deggerio egzistencialinė etika — laiko etika. "Tikrosios ir netikrosios egzisten- 
cijos skyrimo pagrindas nėra jų įvairus vertingumas, o įvairus jų temporalizacijos 
būdas. Prasmingas yra gyvenimas, kuris yra įaugęs į laiką tr jo keliamus uždavinius, 
o, atvirkščiai, neprasmingas yra gyvenimas, kurs yra atitrūkęs nuo tikrojo laiko. 
Nėra tad amžinų, visiems laikams derančių dorovinių principų. Tėra akimirksnio 
(tikrosios dabarties) įsakymai išpildyti laiko, t. y. konkrečios istorinės situacijos 
keliamus reikalavimus. 


Paskutinieji svarstymai iškėlė, kad Heideggerio egzistencialinė etika iš tikrųjų 
yra etika be ž00oc. Faktiškai tai reiškia, kad Heideggeriui nepavyko faktiškojoj 
egzistencijoj rasti gėrio kriterijus, iš faktiškosios egzistencijos išvesti vertybes, t. y. 
sukurti etiką jos tikrąja žmogiškųjų vertybių mokslo prasme. Heideggerio eg- 
zistencialinė etika negali atlikti pagrindinės etinės prasmingo vadovavimo žmogiš- 
kajam gyvenimui funkcijos. Prasmingas vadovavimas suponuoja idealines ver- 
tybes, kurių realizavimo linkme kreiptina Žmogiškasis gyvenimas. O Hei- 
deggerio egzistencialinė etika, pastarąsias išskirdama, skelbia pritariantį (,,ap- 
sisprendžiantį“) sutikimą visam tam, kas faktiškai egzistuoja, nes jai nėra nė gėrio, 
kurį būtų privalu siekti, nei blogio, kurio tektų vengti, o visa tėra faktiška eg- 
zistencija. 


Žmogiškosios būtybės esmė yra egzistencija. Tėra fakto, tiksliau būties ka- 
tegorija, nėra vertės kategorijos. O be vertės kategorijos neįmanoma nė etika jos 
tikrąja žmogiškųjų vertybių mokslo prasme. Ši Heideggerio egzistencialinės 
filosofijos būtina išvada — etikos jos tikrąja prasme paneigimas yra neatremiama 
kritika ir visos Heideggerio teoretinės egzistencialinės filosofijos. 


Heidegerio egzistencialinė etika yra mūsų gyvenamojo laiko depresyvinės 
psichologijos išraiška. Mūsų laikų žmogui, išsemtam skaudžių antropocentrinio 
humanizmo katasirofų, Heideggerio apsisprendimas už konkrečią faktišką isto- 
rinę situaciją, yra visiškai savas. Mūsų laiko žmogus, neberasdamas savyje jėgų 
„likimą“ valdyti, klaikiu entuziazmu sutinka „laisvo“ apsisprendimo už gyve- 
namąją situaciją ideją. Heideggerio egzistencialinė etika ir yra filosofinis pagrindas 
iš aukščiau minėtos psichinės būsenos išaugusių nūdienių prievartinių rėžimų 
amoralinei psichologijai. Konkrečiai nurodant, pavyzdžiui, Hitlerio rėžimui 
Heideggerio egzistencialinė etika ne tik esmiškai nėra pavojinga, bet dargi nau- 
dinga. 


4. Vokietijoj šia xcd1u004, tikrojo, pribrendusio ir išpildytino laiko sąvoką savo motto 
yra pasirinkusi grupė filosofų ir teologų, kurie buriasi apie P. Tillich'ą. 

Mūsų betgi supratimu, jei Heideggerio egzistencialinė etika yra mūsų laiko 
psichikos išraiška, tai kaip tik dėl šio jos intimumo gyvenamai tragiškajai psichikai, 
ji yra nepajėgi (ir net principiškai nenorinti, nes neturinti jokio kito idealo) mūsų 
laiko žmogų išvesti į naujas skaidresnes dvasinio gyvenimo erdves. 


V. NIEKAS AR DIEVAS? 
Teistinio egzistencializmo problema. 


Heideggerio egzistencializmas yra grynojo žmogaus (tik - žmogaus) filo- 
sofija. Heideggerio žmogus egzistuoja tik savęs pačio atžvilgiu. Jo būtis, arba 
egzistencija, yra savęs siekimas, autointencija. Tai reiškia, kad žmogiškosios 
būtybės pažinimas yra savęs, savojo „pasaulinio“ būties galėjimo, savojo pasauly- 
-buvimo pažinimas.  Žmogiškosios būtybės apsisprendimas yra apsisprendimas 
už save, už pilną ir tikrą savo mirties galėjimą, už savo istorinę situaciją. Vienu 
žodžiu, Heideggerio žmogus yra esmiškai imanentinė, t. y. savyje uždara būtybė. 

Visa ontologiškai yra, kiek yra žmogiškosios būtybės suprantama. Pasaulis 
yra, kadangi žmogiškoji būtybė yra pasauliška. Visa nežmogiškoji būtis, kaip 
Um-zu, ontologine prasme yra lygstama žmogiškosios būties atžvilgiu. Žmogiškoji 
būtis, kaip Umuillen seiner, ontologine prasme yra nelygstama. 

Iš antros pusės ši ontologinė žmogiškosios būtybės nelygstamybė yra lygsta- 
ma: Žmogiškoji būtybė tik Jygstamai yra nelygstama. Jei žmogiškoji būtybė yra 
nelygstama ontologiniu atžvilgiu, tai betgi yra lygstama ontiniu atžvilgiu. 

Egzistencialinė ontologinė tvarka yra numesta į faktiškąją ontinę tvarką. Žmo- 
giškoji būtybė visada faktiškai egzistuoja kaip numestas išmetimas, geworfener 
Entwurf.  Žmogiškoji būtybė, kaip numestas pasauly - buvimas, visada save 
pažįsta iš pasaulio. Žmogiškoji būtybė visada laisvai apsisprendžia už nelaišvą, 
jai faktiškai primestą istorinę situaciją. Štai esminis Heideggerio lygstamai ne- 
lygstamosios žmogiškosios būtybės, įtemptos tarp egzistencijos ir numetimo, 
sau pačiai prieštaravimas, vidinis nevieningumas. 

Nurodomą jo žmogiškosios būtybės vidinį susiskaldymą Heideggeris ryžtasi 
nugalėti žrracionalinio nieko mitu (ontologiniu nihilizmu). Niekas — žmogiškosios 
būtybės pradžia, niekingas rūpestis — Žmogiškasis gyvenimas, niekas (mirtis) — 
žmogiškosios būtybės galas. 

Būtis — egzistencija = niekas. Kaip matyti, Heideggeris faktiškai nieku ne- 
nugali žmogiškosios būtybės vidinį nevieningumą, o jį iškelia į nelygstamojo principo 
rangą. „Būtis=—niekas“— štai galutinė Heideggerio egzistencialinės filosofijos 
išvada ir drauge lemiama jos kritika. 

Heideggeris nieko mitą kuria ik - žmogaus, arba žmogaus - be - Dievo, 
supozicija. Žmogus ontiškai (kaip būtybė) savo būties pagrindo savy neturi, o 


KĄ 


nieko nėra aukščiau už žmogų, tad jo būties ontologinis pagrindas — niekas. 

O iš tikro dalykas yra kitoks. Heideggerio žmogiškoji būtybė (Dasein), kaip 
tik -žmogus, yra nepateisinamai suabsoliutinta dalinė pilno žmogaus atotrauka. 
Heideggerio Dasein nėra der ganze Mensch. Dasein yra žmogus, kiek jis santy- 
kiuoja su pasauliu, su konkrečios aplinkos daiktais, kitais žmonėmis ir savimi 
pačiu, vienu žodžiu, su kūriniais. O šie lygstami santykiai su kūriniais esmiškai 
nurodo į jų galimybės pagrindą — nelygstamąjį santykį su Kūrėju. Heideggeriš- 
kają išsireiškimo lytimi galėtume pasakyti, kad Da-sein (čia-būtis, sukurtoji 
žmogiškoji būtybė) nėra tik In-der-Welt-sein, būtis pasauliškai egzistuojanti 
sau pačiai, bet visų pirma Sein-zu-Goti, būtis egzistuojanti Dievui, jos Kūrėjui. 

Grynoji egzistencija (tik - žmogus), t. y. savyje uždara žmogiškoji būtybė 
nepajėgia nuveikti savo vidinio priešingumo, atskleisti jos įvairių struktūrų vieningą 
prasmę. 

Ką reiškia numetimas? Kas numetė žmogiškąją būtybę į faktiškąją tvarką? 
— Ką reiškia žmogiškosios egzistencijos esminis kaltumas ? Kam žmogiškoji būtybė 
yra „kalta“ savo egzistencija? — Ką reiškia žmogiškosios būtybės nupuolimas, 
netikroji egzistencija? Kieno tvarkos atžvilgiu žmogiškoij būtybė visada nupuola? 

Kol šie klausimai jų vidinėj sąrangoj nėra išspręsti, tol negali paaiškėti nė 
pagrindinių egzistencialinių struktūrų (numetimo, arba faktiškumo, kūrybiškumo, 
arba egzistenciališkumo, ir nupuolimo) prasme. 

O visi šie klausimai nurodo į „Už“ žmogiškosios būtybės. Ir nenuostabu: 
pats Heideggeris kelia egzistencijos (ją konstruuojančio laikiškumo) esminį 
ekstatiškumą (ekscentriškumą). Kaip galima „Ex“, lygstamąją (,,ekscentrinę“) 
egzistenciją suprasti be ,„Sistere“, lygstamosios egzistencijos ir jos prasmės ne- 
lygstamojo subsistencinio pagrindo (,,centro“)? 

Iš tikrųjų, Heideggerio subtiliai iškeltų egzistencialinių žmogiškosios bū- 
tybės struktūrų vidinis priešingumas galima pereiti tik palikimu sauvališkai su- 
absoliutintos imanentinės sferos ir suvokimu esminių žmogiškosios būtybės san- 
tykių su transcendentine sfera. "Tik šiuo atveju prasmingai galima kelti egzisten- 
cialines numetimo, kūrybiškumo ir nupuolimo struktūras. 

Žmogiškosios būtybės faktiškumo egzistencialas: numetimas (Geworfenheit) 
reiškia, kad žmogus nėra nelygstama, savyje savo būties pagrindą turinti būtybė, 
bet yra Dievo sukurta, yra kūrinys. Heideggerio ,,baisusis“ principas omne ens 
gua ens ex nihilo išaiški kaip teisingas teigimas baigtinės žmogiškosios būtybės 
be Dievo niekingumo: omne ens finitum gua ens finitum ex nihilo, visa baigtinė 
būtis, kaip baigtinė būtis, yra Dievo iš nieko sukurta. 

Žmogiškosios būtybės egzistenciališkumo egzistencialas: kūrybiškumas, 
arba išmetimas (Entwurf) reiškia, kad Kūrėjas žmogiškąją būtybę sukūrė sau pa- 
našią, t. y. sukūrė pagal save, pagal savą kūrybiškumo charakterį. Tik žmogiškasis 
kūrybiškumas yra lygstamas, kadangi jis nėra iš savęs, o Dievo sukurtas. Žmo- 
giškoji būtybė yra Dievui „kalta“ savąja kūrybos galia. 

Kūryba esmiškai remiasi laisvės supozicija: laisvės kurti (gyventi) pagal 
prigimtinę ar sauvališkai iškreipiamą tvarką. Paskutinioji kūrybos (gyvenimo) lytis 
ir reiškia nupuolimą (Verfallen), iš doriškai (laisvai) privalomos tvarkos į faktiškąją 
sauvalės tvarką, iš tikrosios egzistencijos į netikrąją egzistenciją. 

Trumpai tariant, Heideggerio grynosios žmogiškosios būtybės (Dasein, kaip 
In-der-Welt-sein) esminis ekstatiškumas reikalauja imanentinės žmogiškosios būtybės 
sąvoką nuveikti jos vidiniam priešingumui pereiti pilnutinio žmogaus savoka. "Toks 
pilnutinis žmogus yra homo catholicus, visuotinysis žmogus, kurį filosofiškai dar 
galima vadinti teistiniu, pasaulėžiūriškai — krikščioniškuoju žmogumi. 

Kitais žodžiais tariant, vidinis Heideggeriui nepavykimas sukurti grynąją, 
arba antropocentrinę antropologiją atskleidžia tiesą: antropologijos paslaptis yra 
teologija, t. y. žmogaus paslaptis yra Dievas. Šia prasme — imanentinės žmogaus 
sąvokos vidiniam priešingumui nuveikti reikalavimu (nors tematiškai ir nereiš- 
kiamu, ar, gal, net atmetamu) Dievo — Heideggerio egzistencialinę filosofiją, 
drįstu pavadinti netiesioginiu antropologiniu Dievo įrodymu. 

Prieiti žmogiškosios egzistencijos pagrindą — Dieviškąją Egzistenciją Hei- 
deggeriui trukdo nelemtas visos žmogiškosios būties suvedimas į pažinimą, ir 
būtent, aklą juslinį pažinimą — jausminį supratimą (befindliches Verstehen). 
Heideggerio egzistencinis pažinimas iš tikro tegali pažinti materialines būtybes. 
Jis nepajėgia įžvelgti pačios žmogiškosios būtybės dvasinio prado. Dar labiau jis, 
aišku, yra nepajėgus suvokti „mieko baimės“ prasmę — nurodymą į Grynąią Būtį. 

Bendrasis vertinimas. 

Heideggerio egzistencialinė filosofija, mitinė žmogaus-be-Dievo filosofija. 
Heideggerio žmogiškoji būtybė — baigtinis Dievas, — ramiu, nes neišvengiamu, 
šaltumu kenčiąs prometejišką faktiškumo ir egzistenciališkumo įtampą. Šią įtampą 
Heideggeris siekia nuveikti nieko mitu, faktiškai tuo betgi ją tepakelia į nelygsta- 
mojo principo rangą. Tai ir yra liudijimas skaudaus Heideggerio nepavykimo 
savo egzistencialine filosofija neišjudinamai pagrįsti žmogiškąją egzistenciją. Taip 
neigiamai įvertiname Heideggerio egzistencialinę filosofiją savy, t. y. jos tiesioginių 
laimėjimų atžvilgiu. 

Kitaip vertiname Heideggerio egzistencialinę filosofiją netiesioginių jos 
laimėjimų atžvilgiu. Heideggeris reta mąstymo jėga subtiliai išvystė antropo- 
centrizmą iki pačių galutinių išvadų, atskleisdamas jų antropocentrinėj plotmėj 
nenugalimą priešingumą. Šio priešingumo nuveikimo prasme Heideggerio egzi- 
stencialinė filosofija netiesioginai reikalauja integralinio, teistinio egzistencializmo. 
„Reikalauja“, tad Heideggerio mintimi „įgalina“. (Ar supras mūsų gyvenamasai 
laikas šią istorinę Heideggerio egzistencialinės filosofijos prasmę?) 

Mūsų supratimu tik krikščioniškasis egzistencializmas yra pajėgus patiekti žmo- 
giškajai egzistencijai jos dvasinės orientacijos principus, t. y. atskleisti žmogiškosios 
egzistencijos vietą pilnutinėje visatos hierarchijoje ir suvokti jos prasmę —kūrybiš- 
ku pasaulio apvaldymu grįžti į prarastąsias dausas, pažadėtąją žemę. 

3. Bet su juo griūva ir metafizinis hylomorfizmas. Metafizinis hylomor- 
fizmas, kaip minėta, yra paremtas fizikiniu hylomorfizmu, kaip šis pastarasis 
išvestas iš patyrimo. Griuvus todėl fizikiniam hylomorfizmui, metafizinis hylo- 
morfizmas nebetenka pagrindo ir lieka tik gryna fikcija, kuri nieko neišaiškina ir 
niekur nėra pritaikoma. Todėl Mittereris kalba apie tomiškojo hylomorftizmo 
krizę ir nurodo tris josios žymes: a. stoka objekto, b. stoka moksle šalininkų ir c. 
bėgiojimas iš vieno mokslo į kitą. '"Uomiškasis hylomorfizmas visų pirma buvo 
išstumtas iš dangaus kūnų. Jau mūsų eros pradžioje pasirodė, kad dangaus kūnai 
nėra hylomorfiniai, bet hylomeriniai, vadinasi energijos sistemos. "Tai buvo 
pirmas ir esminis hylomorfizmui smūgis, nes, pasak Mittererio, „visa tomiškoji 
pasaulio fizika, net ir žemės kūnų, laikosi arba žlunga su dangaus kūnų fizika“ 
(85 p.). Kiek ilgiau hylomorfizmas laikės žemėje. Bct netrukus ir čia pastebėta, 
kad žemės kūnai taip pat yra ne hylomorfiniai, bet hylomeriniai, vadinasi, tam 
tikri junginiai ir tam tikros sistemos. Dabar tomiškajam hylomorfizmui liko dvi 
išeitys: arba iš kūnų pereiti į subkūnines substancijas (elektronus, protonus 
ir t.t.) arba iš fizikos į biologiją. Bet ir vienas ir kitas kelias, pasak Mittererio, 
yra antitomiškas.  Antitomiška yra hylomorfizmą apriboti tik gyvaisiais kūnais. 
Gyvieji kūnai juk taip pat susideda iš subkūninių substancijų, (elektronų...). 
Jeigu tad hylomorfizmas išimamas iš šitų substancijų, kokiu būdu jis gali būti 
vėl paskui pritaikomas toms pačioms substancijoms gyvajame daikte? Kodėl tas 
pats elektronas akmenyje yra hylomerinis, o gyvyje hylomorfinis? Arba kodėl 
visas gyvis yra hylomorfinis, o jo elektronai hylomeriniai? Mittereris neneigia, 
kad šitie klausimai gali būti atsakyti teigiamai. Bet kiekvienu atveju šitas atsaky- 
mas bus kitoks, negu jį davė šv. Tomas. Antitomiška yra taip pat hylomorfizmą 
perkelti į subkūnines substancijas. Hylomorfizmas buvo sukurtas tam, kad išaiš- 
kintų daikto ypatybes: svorį, temperatūrą, spalvą, sudėtį ir t.t. Tuo tarpu sub- 
kūninėje srityje jis nieko neišaiškina. Kokia yra elektrono temperatūra? kokia 
yra jo spalva? Čia hylomorfizmas yra tik teorija sau pačiai, be jokio konkretaus 
tikslo ir objekto. Kai kas gelbstisi tuo, kad sako, jog forma ir medžiaga elektrone 
yra tas pats dalykas. Tai, pasak Mittererio, kaip tik yra labiausiai antitomiška, 


nes Tomas neprileido jokių substancijų, kuriose medžiaga ir forma būtų tas pats 
dalykas. Jis žinojo tik dvi substancijų rūšis: susidedančias iš medžiagos ir formos, 
kaip realiai skirtingų pradų, ir bemedžiagines substancijas, kurios yra dvasios. 
(plg. 130 p.) — Kalbėdamas, kad tomiškasis hylomorfizmas šiandien neturi 
moksle šalininkų, Mittereris pastebi, kad joks katalikas filosofas nesilaiko pi/- 
nutinio tomiškojo hylomorfizmo. Fizikinis hylomorfizmas šiandien yra visų pa- 
liktas. Bet metafizinis hylomorfizmas šv. Tomo filosofijoje yra iš esmės susietas 
su fizikiniu. Jeigu šiandien juodu yra perskirti tai tik dėl to, kad dabar fizika 
užsiima kiti žmonės, o filosofija vėl kiti. Norėdami išgelbėti hylomorfizmą, 
daugelis formuluoja savas teorijas, kurios visos jau yra jų pačių, bet ne šv. Tomo. 
Todėl, pasak Mittererio, šiandien šiuo atžvilgiu negalima daryti kam nors prie- 
kaištų, kad jis atsitraukia nuo Tomo. "Taip daro visi. Kurio hylomorfizmas 
yra geresnis, tai gali parodyti tik argumentai, o ne autoritetas (plg. 105 p.). — 
Gelbėdamasis tomiškasis hylomorfizmas iš fizikos nori pabėgti į kitus mokslus. 
Pirmoje eilėje į gamtos filosofiją. Bet yra aiški nesąmonė fizikiškai daiktus laikyti 
hylomeriniais, o metafiziškai — hylomorfiniais. Tas pat reikia pasakyti ir pik 
bandymą hylomorfizmą perkelti į logikos sritį. 

4. Mittereris kelia klausimą, kaip tomiškojo kylomorfizmo atmetimas p. 
būti suderinamas su Bažnyčios nusistatymu ir net juridiniu įsakymu (plg. I. C. can. 
589 ir can. 1366) Jaikytis šv. Tomo doktrinos. Šitas Bažnyčios nusistatymas paaiški 
jau iš Leono XIII enciklikos „„Aeterni Patris“, kurioje pasakyta: ,„Si guid cum 
exploratis posterioris aevi doctrinis minus cohaerens vel denigue modo non pro- 
babile, id nullo pacto in animo est aetati nostrae ad imitandum proponi“. Tomiš- 
kasis hylomorfizmas kaip tik pasirodo mūsų amžiaus patikrintoms doktrinoms 
priešingas. Jį tad įsakyti nėra Bažnyčios mintis. Kai buvo suformuluotos ir 
patvirtintos 24 tezės, kuriose glūdi šv. Tomo „genuina doctrina“, jų formuluo- 
tojai norėjo, kad jos būtų įsakytos laikytis visiems katalikams mokslininkams. 
Tuomet jezuitų generolas savo laiške pop. Benediktui XV išdėstė pažiūras apie 
neprivalomą šitų tezių charakterį ir gavo savo pažiūros patvirtinimą. Tas nepri- 
valomo 24 tezių charakterio išaiškinimas tinka ne tik jezuitams, bet ir visiems 
katalikams. Bažnyčia negali vieniems kokią nors teoriją įsakyti, o kitus nuo josios 
dispensuoti. Tuo tarpu tarp šitų 24 tezių yra dvi, kurios specialiai liečia hylomor- . 
fizmą. Todėl savaime aišku, kad ir hylomorfizmas nėra tokia teorija, kurią Bažny- 
čia pasiimtų specialiai globoti (plg. 131—38). 

Baigdamas Mittereris pastebi, kad „su tomiškuoju hylomorfizmu yra blogai, 
labai blogai“ ir kad niekas neįstengia jo išgelbėti. Norint būti tomistu, geriau yra 
atsirėmus į hylomerinį dabartinės fizikos modelį sukurti atitinkamą metafizinę kūnų 
sudėties teoriją. Dr. A. Maceina 

